02015000111050032 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1500 

1 Νοεμβρίου 2005 


Α ΠΟΦΑΣΕΙ Σ 

Αριθμ. 08/Δ.Τ.Α./22923 

Έγκριση της τροποποίησης του Οργανισμού Εσωτερικής 
Υπηρεσίας Δήμου Παιανίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν.1188/1981 όπως 
τροποποιήθηκε με τις όμοιες του άρθρου 8 παρ.5 του 
ν.2307/1995. 

2. Τις διατάξεις του άρθρου 8 του ν.2503/1997. 

3. Τις διατάξεις του άρθρου 36 του ν.2190/1994 καθώς 
και των π.δ. 37α/1987, 22/1990, 50/2001 και 347/2003. 

4. Τις διατάξεις των άρθρων 8 και 12 του ν.2307/1995 
καθώς και του ν. 2683/1999. 

5. Τις διατάξεις του ν.2503/1997 άρθρο 9 παρ. 1 και 
άρθρο 18 παρ. 12. 

6. Τις διατάξεις του άρθρου 27 του ν.3013/2002. 

7. Την υπ’ αριθμ. 177/2005 απόφαση του Δημοτικού 
Συμβουλίου Παιανίας. 

8. Τη σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων Ο.Τ.Α. Ανατολικής Αττικής που δια¬ 
τυπώθηκε στο 8ο/21.9.2005 πρακτικό του. 

9. Τα στοιχεία του οικείου φακέλου. 

10. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

11. Την υπ’ αριθμ. οικ. 16976/12.11.2003 (ΦΕΚ 1693/Β/2003) 
απόφαση του Γενικού Γραμματέα Περιφέρειας Αττικής 
για μεταβίβαση εξουσίας υπογραφής «Με εντολή Γε¬ 
νικού Γραμματέα Περιφέρειας» στο Γενικό Διευθυντή 
της Περιφέρειας Αττικής, αποφασίζουμε: 

Εγκρίνουμε την υπ’ αριθμ. 177/2005 απόφαση του Δη¬ 
μοτικού Συμβουλίου Παιανίας που αφορά την τροποποί¬ 
ηση του Ο.Ε.Υ. του Δήμου και διαρθρώνεται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΗΜΟΥ ΠΑΙΑΝΙΑΣ ΑΤΤΙΚΗΣ 
ΚΕΦΑΛΑΙΟ Α' 

Άρθρο 1 

Υπηρεσίες Δήμου 

Οι υπηρεσίες του Δήμου συγκροτούνται ως εξής: 

1. Αυτοτελές Γ ραφείο Δημάρχου 

2. Νομική Υπηρεσία 


3. Διεύθυνση Διοικητικών Υπηρεσιών 

4. Διεύθυνση Οικονομικών Υπηρεσιών 

5. Διεύθυνση Τεχνικών Υπηρεσιών 

6. Διεύθυνση Περιβάλλοντος 

7. Διεύθυνση Δημοτικής Αστυνομίας 

Αρθρο 2 

Διάρθρωση Υπηρεσιών 

Οι υπηρεσιακές μονάδες του άρθρου 1 διαρθρώνονται 
ως εξής: 

1. ΑΥΤΟΤΕΛΕΣ ΓΡΑΦΕΙΟ ΔΗΜΑΡΧΟΥ 
α. Ιδιαίτερο Γ ραφείο Δημάρχου 

β. Γ ραφείο Αντιδημάρχων 
γ. Γ ραφείο Προέδρου Δημοτικού Συμβουλίου 
δ. Γ ραφείο Σχεδίασης και Προγραμματισμού 
ε. Γ ραφείο Ειδικών Συνεργατών, Ειδικών Συμβούλων, 
Επιστημονικών Συνεργατών 
στ. Γραφείο Δημοσίων Σχέσεων και Τύπου 

2. ΝΟΜΙΚΗ ΥΠΗΡΕΣΙΑ 

α. Γ ραφείο γνωμοδοτήσεων, συμβάσεων, δικών 
β. Γραμματεία 

3. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 
Α. ΤΜΗΜΑ ΔΙΟΙΚΗΣΗΣ 

α. Γ ραφείο Γ ραμματειακής Στήριξης 
β. Γ ραφείο Πρωτοκόλλου- Αρχείου-Διεκπεραιωτικών 
Καθηκόντων 

γ. Γ ραφείο Μηχανογράφησης και Μηχανοργάνωσης 
δ. Γραφείο Προσωπικού 
ε. Γ ραφείο Δημοτικού Συμβουλίου 
στ. Γ ραφείο Δημαρχιακής Επιτροπής 
ζ. Γ ραφείο Νομικών Προσώπων, Δημοτικών Επιχειρή¬ 
σεων, Συνδέσμων, Επιτροπών κ.λπ. 

Β. ΤΜΗΜΑ ΑΣΤΙΚΗΣ ΚΑΤΑΣΤΑΣΗΣ 
α. Γ ραφείο Αστικής Κατάστασης (Μητρώο, Δημοτο¬ 
λόγιο, Στρατολογία, Εκλογικοί Κατάλογοι) 
β. Γ ραφείο Ληξιαρχείου - Πολιτικών Γ άμων 
γ. Γραφείο Αλλοδαπών 

Γ. ΤΜΗΜΑ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) 
α. Γ ραφείο επικοινωνίας με τους πολίτες 
β. Γ ραφείο Εσωτερικής Ανταπόκρισης 
Δ. ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ 
α. Γ ραφείο Κοινωνικών Υπηρεσιών 
β. Γ ραφείο Πολιτιστικών Δραστηριοτήτων - Παιδείας 
και Νεολαίας 
γ. Γ ραφείο Πολυιατρείου 

δ. Γραφείο Αγροτικών θεμάτων - Ο.Γ.Α. 
ε. Γ ραφείο Δημοτικής Συγκοινωνίας 

4. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
Γ ραφείο Γ ραμματειακής Στήριξης. 

Α. ΤΜΗΜΑ ΛΟΓΙΣΤΗΡΙΟΥ και ΠΡΟΜΗΘΕΙΩΝ 
α. Γ ραφείο Προϋπολογισμού και Λογιστηρίου 
β. Γ ραφείο Μισθοδοσίας 
γ. Γ ραφείο Προμηθειών 
δ. Γ ραφείο Αποθήκης Υλικών 
ε. Γ ραφείο Δημοτικής Περιουσίας 
Β. ΤΜΗΜΑ ΕΣΟΔΩΝ και ΤΑΜΕΙΑΚΗΣ ΥΠΗΡΕΣΙΑΣ 
α. Γραφείο Δημοτικών Τελών καΓΥδρευσης 
β. Γ ραφείο Εισπράξεων Εσόδων 
γ. Γ ραφείο Πληρωμών Ενταλμάτων 
δ. Γ ραφείο Λαϊκών Αγορών - Περιπτέρων - Μικροπω- 
λητών και Αδειών Καταστημάτων 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Γ ραφείο Γ ραμματειακής Στήριξης 

Α. ΤΜΗΜΑ ΜΕΛΕΤΩΝ 

α. Γραφείο Μελετών Έργων και Πράξεων Εφαρμογής 
και Σχεδίου 

β. Γραφείο Πολεοδομικών Τοπογραφικών και Λοιπών 
μελετών 

Β. ΤΜΗΜΑ ΕΡΓΩΝ 

α. Γραφείο Κατασκευών, Συντήρησης και Επίβλεψης 
Έργων 

β. Γ ραφείο Ηλεκτροφωτισμού και Ηλεκτρομηχανολο- 
γικών Εγκαταστάσεων 

γ. Γ ραφείο Σήμανσης - Ονοματοθεσίας και Αρίθμησης 
Οδών 

6. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 
Γ ραφείο Γ ραμματειακής Στήριξης 
Α. ΤΜΗΜΑ ΚΑΘΑΡΙΟΤΗΤΟΣ 

α. Γ ραφείο Καθαριότητας 

β. Γ ραφείο Κινήσεως και Εποπτείας Καθαριότητας 
γ. Γ ραφείο Συντήρησης Επισκευής Οχημάτων, Μηχα¬ 
νημάτων και κάδων Απορριμμάτων 
δ. Γ ραφείο Διαχείρισης Υλικών και Ανταλλακτικών 
ε. Γ ραφείο Δημόσιας Υγείας, Υγιεινής και Ασφάλειας 
Εργαζομένων 
Β. ΤΜΗΜΑ ΠΡΑΣΙΝΟΥ 

α. Γ ραφείο Συντήρησης και Ανάπτυξης Πρασίνου 
β. Γ ραφείο Κινήσεως και Αποθήκευσης Υλικών, Εργα¬ 
λείων και Μηχανημάτων 
γ. Γ ραφείο Δημοτικού Κοιμητηρίου 
δ. Γ ραφείο Πολιτικής Προστασίας 
Γ. ΤΜΗΜΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ 
α. Γραφείο Ύδρευσης 
β. Γ ραφείο Αποχέτευσης 

7. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Α. ΤΜΗΜΑ ΠΡΟΪΣΤΑΜΕΝΟΥ ΔΙΕΥΘΥΝΣΗΣ - ΓΡΑΜΜΑΤΕΙΑ 
α. Γ ραφείο Προϊσταμένου Διεύθυνσης 
β. Γραμματεία 

Β. ΤΜΗΜΑ ΕΣΩΤΕΡΙΚΗΣ ΥΠΗΡΕΣΙΑΣ 
α. Γ ραφείο Υπευθύνου Βάρδιας 
β. Γραφείο Τηλεφωνητή-Χειριστή τηλεπικοινωνιακών 
μέσων 

γ. Γ ραφείο φύλακα κτιρίου /ων 
Γ. ΤΜΗΜΑ ΕΞΩΤΕΡΙΚΗΣ ΥΠΗΡΕΣΙΑΣ 
α. Γραφείο Ένστολου προσωπικού 
β. Συνεργείο /α 


ΚΕΦΑΛΑΙΟ Β' 

ΓΕΝΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
Άρθρο 3 

Α. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΩΝ ΔΙΕΥΘΥΝΣΕΩΝ 

Παρακολουθούν, εποπτεύουν και ελέγχουν την πα¬ 
ρουσία, την πειθαρχία, την υπηρεσιακή απόδοση και 
επίδοση όλων των υπαλλήλων της Διεύθυνσης τους, 
την τήρηση των Νόμων, Διαταγμάτων, αποφάσεων, κ.λπ., 
που αφορούν το Δήμο και καθοδηγούν αυτούς κατά την 
εκτέλεση των υπηρεσιακών τους καθηκόντων. 

Ενημερώνονται για όλη την εισερχόμενη και εξερ- 
χόμενη αλληλογραφία που αφορά τη Διεύθυνση που 
προΐστανται. 

Ενημερώνονται πάνω σε κάθε εισήγηση που γίνεται 
από όλα τα τμήματα και γραφεία στο Δήμαρχο, ελέγ¬ 
χουν όλα τα ενεργούμενα έγγραφα αυτών και μονο¬ 
γραφούν τα σχέδια τους (όλα τα έγγραφα του Δήμου, 
μηδέ εξαιρουμένων και των καταστάσεων, συντάσσο- 
νται και μονογραφούνται από τον καθ’ ύλη αρμόδιο 
υπάλληλο). 

Υπογράφουν, μετά από εξουσιοδότηση του Δημάρχου, 
έγγραφα και πιστοποιητικά της δικαιοδοσίας τους. 

Εισηγούνται στον Δήμαρχο θέματα της αρμοδιότητάς 
τους, καθώς και τη λήψη ενδεδειγμένων μέτρων, με 
σκοπό τον συντονισμό των επιμέρους ενεργειών των 
υπηρεσιών του Δήμου. 

Συνεργάζονται με τις υπηρεσίες του Δήμου, σε όσες 
περιπτώσεις αυτό επιβάλλεται, για την εκτέλεση νομο¬ 
θετημένων διαδικασιών, όπως π.χ. πρόγραμμα εκτελε¬ 
στέων έργων, λογοδοσία κ.λπ., και σε όσες θεωρείται 
αναγκαίο για τη γενικότερη εύρυθμη λειτουργία του 
Δήμου. 

Ασκούν από το Νόμο ή με εξουσιοδότηση τις ανατι¬ 
θέμενες σε αυτούς υπόλοιπες αρμοδιότητες. 

Παρακολουθούν τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
σκοπό την αποδοτικότητα των Δημοτικών Υπηρεσιών 
και την παροχή μεγαλύτερης και σωστότερης υπηρε¬ 
σιακής προσφοράς προς τους πολίτες. 

Επιμελούνται την υλοποίησης των παρεχόμενων νέων 
αρμοδιοτήτων στο Δήμο, παρέχοντας σε πρώτο στάδιο 
ουσιαστική βοήθεια και συμπαράσταση στις υπηρεσίες 
του Δήμου, στις οποίες και ανατίθενται. 

Καταρτίζουν σε δεύτερο βαθμό, τις εκθέσεις υπηρε¬ 
σιακής ικανότητας του προσωπικού του Δήμου, κάτω 
από την παρούσα σύνθεση των υπηρεσιών και του 
προσωπικού του Δήμου, ως και στις ισχύουσες οικείες 
διατάξεις. 

Μεριμνούν για την καλλιέργεια πνεύματος συνεργα¬ 
σίας και εμπιστοσύνης στις μεταξύ των υπαλλήλων του 
Δήμου σχέσεις. 

Επιμελούνται της διατήρησης ομαλών και αποδοτικών 
υπηρεσιακών σχέσεων, ανάμεσα στο Δήμο και τις συ¬ 
ναλλασσόμενες με αυτόν Υπηρεσίες και Οργανισμούς. 

Επισημαίνουν τις τυχόν παρατηρούμενες ατέλειες στη 
λειτουργία των υπηρεσιών του Δήμου και εισηγούνται 
στο Δήμαρχο την επιβολή των-κατά τη γνώμη τους- 
αναγκαίων μεταβολών και την έκδοση των απαραίτητων 
γραπτών οδηγιών. 

Μεθοδεύουν και εισηγούνται συστήματα ενημέρωσης 
των κατοίκων, σχετικά με τις υποχρεώσεις που έχουν 
απέναντι στο Δήμο και την πόλη τους, αλλά και στα 

δικαιώματα που δημιουργούνται για λογαριασμό τους, 
από τις ισχύουσες κάθε φορά διατάξεις του νόμου για 
τους Ο,Τ.Α. και από τα θεσπιζόμενα, υπέρ αυτών, μέτρα 
της Δημοτικής Αρχής και των άλλων συναφών φορέων 
του Δημόσιου Τομέα, σε συνεργασία με τους αρμόδιους 
παράγοντες και Φορείς του Δήμου. 

Είναι υπεύθυνοι για την τάξη και την ευκοσμία που 
πρέπει να επικρατούν στους χώρους, όπου οι υπηρεσίες 
του Δήμου ασκούν τα καθήκοντα τους. 

Ασκούν κάθε άλλη αρμοδιότητα που πηγάζει από την 
γενικότερη αποστολή τους, είτε αυτή δημιουργείται 
αυτοδίκαια κατά την άσκηση των καθηκόντων τους, 
είτε τους ανατίθεται από τον Δήμαρχο. 

Β. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΩΝ ΤΜΗΜΑΤΩΝ 

Ευθύνονται για τη νόμιμη, σωστή και αποδοτική λει¬ 
τουργία των γραφείων που το συγκροτούν, κάτω από 
την ενιαία διεύθυνση του Προϊσταμένου του Τμήματος 
και με τις αρμοδιότητες που ορίζονται για το καθένα 
από αυτά. 

Εισηγούνται ιεραρχικά τα θέματα της αρμοδιότητάς 
τους. 

Έχουν την ευθύνη για τον έλεγχο και τη θεώρηση 
όλων των εγγράφων των γραφείων της δικαιοδοσίας 
τους. 

Έχουν τη φροντίδα και την ευθύνη για τη νόμιμη, 
έγκαιρη και σωστή διεκπεραίωση των υποθέσεων της 
αρμοδιότητάς τους. Για το σκοπό αυτό συνεργάζονται, 
βοηθούν, συντονίζουν και κατευθύνουν τους υπαλλή¬ 
λους που υπηρετούν μαζί τους, για τη θεμελίωση των 
συναφών προς τις αρμοδιότητες αυτών ενεργειών της 
διοίκησης του Δήμου, σε σωστή και νόμιμη βάση, εξυ¬ 
πηρετούσα κατά κύριο λόγω τα συμφέροντα του Δήμου 
και των Δημοτών. 

Οι Προϊστάμενοι αυτών συζητούν και ανάλογα συμ¬ 
φωνούν ή όχι, τροποποιώντας ή και απορρίπτοντας τις 
υπηρεσιακές εισηγήσεις των υπαλλήλων της δικαιοδο¬ 
σίας τους, με ενυπόγραφη πάντοτε σημείωσή τους στο 
σχέδιο των εγγράφων, με παράλληλη υποχρέωση, σε 
τέτοια περίπτωση, έγκαιρης και αιτιολογημένης ενημέ¬ 
ρωσης του Δημάρχου. 

Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητα τους, είτε αυτές προέρχονται από 
το Δήμο, είτε αποτελούν παραγγελία ή παράκληση δια¬ 
φόρων άλλων Αρχών. 

Μεριμνούν και εποπτεύουν τη γρήγορη και σωστή 
εξυπηρέτηση των πολιτών ή εκείνων που με κάποια 
υπεύθυνη ιδιότητα συναλλάσσονται με τον Δήμο για 
λογαριασμό της υπηρεσίας που εκπροσωπούν και επι¬ 
λαμβάνονται δυσεπίλυτων θεμάτων, παίρνοντας πρωτο¬ 
βουλία για την υπέρ του πολίτη νόμιμη λύση τους. 

Καταρτίζουν, σε πρώτο βαθμό, τις εκθέσεις υπηρεσι¬ 
ακής ικανότητας του προσωπικού, που υπάγεται διοι¬ 
κητικά στο Τμήμα τους. 

Εισηγούνται ιεραρχικά τη λήψη μέτρων για την εύρυθ¬ 
μη και ομαλή λειτουργία της Υπηρεσίας τους. 

Εκτελούν τις εντολές των διευθυντών, κατανέμουν 
την εργασία στους υπαλλήλους και καθοδηγούν αυτούς, 
ελέγχουν την τακτική παρουσία, εργατικότητα και πει¬ 
θαρχία τους και ειδοποιούν, κάθε πρωί, το αρμόδιο τμή¬ 
μα Προσωπικού για τους απόντες ή καθυστερημένους ή 
αναχωρήσαντες πριν την κανονική ώρα, ενημερώνοντας 
συγχρόνως και τον Διευθυντή τους. 


Παραλαμβάνουν την αλληλογραφία που ανάγεται 
στην αρμοδιότητα τους και διανέμουν αυτή, με ειδικό 
βιβλίο παράδοσης και παραλαβής, στις ανάλογες υπη¬ 
ρεσιακές μονάδες για ενέργεια. 

Ενημερώνουν τους, υπό αυτούς, υπαλλήλους για κάθε 
εγκύκλιο ή ειδική διαταγή ή διαταγή Νόμου, που αφορά 
την υπηρεσία τους και δίνουν σε αυτούς τις αναγκαίες 
επεξηγηματικές οδηγίες για την εκτέλεσή τους. 

Ευθύνονται για την μη έγκαιρη και ακριβή εκτέλεση 
κάθε εργασίας του Τ μήματος ή Γ ραφείου τους, για την 
καλή γενικά λειτουργία της Υπηρεσίας τους και την 
απόδοση και επίδοση των υπαλλήλων. 

Συγκεντρώνουν στοιχεία δραστηριότητας και προό¬ 
δου των λειτουργιών της υπηρεσίας τους, συντάσσουν 
και τηρούν εποπτικούς πίνακες, τηρούν στατιστικά και 
άλλα χρήσιμα στοιχεία για τη σύνταξη προγραμματι¬ 
σμών στα αντικείμενα της αρμοδιότητάς τους. 

Προμηθεύουν τα γραφεία της δικαιοδοσίας τους, με 
τα απαραίτητα βοηθήματα, για τη διευκόλυνση τους και 
τέλος εκτελούν με εύρυθμο τρόπο τα καθήκοντα που 
τους έχουν ανατεθεί. 

Γ. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΟΥ ΑΥΤΟΤΕ¬ 
ΛΟΥΣ ΔΙΕΥΘΥΝΣΗΣ 

Είναι επικεφαλής των εις αυτά υπηρετούντων υπαλ¬ 
λήλων και ασκούν παράλληλες αρμοδιότητες προς τις 
αναφερόμενες στην παράγραφο Α του παρόντος άρ¬ 
θρου, σε σχέση με τις επί μέρους αρμοδιότητες που 
ορίζονται για το καθένα από αυτά. 

Δ. ΓΕΝΙΚΑ ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΜΗΜΑΤΟΣ 
ΑΥΤΟΤΕΛΟΥΣ ΔΙΕΥΘΥΝΣΗΣ 

Είναι επικεφαλής των εις αυτά υπηρετούντων υπαλ¬ 
λήλων και ασκούν παράλληλες αρμοδιότητες προς τις 
αναφερόμενες στην παράγραφο Β του παρόντος άρ¬ 
θρου, σε σχέση με τις επί μέρους αρμοδιότητες που 
ορίζονται για το καθένα από αυτά. 

Ε. ΓΕΝΙΚΑ ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

Στα πλαίσια των αρμοδιοτήτων της υπηρεσιακής μο¬ 
νάδας που είναι τοποθετημένο το προσωπικό, ανεξάρ¬ 
τητα από την εργασιακή του σχέση, εκτελεί την εργασία 
που του έχει ανατεθεί με προσοχή, επιμέλεια και ευ¬ 
συνειδησία, κάτω από τις οδηγίες και τις κατευθύνσεις 
των προϊσταμένων του, σύμφωνα με τους νόμους, τους 
κανονισμούς και τις οδηγίες των αρμόδιων αρχών. 

Ειδικότερα, εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές, 
κ.λπ., είναι υπεύθυνοι για κάθε αδικαιολόγητη απώλεια, 
φθορά, καταστροφή ή βλάβη σε βάρος τρίτων, κυρίως 
όταν αυτή οφείλεται σε αμέλεια ή κακή χρήση. 

Οι συντάκτες των εγγράφων, αποφάσεων, μελετών και 
της αλληλογραφίας γενικά, μονογραφούν αυτά και είναι 
αποκλειστικά υπεύθυνοι για την ακρίβεια των πραγματι¬ 
κών περιστατικών και των στοιχείων που αναφέρονται 
σε αυτά και που προκύπτουν από τα τηρούμενα βιβλία 
ή άλλα παραστατικά της υπηρεσίας. 

Αναφέρουν στον άμεσο προϊστάμενο, τους προφορι¬ 
κά ή γραπτά, για τις υποθέσεις που εκκρεμούν και δεν 
μπορούν να επιλυθούν, ή έστω να προωθηθούν γρήγορα, 
ή μέσα στις προθεσμίες που έχουν ταχθεί. 

Πρέπει να προγραμματίζουν την χορήγηση της ετή¬ 
σιας κανονικής Άδειας, σε συνεννόηση με τον προϊστά¬ 
μενό τους και τους άλλους συναδέλφους τους (ιδίως 
για την θερινή περίοδο). 

Οφείλουν να ενημερώνουν έγκαιρα για αίτημα, κάθε 
είδους Αδειας, (πχ. συνδικαλιστικής, γονικής, αναρρω- 
τικής κ.λπ.) 

Οφείλουν να τηρούν αυστηρά την ώρα προσέλευσης 
και αποχώρησης από την εργασία τους, να είναι καθα¬ 
ροί και ευπρεπώς ενδεδυμένοι. 

Οφείλουν να τηρούν εχεμύθεια επί γεγονότων ή πλη¬ 
ροφοριών, των οποίων λαμβάνουν γνώση ένεκα της 
εκτέλεσης των καθηκόντων τους. 

Οι υπάλληλοι υποχρεούνται να εκτελούν και συναφείς 
με την ειδικότητα ή με τα καθήκοντά τους εργασίες, 
για τις οποίες έχουν, κατά την κρίση της υπηρεσίας, 
την απαιτούμενη εμπειρία ή ειδίκευση. Επίσης υποχρε- 
ούνται να εκτελούν τις εργασίες που τους ανατίθενται 
από τους προϊσταμένους τους, εφόσον υπάρχει ανάγκη 
κατά την κρίση τους. 

ΚΕΦΑΛΑΙΟ Γ' 

ΑΝΑΛΥΣΗ ΚΑΘΗΚΟΝΤΩΝ ΚΑΙ ΑΡΜΟΔΙΟΤΗΤΩΝ 
Αρθρο 4 

1. ΑΥΤΟΤΕΛΕΣ ΓΡΑΦΕΙΟ ΔΗΜΑΡΧΟΥ 

α. Ιδιαίτερο Γραφείο Δημάρχου 

Διεξάγει κάθε υπηρεσία που αναθέτει ο Δήμαρχος στο 
γραφείο αυτό και η οποία δεν ανήκει στην αρμοδιότητα 
των άλλων υπηρεσιών του Δήμου. 

Ενεργεί, σε όλες τις φάσεις, την προσωπική αλληλο¬ 
γραφία του Δημάρχου. Εφαρμόζει το πρόγραμμα των 
ημερών και των ωρών, που ο Δήμαρχος δέχεται διάφο¬ 
ρες επιτροπές και τους πολίτες. 

Μεσολαβεί ανάμεσα στους υπηρεσιακούς παράγοντες 
του Δήμου και το Δήμαρχο για τον καθορισμό της ώρας 
που είναι δυνατό να πραγματοποιείται η συνεργασία 
τους, για την επίλυση υπηρεσιακών ή προσωπικών θε¬ 
μάτων και την κατ’ εξαίρεση υπογραφή ορισμένων υπη¬ 
ρεσιακών εγγράφων. 

Διακινεί τα διάφορα έγγραφα και τους υπηρεσιακούς 
φακέλους, ανάμεσα στα γραφεία και το Δήμαρχο, για 
υπογραφή. 

Δίνει εντολές και οδηγίες προς τους κλητήρες για 
την εκτέλεση της υπηρεσίας τους, για λογαριασμό του 
Δημάρχου, σε ότι αφορά σε προσωπικές εντολές του. 

Ενημερώνει το τηρούμενο βιβλίο διατελεσάντων Δη¬ 
μάρχων και Δημοτικών Συμβούλων. 

Τηρεί και ενημερώνει το βιβλίο αρίθμησης των απο¬ 
φάσεων του Δημάρχου, βιβλιοδετεί με τα πρωτότυπα 
των αποφάσεων το αντίστοιχο βιβλίο του Δημάρχου 
και κοινοποιεί τα αντίγραφα εγκαίρως στους Αντιδη- 
μάρχους και στις υπηρεσίες που αναφέρονται σε αυτές. 
Επίσης αντίγραφο κοινοποιείται και στους Δημοτικούς 
Συμβούλους, που ενεργούν ως βοηθοί Δημάρχου, εφό¬ 
σον το αντικείμενο ανάγεται στην αρμοδιότητα τους. 
Κάθε υπηρεσία που συντάσσει τις αποφάσεις Δημάρχου, 
ανάλογα με το αντικείμενο της, παραδίδει αυθημερόν 
στο ιδιαίτερο γραφείο αυτού, τόσα αντίτυπα όσα και 
τα κοινοποιούμενα. 

Ενημερώνει το Δήμαρχο για τις παραστάσεις και τις 
υπηρεσιακές επισκέψεις που έχει προγραμματίσει να 
πραγματοποιήσει. 

Επιλύει όσα από τα θέματα τρέχουσας μορφής είναι 
δυνατό να επιλυθούν, σε περίπτωση πρόσκαιρης απου¬ 
σίας του Δημάρχου και εφόσον οι υπηρεσίες χρειάζο¬ 
νται την τυπική συναίνεση του, με μόνη την ενημέρωση 
των υπηρεσιών του Δήμου και εφόσον αυτές δεν έχουν 
γί αυτή αντιρρήσεις για συγκεκριμένους λόγους. 


Ενημερώνει το Δήμαρχο για τις λύσεις που δόθηκαν 
και τους δημότες που επέδειξαν σχετικό ενδιαφέρον. 
Με τον ίδιο τρόπο ενημερώνει το Δήμαρχο και για όσα 
θέματα δεν ήταν δυνατό να δοθούν άμεσες και ικανο¬ 
ποιητικές λύσεις. 

Αναγγέλλει στο Δήμαρχο τα πρόσωπα που τον επι¬ 
σκέπτονται στο γραφείο του. 

Παίρνει τα τηλεφωνήματα που απευθύνονται στο Δή¬ 
μαρχο και αν μεν ο Δήμαρχος είναι παρών, τον ενημε¬ 
ρώνει αμέσως για την απευθείας επικοινωνία του. Αν 
ο Δήμαρχος απουσιάζει, τηρεί σημειώσεις στο ειδικά 
τηρούμενο βιβλίο και τον ενημερώνει γϊ αυτές σε πρώτη 
ευκαιρία. 

Φροντίζει γενικότερα για την άμεση, κατά το δυνατόν, 
εξυπηρέτηση όλων όσων επισκέπτονται το Δήμαρχο 
στο γραφείο του. Η εξυπηρέτηση των πολιτών γενι¬ 
κότερα, που απευθύνονται στις λοιπές υπηρεσίες του 
Δήμου για την επίλυση των προβλημάτων που τους 
απασχολούν, γίνεται απευθείας από αυτές, χωρίς τη 
μεσολάβηση ή την παρεμβολή οποιουδήποτε άλλου 
υπηρεσιακού παράγοντα, πλην του προϊστάμενου της 
οικείας υπηρεσιακής μονάδας και του προϊστάμενου 
της Υπηρεσίας. 

β. Γραφείο Αντιδημάρχων 

Μεριμνά για τις υπηρεσιακές σχέσεις και συναντήσεις 
του Αντιδημάρχου με το Δήμαρχο και τα λοιπά μέλη 
της Διοίκησης του Δήμου, ασκεί δε αντίστοιχα σε όλο 
το φάσμα, τις αρμοδιότητες του ιδιαίτερου Γ ραφείου 
του Δημάρχου. 

γ. Γ ραφείο Προέδρου Δημοτικού Συμβουλίου 

Μεριμνά για τις υπηρεσιακές σχέσεις και συναντήσεις 
του Προέδρου του Δημοτικού Συμβουλίου με το Δήμαρ¬ 
χο και τα λοιπά μέλη της Διοίκησης του Δήμου. 

Συνεργάζεται με το Γ ραφείο του Δημοτικού Συμβουλί¬ 
ου για την προετοιμασία των εισηγήσεων και σύγκληση 
του Δημοτικού Συμβουλίου, σύμφωνα με τα καθοριζό¬ 
μενα στο άρθρο 108 του 410/1995 π.δ. 

δ. Γ ραφείο Σχεδίασης και Προγραμματισμού 

Σχεδιάζει, προγραμματίζει και εισηγείται στον Δήμαρ¬ 
χο τους άξονες ανάπτυξης του Δήμου, σε μεσοπρόθε¬ 
σμο και μακροπρόθεσμο βάση. 

Ελέγχει και συντονίζει τις εσωτερικές διαδικασίες, τις 
σχετικές με την ανάπτυξη και υλοποίηση του προγράμ¬ 
ματος του Δήμου, σε όλους τους τομείς δράσης. 

ε. Γ ραφείο Ειδικών Συνεργατών -Ειδικών Συμβούλων- 
Επιστημονικών Συνεργατών 

Ασκούν καθήκοντα επιτελικά και δεν έχουν οι ίδιοι 
αποφασιστικές αρμοδιότητες οποιοσδήποτε μορφής. 

Παρέχουν συμβουλές και διατυπώνουν εξειδικευμένες 
γνώμες, γραπτά ή προφορικά, σ’ όλους τους τομείς 
δραστηριότητας του Δήμου. 

Παίρνουν απευθείας εντολές από το Δήμαρχο και 
συνεργάζονται με οποιοδήποτε τρόπο με το προσωπι¬ 
κό του Δήμου σε όλη του την ιεραρχία, τους νομικούς 
συμβούλους και άλλους παράγοντες. 

Έχουν δικαίωμα να ζητούν, προφορικά ή γραπτά στοι¬ 
χεία, που θα είναι αναγκαία, κατά τη γνώμη τους, για 
την εκτέλεση των εντολών του Δημάρχου. 

Οι ως άνω συνεργάτες, υπάγονται ειδικά και απο¬ 
κλειστικά στην υπηρεσιακή δικαιοδοσία του Δημάρχου, 
στον οποίο και είναι υποχρεωμένοι να δίνουν λόγο σε 
κάθε περίπτωση. 

Η πρόσληψή τους ενεργείται και ολοκληρώνεται με 
την υπογραφή από τον προσλαμβανόμενο ειδικής σύμ- 

βάσης εργασίας ιδιωτικού δικαίου, σύμφωνα με το άρ¬ 
θρο 57 παράγραφος 10 του ν. 2218/1994. 

στ. Γραφείο Δημοσίων Σχέσεων και Τύπου 

Επιμελείται και διεκπεραιώνει κάθε σχετική εργασία 
για την οργάνωση τελετών, δεξιώσεων, γευμάτων, εορ¬ 
τών, υποδοχής και ξενάγησης διαφόρων προσωπικο¬ 
τήτων. 

Συντονίζει τις ενέργειες αυτές με άλλους φορείς της 
Δημόσιας Διοίκησης, αν αυτό είναι ενδεδειγμένο και 
φορείς μαζικής εκπροσώπησης ομάδων πολιτών. Η αρ¬ 
μοδιότητα αυτή μεταφέρεται αναλόγως, αν οι ως άνω 
εκδηλώσεις οργανώνονται από τα Νομικά Πρόσωπα του 
Δήμου, Συνοικιακά Συμβούλια, ή εμπίπτουν στις δραστη¬ 
ριότητες των ειδικών προγραμμάτων αυτού. 

Ενημερώνει τους δημότες για το ρόλο και την αποστο¬ 
λή του Δήμου, ως Οργανισμού Τοπικής Αυτοδιοίκησης, 
προβάλλει τις δραστηριότητες αυτού και φροντίζει για 
τη δημιουργία ενδιαφέροντος των Δημοτών, με σκοπό 
τη συνεργασία με τον Δήμο. 

Προγραμματίζει εκδηλώσεις επικοινωνίας του Δημάρ¬ 
χου με τους κατοίκους του Δήμου, για τη διαπίστωση 
των αναγκών τους και την καταγραφή από κοντά των 
προβλημάτων τους. 

Συλλέγει τις αποστελλόμενες στον Δήμο εκδόσεις, 
αξιολογεί τη χρησιμότητα τους και εισηγείται στο Δή¬ 
μαρχο τον τρόπο χρησιμοποίησης τους. 

Επιμελείται της σύνταξης και έκδοσης ενημερωτικών 
εντύπων, οργανώνει συνεντεύξεις Τύπου και ενεργεί 
για την ανακοίνωση ειδήσεων και πληροφοριών που 
ενδιαφέρουν το Δήμο, σε όλα τα μέσα ενημέρωσης. 

Παρακολουθεί τον ημερήσιο και περιοδικό αθηναϊκό 
και προαστιακό τύπο και επιμελείται, εφόσον υπάρχει 
ανάγκη, της δημοσίευσης ανάλογων απαντήσεων, συ- 
νεργαζόμενο προς τούτο με τις αρμόδιες υπηρεσίες 
του Δήμου και τον Δήμαρχο. 

Ταξινομεί και αρχειοθετεί στο ειδικά τηρούμενο βι¬ 
βλίο, δημοσιεύματα κάθε μορφής, που αφορούν στην 
Τοπική Αυτοδιοίκηση γενικά, αλλά και το Δήμο ειδικά και 
ενημερώνει πάνω σε αυτά το Δήμαρχο και τις αρμόδιες 
υπηρεσίες του Δήμου. 

Φροντίζει, μέσω του Γραφείου Προμηθειών, για τον 
εμπλουτισμό του Δήμου με είδη διακόσμησης και με- 
γαφωνικής μετάδοσης των οργανωμένων από αυτόν 
εορτών και άλλων παρόμοιων εκδηλώσεων. Το τηρού¬ 
μενο βιβλίο εθνικών και τοπικών εορτών περιλαμβάνει 
λεπτομερώς στοιχεία που αφορούν στη διοργάνωση 
τους. 

Τηρεί, επίσης, βιβλίο επισήμων προσώπων, όπως αυτά 
καθορίζονται με κανονιστική πράξη του Δημοτικού Συμ¬ 
βουλίου, στο οποίο περιλαμβάνονται οι διευθύνσεις 
κατοικίας ή έδρας της Αρχής ή της Υπηρεσίας που 
εκπροσωπούν και η ιδιότητά τους. 

Μεριμνά για την έγκαιρη εκτύπωση και αποστολή των 
προσκλήσεων στα πρόσωπα που καλούνται στις διορ- 
γανούμενες από το Δήμο εκδηλώσεις. 

Μεριμνά για την κατάλληλη διακόσμηση του δημοτι¬ 
κού καταστήματος και των αιθουσών αυτού, ή οποιου- 
δήποτε άλλου χώρου, κατά τις διενεργούμενες από το 
Δήμο τελετές γενικά. 

Μεριμνά για το σημαιοστολισμό, για τη φωταγώγηση 
και διακόσμηση γενικά της πόλης και των δημοτικών 
καταστημάτων, κατά τις εθνικές και λοιπές εορταστικές 
εκδηλώσεις 


Ενημερώνει το Δήμαρχο για τις διάφορες εορτές γε¬ 
νικά, δεξιώσεις, που διοργανώνονται από οποιεσδήποτε 
άλλες αρχές, σωματεία, οργανώσεις, συλλόγους και 
άλλους συλλογικούς φορείς και που έχει κληθεί να πα- 
ραστεί και συνεργάζεται για το σκοπό αυτό άμεσα με το 
επιμέρους γραφείο του Δημάρχου, ώστε η εκπλήρωση 
των υποχρεώσεων αυτών από μέρους του Δημάρχου 
να είναι πλήρης. 

Προβαίνει στις αναγκαίες υπηρεσιακές ενέργειες και 
εισηγείται τις απαιτούμενες διαδικασίες για την απο¬ 
νομή τιμητικών διακρίσεων (διπλωμάτων επίτιμων δη¬ 
μοτών, μεταλλίων της πόλης, κ.λπ.), ενημερώνοντας το 
τηρούμενο για το σκοπό αυτό ειδικό βιβλίο. 

Συντάσσει και εισηγείται την ψήφιση του ειδικού κα¬ 
νονισμού απονομής τιμητικών διακρίσεων. 

Διοργανώνει τις διάφορες πνευματικές και πολιτιστι¬ 
κές εκδηλώσεις του Δήμου και μεριμνά για την προβολή 
και αξιοποίηση τους. Μεριμνά για την έγκαιρη ψήφιση 
των πιστώσεων που απαιτούνται για την πραγματο¬ 
ποίηση όλων των προαναφερόμενων δραστηριοτήτων 
του Δήμου. 

2. ΝΟΜΙΚΗ ΥΠΗΡΕΣΙΑ 

Έχει διοικητική εξάρτηση μόνο από τον Δήμαρχο και 
σε περίπτωση απουσίας του από τον νόμιμο αναπλη¬ 
ρωτή του. 

Παρέχει προς τον Δήμαρχο, τους Αντιδημάρχους, τον 
Πρόεδρο του Δημοτικού Συμβουλίου και τους υπηρεσια¬ 
κούς παράγοντες κάθε ζητούμενη γνώμη και συμβουλή 
για κάθε θέμα που αναφέρεται στις αρμοδιότητες του 
Δήμου. 

Παρέχει τις νομικές του υπηρεσίες στα Νομικά Πρό¬ 
σωπα Δ.Δ. ή Ιδρυμάτων αυτού και χειρίζεται όλες τις 
δικαστικές υποθέσεις αυτών, χωρίς να δικαιούνται ιδι¬ 
αίτερης αμοιβής. 

Εισηγείται την ανάθεση υποθέσεων σε δικηγόρους 
μη αμειβόμενους με πάγια αντιμισθία από τον Δήμο, 
εφόσον κρίνεταί: α. ότι λόγω της σοβαρότητας και της 
ιδιάζουσας μορφής του θέματος, απαιτείται χειρισμός 
από διακεκριμένους επιστήμονες και β. λόγω φόρτου 
εργασίας από τα εκκρεμή θέματα. 

Ο/οι δικηγόροι του Δήμου είναι υποχρεωμένοι να 
παραμένουν στο Δημοτικό κατάστημα τις εργάσιμες 
ημέρες και ώρες, κατά τις οποίες δεν υπάρχει ανάγκη 
παράστασή τους σε δικές τους υποθέσεις ενώπιον δι¬ 
καστικών ή διοικητικών αρχών. 

Ο/οι δικηγόροι του δήμου οφείλουν να παρίστανται 
στις συνεδριάσεις του Δημοτικού Συμβουλίου ή της Δη¬ 
μαρχιακής Επιτροπής, όταν τούτο τους ζητηθεί. 

α. Γραφείο Γνωμοδοτήσεων, Συμβάσεων, Δικών 

Γνωμοδοτεί για κάθε νομικό θέμα που αφορά τον 
Δήμο γενικότερα και τα παρ’ αυτόν Ιδρύματα και Νομικά 
Πρόσωπα, ύστερα από σχετικό ερώτημα. 

Μελετά, ερευνά και εδραιώνει νομικά κάθε υπόθεση 
που είναι συνδεδεμένη με τα συμφέροντα του Δήμου. 
Είναι υπεύθυνο, σε ό,τι αφορά την προστασία της ακί¬ 
νητης Δημοτικής Περιουσίας, από νομική άποψη. 

Παραλαμβάνει κάθε έγγραφο που επιδίδεται με δι¬ 
καστικό επιμελητή. 

Παραλαμβάνει και επιμελείται τις προσφυγές των πο¬ 
λιτών για οποιοδήποτε θέμα και τους ενημερώνει για 
την πορεία τους. 

Επεξεργάζεται, σε τελική φάση, τα από τις υπηρεσίες 
του Δήμου συντασσόμενα σχέδια συμφωνιών, διακηρύ- 

ξεων, κανονιστικών πράξεων κ.λπ., που ανάγονται στον 
κύκλο αρμοδιότητάς τους. 

Συντάσσει τα σχέδια όλων των πράξεων συμφωνίας 
που ενεργεί ο Δήμος και τα παρ’ αυτόν Νομικά Πρό¬ 
σωπα με οποιαδήποτε πρόσωπα (φυσικά ή νομικά), που 
αναφέρονται σε πωλήσεις, μισθώσεις, εκμισθώσεις και 
αγορές. 

Καταρτίζει τους όρους δημοπρασίας για την εκμί- 
σθωση ή μίσθωση ακινήτων και παρίσταται κατά την 
διεξαγωγή των ανάλογων δημοπρασιών. Συντάσσει τις 
σχετικές συμβάσεις και παρακολουθεί την εφαρμογή 
τους. 

Παρίσταται στην διεξαγωγή των δικαστικών υποθέ¬ 
σεων του Δήμου, ενώπιον των αρμοδίων Δικαστικών ή 
Διοικητικών Αρχών. 

Εισηγείται την κατάργηση δικών, σε όσες περιπτώσεις 
η συνέχισή τους προβλέπεται αλυσιτελής και ασύμφορη. 
Επιμελείται των υποθέσεων κληροδοσιών και δωρεών 
κινητών και ακινήτων, επεξεργαζόμενο τις διαδικασίες 
νομιμοποίησης αυτών, υπέρ του Δήμου. 

β. Γραμματεία 

Τηρεί ειδικό πρωτόκολλο εισερχομένων και εξερχό- 
μενων δικαστικών εγγράφων γενικά και των επισυνα- 
πτομένων σ’ αυτά στοιχεία. 

Τηρεί ειδικό βιβλίο πορείας των δικαστικών υποθέ¬ 
σεων. 

Τηρεί και ενημερώνει αρχείο νομολογίας, εγκυκλίων, 
γνωμοδοτήσεων κλπ. 

Τηρεί το Αρχείο της Νομικής Υπηρεσίας. 

Δακτυλογραφεί τα δικόγραφα, την αλληλογραφία 
και γενικά διεκπεραιώνει κάθε διοικητική εργασία της 
υπηρεσίας αυτής. 

3. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

Καθήκοντα Διευθυντού 

Εποπτεύει, συντονίζει και ελέγχει όλα τα τμήματα τα 
οποία υπάγονται στην Διεύθυνσή του. 

Παρακολουθεί την θεσπιζόμενη Νομοθεσία και Νομο¬ 
λογία που αφορά την Τ.Α., μεριμνά για τον εφοδιασμό 
του Δήμου με τις Εφημερίδες της Κυβερνήσεως και τα 
σχετικά συγγράμματα, Νόμους, Διατάγματα, Εγκυκλίους, 
Αποφάσεις, κ.λπ., σχετικά με την Δημοτική Λειτουργία 
και ενημερώνει τις αρμόδιες Υπηρεσίες, ως προς το 
αντικείμενο της αρμοδιότητάς τους. 

Μεριμνά για την άρτια διεξαγωγή των τελετών, εορ¬ 
τών και δεξιώσεων του Δήμου, καθώς και για κάθε άλλη 
εκδήλωση που ο Δήμος λαμβάνει μέρος. 

Εισηγείται στον Δήμαρχο για κάθε μέτρο που επι¬ 
βάλλεται να ληφθεί για την αρτιότερη απόδοση της 
Δημοτικής λειτουργίας. 

Συγκαλεί σε σύσκεψη τους Προϊσταμένους των Τμη¬ 
μάτων του για ενημέρωση, απολογισμό του έργου των 
Τμημάτων τους και προγραμματισμό νέων έργων. 

Είναι πειθαρχικός προϊστάμενος επί των υπ’ αυτού 
υπαγομένων υπαλλήλων (αρθ.117 ν.2683/1999), ανεξαρ¬ 
τήτως του βαθμού που φέρουν. Την αρμοδιότητα αυτή 
την επιλαμβάνεται αυτεπαγγέλτως. Η πειθαρχική αυτή 
αρμοδιότητα είναι αμεταβίβαστος. Μεταξύ περισσότε¬ 
ρων πειθαρχικών προϊσταμένων, οι οποίοι αρμοδίως 
επιλήφθηκαν, προτιμάται εκείνος που πρώτος κάλεσε 
σε απολογία. 

Συντάσσει τις Εκθέσεις Αξιολόγησης των υπαλλήλων 
της Διεύθυνσής του και βαθμολογεί κάθε έναν, ως δεύ¬ 
τερος αξιολογητής. 


Μεριμνά για την κοινοποίηση των εκθέσεων στους 
υπαλλήλους και στη συνέχεια τους διαβιβάζει στην αρ¬ 
μόδια διεύθυνση διοικητικών υπηρεσιών, που τηρεί τον 
ατομικό φάκελο του κάθε υπαλλήλου. 

Εισηγείται στον Δήμαρχο την τοποθέτηση, κατανομή, 
μετακίνηση, μετάταξη, και όλες τις υπόλοιπες Υπηρεσι¬ 
ακές μεταβολές για το προσωπικό του Δήμου. 

Έχει την εποπτεία της εκπαίδευσης των υπαλλήλων, 
σχετικά με το αντικείμενο της αρμοδιότητάς τους. 

Προγραμματίζει τις ετήσιες άδειες των εργαζομένων 
στην Δ/νση και την τυχόν έκτακτη απασχόλησής τους, 
ενημερώνοντας σχετικά το γραφείο Προσωπικού. 

Α. ΤΜΗΜΑ ΔΙΟΙΚΗΣΗΣ 

α. Γ ραφείο Γ ραμματειακής Στήριξης 

Παραλαμβάνει την αλληλογραφία του Δήμου, την 
αποσφραγίζει, σημειώνει το αρμόδιο τμήμα στο οποίο 
πρέπει να παραδοθεί με την ημερομηνία εισόδου της 
στο Δήμο, πλην εκείνης που απευθύνεται στο Δήμαρχο 
με την ένδειξη «προσωπική» και μετά την ενημέρωση 
του Δημάρχου πάνω σ’ αυτή, την παραδίδει στο Γ ρα¬ 
φείο Πρωτοκόλλου - Διεκπεραίωσης και Αρχείου, για 
πρωτοκόλληση και διανομή της στα Τμήματα και τη 
Νομική Υπηρεσία. 

Τηρεί το εμπιστευτικό πρωτόκολλο του Δήμου, εφό¬ 
σον δεν τηρείται από τον ίδιο το Δήμαρχο. 

β. Γ ραφείο Πρωτοκόλλου - Αρχείου - Διεκπεραιωτικών 
καθηκόντων 

Χαρακτηρίζει με τα στοιχεία των φακέλων του αρ¬ 
χείου και πρωτοκολλάει την αλληλογραφία που του 
παραδίδεται από τον Προϊστάμενο του Τμήματος. 

Εκδίδει και υπογράφει (εφόσον περί αυτού υπάρχει 
η συναίνεση του Δημάρχου) τα αιτούμενα αντίγραφα 
εγγράφων στοιχείων, που φυλάσσονται στο γενικό αρ¬ 
χείο του Δήμου. 

Τηρεί τα σχέδια εγγράφων όλων των υπηρεσιών μετά 
την διεκπεραίωση των πρωτοτύπων, τα οποία στην συ¬ 
νέχεια βιβλιοδετεί κάθε χρόνο. 

Προβαίνει στην ανάρτηση στο πλαίσιο των δημοσίων 
ανακοινώσεων, όλων των για το σκοπό αυτό αποδιδό¬ 
μενων στο Δήμο αποφάσεων, κλήσεων, προγραμμάτων, 
κλπ, με την υποχρέωση της έγκαιρης συλλογής των σε 
εύλογο χρόνο, αρχειοθέτησής των και καταστροφής 
των, τηρούμενης, ως προς τούτο, της καθορισμένης 
διαδικασίας. 

Ευθύνεται για την διαφύλαξη και διασφάλιση των 
αρχείων του Δήμου, την καλή διατήρηση των οποίων 
φροντίζει με ιδιαίτερη επιμέλεια. 

Ρυθμίζει τη φωτοτύπηση ή τη πολυγράφηση ή το σκα- 
νάρισμα για ηλεκτρονική μνήμη των εγγράφων γενικά 
του Δήμου. 

Ευθύνεται για την ασφάλεια των ειδικών φωτοτυπι¬ 
κών ή άλλων παρεμφερών μηχανημάτων, των οποίων 
τη συντήρηση και επισκευή παρακολουθεί ανελλιπώς, 
ώστε σε κάθε στιγμή να μπορούν ν’ ανταποκριθούν στις 
συναφείς ανάγκες της υπηρεσίας. 

Βιβλιοδετεί στο τέλος κάθε έτους σε τόμους τα στε¬ 
λέχη χρέωσης και ξεχρέωσης όλης της αλληλογραφίας, 
τα οποία αποτελούν το επίσημο στοιχείο διεκπεραίω¬ 
σης και πληροφόρησης του Δήμου. 

Επιλαμβάνεται της διεκπεραίωσης γενικά των εισερ¬ 
χομένων - εξερχόμενων εγγράφων και της επικύρω¬ 
σης των αντιγράφων τους από τον Προϊστάμενο του 
Τμήματος. 

Βεβαιώνει το γνήσιο της υπογραφής των διοικητικών 
οργάνων του Δήμου. 

Διεκπεραιώνει αυθημερόν, με το σύστημα διακίνησης 
εισερχόμενης αλληλογραφίας, όλη την εισερχόμενη 
αλληλογραφία. 

Στην έννοια του όρου «διεκπεραίωση» περιλαμβάνεται 
και η υποχρέωση παράδοσης των διαφόρων εγγράφων 
στα αρμόδια γραφεία για ενέργεια, μαζί με τα στοιχεία 
τους, όπου αυτά αφορούν τρέχουσες ή σε εκκρεμότητα 
υποθέσεις του Δήμου. 

Παραλαμβάνει έγκαιρα, την προς ταχυδρόμηση ή επί¬ 
δοση αλληλογραφία, από τα αρμόδια γραφεία και συνεν¬ 
νοείται μαζί με τους κλητήρες, ως προς το βαθμό ασφά¬ 
λειας και επείγοντος αυτής και ρυθμίζει το χρόνο και τον 
τρόπο προώθησής της προς τον προορισμό της. 

Ως προς τα διεκπεραιωτικά καθήκοντα: 

Υπάγονται στη δικαιοδοσία του οι κλητήρες του Δή¬ 
μου, οι καθαρίστριες, οι φύλακες και οι τηλεφωνητές 
του Δήμου και όσοι από τους υπαλλήλους εντάσσο¬ 
νται σ’ αυτό, με σκοπό την εκπλήρωση της αποστολής 
του. 

Οι κλητήρες ασκούν τα εξής καθήκοντα: 

Επισημαίνουν τις φθορές που επέρχονται στο κτίριο 
ή τα έπιπλα γενικά και αναφέρουν αμέσως στον προ¬ 
ϊστάμενό τους. 

Μεταφέρουν την αλληλογραφία που διαβιβάζεται 
με το Ταχυδρομείο, μεταφέρουν όσα έγγραφα διακι- 
νούνται από γραφείο σε γραφείο και επιδίδουν στους 
ενδιαφερομένους την προς αυτούς απευθυνόμενη αλ¬ 
ληλογραφία, με ειδοποιήσεις, προσκλήσεις, επιστολές, 
έγγραφα. 

Μεταβαίνουν, κατόπιν εντολής και μόνο, στις κρατικές 
υπηρεσίες ή σε άλλους φορείς για την διεκπεραίωση 
υπηρεσιακών υποθέσεων. 

Οφείλουν να παραμένουν στο γραφείο τους σε ώρες 
που δεν βρίσκονται σε εξωτερική υπηρεσία, απασχολη¬ 
μένοι με εργασίες που τους ανατίθενται, σύμφωνα με 
όσα έχουν ρυθμιστεί με αποφάσεις του Δημάρχου. 

Μεταβαίνουν, με εντολή του Προϊσταμένου τους και 
μόνο, στη Νομαρχία, στα Υπουργεία ή σε άλλες Υπη¬ 
ρεσίες, για τη διεκπεραίωση υπηρεσιακών υποθέσεων. 

Δεν αποχωρούν από την υπηρεσία τους, πριν ελέγξουν 
και διαπιστώσουν ότι έχουν ασφαλιστεί τα γραφεία, οι 
βιβλιοθήκες, τα αρχεία, κ,λπ., ότι έχουν κλειστεί καλά 
οι πόρτες και τα παράθυρα, ότι έχουν ελευθερωθεί οι 
πρίζες γενικά, ότι όλα έχουν καλώς και εξασφαλίζουν 
την ασφάλεια και την ομαλή λειτουργία τους. 

Εκτελούν κάθε εργασία που προσιδιάζει στη φύση 
των γενικών καθηκόντων τους και επιβάλλεται από τις 
υπηρεσιακές ανάγκες του Δήμου. 

Με προγραμματισμό ένας κλητήρας του γραφείου 
υποχρεώνεται να παρίστανται στις συνεδριάσεις του 
Δημοτικού Συμβουλίου. 

Οι καθαρίστριες έχουν τις εξής υποχρεώσεις: 

Εντάσσονται σε ειδικό πρόγραμμα εργασίας, νομίμως 
εγκεκριμένο, ώστε να τους παρέχεται η δυνατότητα να 
εκπληρώνουν την αποστολή τους στον ενδεδειγμένο 
χρόνο, ανάλογα με τις ανάγκες των υπηρεσιών. 

Προβαίνουν στον επιμελημένο καθαρισμό και στην 
ευπρεπή εμφάνιση όλων των υπηρεσιακών χώρων και 
των επίπλων που βρίσκονται σ’ αυτούς, μηδέ εξαιρου- 
μένων και των τουαλετών και των λοιπών βοηθητικών 
χώρων. 


Αναφέρουν στον προϊστάμενο κάθε παρατήρησή τους 
σχετικά με την απώλεια ειδών, φθορά σε έπιπλα και 
σκεύη και με συμβάντα ασυνήθιστα ή αδικαιολόγητα που 
κίνησαν την προσοχή τους και που έχουν άμεση σχέση 
με την ασφάλεια γενικά των κτιρίων και των χώρων, την 
καθαριότητα των οποίων επιμελούνται. 

Οι φύλακες έχουν τα εξής καθήκοντα: 

Είναι υπεύθυνοι για την φύλαξη των κτιρίων που στε¬ 
γάζονται δημοτικές υπηρεσίες, των χώρων στους οποί¬ 
ους έχουν αποθηκευτεί μόνιμα ή πρόσκαιρα διάφορα 
είδη, υλικά ή μηχανήματα του Δήμου. 

Αναφέρουν στον προϊστάμενο κάθε παρατήρησή τους 
σχετικά με τους χώρους που φυλάγουν. 

Αναφέρουν στην Αστυνομική Αρχή κάθε ύποπτη κί¬ 
νηση ατόμου /ων που αντιλαμβάνονται κοντά στους 
φυλασσόμενους χώρους. 

Για την έγκαιρη ενημέρωση και άμεση επέμβαση των 
αστυνομικών οργάνων είναι εφοδιασμένοι με ασύρματο 
επικοινωνιακό σύστημα. 

Οι λοιποί υπάλληλοι του γραφείου αυτού εκτελούν 
κάθε εργασία που τους ανατίθεται. 

Χειρίζονται τα φωτοτυπικά και άλλα μηχανήματα του 
Δήμου και φωτοτυπούν αντίγραφα, σύμφωνα με τις οδη¬ 
γίες που τους δίνονται. 

Ενεργούν απογραφές, αυτοψίες, επιδόσεις, διεκπεραί¬ 
ωση αλληλογραφίας, μετάβαση σε διάφορες υπηρεσίες 
καθώς και άλλες εργασίες, στις οποίες αδυνατούν να 
ανταποκριθούν, λόγω φόρτου εργασίας, τα διάφορα 
γραφεία του Δήμου. 

γ. Γ ραφείο Μηχανογράφησης και Μηχανοργάνωσης 

Παίρνει καθημερινά αντίγραφα των αρχείων του κε¬ 
ντρικού υπολογιστή. 

Εκτελεί τις μεγάλου όγκου εκτυπώσεις για όλα τα 
τμήματα του Δήμου. 

Συντονίζει τη διαχείριση της ηλεκτρονικής αλληλο¬ 
γραφίας του Δήμου. 

Επεξεργάζεται, σε συνεργασία με όλα τα τμήματα, τα 
στατιστικά στοιχεία. 

Συντάσσει την ετήσια αναλυτική - απολογιστική έκθε¬ 
ση, σχετικά με την πορεία και τις εργασίες του γραφεί¬ 
ου, καθώς και τους στόχους για την επόμενη χρονιά. 

Αναβαθμίζει τις υπάρχουσες εκδόσεις των εφαρμογών 
και φροντίζει για την εγκατάσταση νέων. 

Ευθύνεται για τις επεκτάσεις του δικτύου σε νέα τμή¬ 
ματα. 

Φροντίζει για τη συχνή συντήρηση των μηχανημά¬ 
των. 

Φροντίζει για την άμεση επισκευή του εξοπλισμού, 
έτσι ώστε να εξασφαλίζεται η απρόσκοπτη λειτουργία 
όλων των τμημάτων. 

Ενημερώνει σε εξαμηνιαία βάση τον Δήμαρχο, μέσω 
των εκθέσεων που συντάσσει για το ενδεχόμενο 
εγκατάστασης νέων εφαρμογών και γενικότερα για το 
πώς μπορούν νέες τεχνολογίες να εφαρμοσθούν στο 
Δήμο. 

Ενημερώνει, εμπλουτίζει τη \Λ/ΕΒ σελίδα του Δήμου 
σε μηνιαία βάση. 

Οργανώνει τις παρουσιάσεις σε διάφορες εκδηλώσεις 
του Δήμου, με τη βοήθεια κατάλληλων εφαρμογών πα¬ 
ρουσιάσεων και χρήση Η/Υ. 

Επιμελείται για την εύρυθμη λειτουργία και ανάπτυξη 
εφαρμογών με χρήση Η/Υ και σε συνεργασία με το 
Υπουργείο Παιδείας, σε όλα τα σχολεία του Δήμου. 

Συμμετέχει σε εθνικές και διεθνείς συναντήσεις, για 
την εφαρμογή νέων τεχνολογιών στο δημόσιο τομέα. 

Οργανώνει σεμινάρια εκπαίδευσης σε νέες εφαρμο¬ 
γές, για όλα τα τμήματα του Δήμου. 

δ. Γραφείο Προσωπικού 

Ευθύνεται, σε συνεργασία με τον Προϊστάμενο του 
Τμήματος, για την τήρηση του Οργανισμού Εσωτερικής 
Υπηρεσίας και εισηγείται ιεραρχικά τις τροποποιήσεις, 
καθώς και τις προσαρμογές αυτού στις ισχύουσες κάθε 
φορά σχετικές διατάξεις ή όταν προκύπτει άλλη ανά¬ 
γκη. 

Ενεργεί τις διαδικασίες για τις προσλήψεις όλου του 
προσωπικού του Δήμου, εκτός του προσωπικού του απα¬ 
σχολούμενου με την εκτέλεση έργων με αυτεπιστασία. 

Διεξάγει όλες τις υπηρεσιακές υποθέσεις που αφο¬ 
ρούν τα θέματα του τακτικού και του, με σχέση ερ¬ 
γασίας Ιδιωτικού Δικαίου, προσωπικού του Δήμου, π.χ. 
μεταβολές στην υπηρεσιακή κατάσταση (προαγωγές, 
εντάξεις, επανεντάξεις, μετατάξεις, μετακινήσεις, απο¬ 
σπάσεις, μεταθέσεις, μονιμοποιήσεις, αναγνώριση προ¬ 
ϋποθέσεων για οικονομικές παροχές, χορήγηση αδει¬ 
ών, εφαρμογή του Πειθαρχικού Δικαίου, τακτοποίηση 
ασφαλιστικών ζητημάτων γενικά, λύση υπαλληλικής ή 
οποιασδήποτε σχέσης εργασίας κ,λπ.), κοινοποιώντας 
τις εκδιδόμενες διοικητικές πράξεις στα αρμόδια όρ¬ 
γανα και υπηρεσίες. 

Τηρεί ενημερωμένους τους ατομικούς φακέλους για 
όλο το προσωπικό, καθώς και για τους συνταξιούχους 
του Δήμου. 

Επιμελείται της διαδικασίας παρακράτησης και από¬ 
δοσης υπέρ τρίτων των κρατήσεων και των ασφαλιστι¬ 
κών εισφορών, επί της μισθοδοσίας του προσωπικού, 
της ενημέρωσης των ασφαλιστικών βιβλιαρίων, κλπ. 

Επιμελείται της διαδικασίας για την παρακράτηση 
και απόδοση των επιβαλλόμενων στο προσωπικό προ¬ 
στίμων. 

Επιμελείται της διαδικασίας παράδοσης των ατομικών 
δελτίων εισφορών υπέρ ΙΚΑ στους δικαιούχους - εργα¬ 
ζόμενους. 

Επιμελείται οποιουδήποτε θέματος, που ανάγεται 
στη σύνταξη των εκθέσεων υπηρεσιακής ικανότητας 
του υπαλληλικού και εργατοτεχνικού προσωπικού του 
Δήμου γενικά και επιλαμβάνεται της αρχειακής ταξι¬ 
νόμησης τους. 

Κοινοποιεί στο γραφείο εκκαθάρισης δαπανών, όλες 
τις επερχόμενες στους υπαλλήλους και το εργατοτε- 
χνικό προσωπικό μισθολογικές μεταβολές. 

Εισηγείται ιεραρχικά κάθε θέμα που έχει σχέση με 
το προσωπικό του Δήμου γενικά, τη διάρθρωση των 
υπηρεσιών, τις αρμοδιότητες, τα καθήκοντα και φυσικά 
τον Οργανισμό Εσωτερικής Υπηρεσίας του Δήμου. 

Πληροφορεί, ύστερα από συνεννόηση με το Δήμαρ¬ 
χο και τον Προϊστάμενο του Τμήματος, το Υπηρεσιακό 
Συμβούλιο για κάθε υπόθεση που ανήκει στην αρμοδιό- 
τητά του, προβαίνει στις ενδεικνυόμενες ενέργειες πάνω 
στις απ’ αυτό εκδιδόμενες γνωμοδοτήσεις ή αποφάσεις 
και εισηγείται αναλόγως στο Δήμαρχο, ενημερώνοντας 
περί των εισηγήσεών του αυτών, τον προϊστάμενο του 
Τ μήματος. 

Διεξάγει κάθε εργασία και εκδίδει τα δικαιολογητικά 
που απαιτούνται για την καταβολή βοηθημάτων, πρό¬ 
σθετων αποζημιώσεων ή επιδομάτων, στο προσωπικό 
του Δήμου γενικά. 


Συντάσσει και τηρεί σε ειδικό αρχείο, τις συμβάσεις 
του προσωπικού του Δήμου, με σχέση εργασίας Ιδιω¬ 
τικού Δικαίου. 

ε. Γ ραφείο Δημοτικού Συμβουλίου 

Μεριμνά για την ενημέρωση των εκλεγομένων Δημο¬ 
τικών Συμβουλίων, σε σχέση με την ορκωμοσία τους 
και την εγκατάστασή τους στο Δήμο. 

Μεριμνά για τη συγκρότηση του Δημοτικού Συμβουλί¬ 
ου σε Σώμα και την εκλογή των μελών της Δημαρχιακής 
Επιτροπής. 

Συνεργάζεται με τον Πρόεδρο του Δημοτικού Συμ¬ 
βουλίου και το Δήμαρχο, για τον καθορισμό των θεμά¬ 
των που συζητούνται στις συνεδριάσεις του Δημοτικού 
Συμβουλίου. 

Συγκεντρώνει τους φακέλους των θεμάτων με τα 
απαρτιζόμενα δικαιολογητικά, καθώς και τις πάνω σ’ 
αυτά εισηγήσεις των εντεταλμένων διοικητικών οργά¬ 
νων του Δήμου, θέτοντας υπόψη στους ενδιαφερομέ¬ 
νους Δημοτικούς Συμβούλους τους φακέλους για ενη¬ 
μέρωση τους. 

Συντάσσει και κοινοποιεί με τον κλητήρα του Δήμου 
την ημερήσια διάταξη των προς συζήτηση θεμάτων του 
Δημοτικού Συμβουλίου, σύμφωνα με τις διατάξεις του 
Δημοτικού και Κοινοτικού Κώδικα. 

Συντάσσει και τηρεί τα πρακτικά των συνεδριάσεων 
του Δημοτικού Συμβουλίου, καθώς και τις αποφάσεις 
που λαμβάνονται, καταχωρώντας τα σε ειδικά βιβλία. 
Εφόσον τα πρακτικά καταρτίζονται με τη χρήση μαγνη- 
τοφωνικής συσκευής, τηρεί με κανονική σειρά, αρίθμηση 
και θεώρηση, τα φύλλα χάρτου, στα οποία περιέχονται 
τα απομαγνητοφωνημένα κείμενα, τα οποία βιβλιοδετεί 
στο τέλος κάθε χρόνου. 

Τηρεί και διαφυλάσσει από απώλειες ή φθορά, τα 
πρακτικά και τις αποφάσεις του Δημοτικού Συμβουλίου 
σε ειδικό αρχείο, για την ασφάλεια του οποίου έχει την 
αποκλειστική ευθύνη. 

Φροντίζει για την υπογραφή και την επικύρωση, με 
τον τρόπο που προβλέπεται από τον ειδικό κανονισμό, 
των πρακτικών του Δημοτικού Συμβουλίου από τα μέλη 
τους. 

Εφόσον τα πρακτικά τηρούνται με το σύστημα της 
μαγνητοφώνησης, μαζί με την ημερήσια διάταξη της 
συνεδρίασης, αποστέλλονται και αντίγραφα των προ¬ 
ηγουμένων και μη επικυρωμένων πρακτικών για μελέτη 
και ενημέρωση, ώστε να διευκολύνεται η διαδικασία 
της επικύρωσης. 

Συνεργάζεται με τη Νομική Υπηρεσία του Δήμου, για 
την έγκαιρη προσκόμιση απ’ αυτήν των τυχόν γνωμο¬ 
δοτήσεων που τους έχουν ζητηθεί για την ενημέρωση 
του Δημοτικού Συμβουλίου. 

Έχει κατά κύριο λόγο, την αρμοδιότητα, τηρούμενης 
και της προβλεπόμενης διαδικασίας, να ασκεί με έναν 
εκ των υπαλλήλων του τα καθήκοντα του Ειδικού Γραμ- 
ματέα του Δημοτικού Συμβουλίου. 

Παρέχει προς τα μέλη του Δημοτικού Συμβουλίου και 
κατά τη συνεδρίαση, αλλά και εκτός αυτής, πληροφορί¬ 
ες σχετικά με τους κανόνες που διέπουν τη λειτουργία 
των οργάνων στα οποία ανήκουν. 

Μεριμνά για τη δημοσίευση των αποφάσεων που 
λαμβάνονται, με τον τρόπο που ορίζεται κάθε φορά 
και ανάλογα με την περίπτωση, από τον Δημοτικό 
και Κοινοτικό Κώδικα και από άλλες σχετικές δια¬ 
τάξεις. 

Υποβάλλει αντίγραφα των αποφάσεων στην αρμόδια 
διοικητική αρχή προς έλεγχο. 

Ενημερώνει ανελλιπώς το τηρούμενο από το αυτό 
ευρετήριο των αποφάσεων του Δημοτικού Συμβουλίου 
και παρακολουθεί την έκβαση της διοικητικής διεκπε¬ 
ραίωσής τους. 

Κοινοποιεί τις αποφάσεις του Δημοτικού Συμβουλίου, 
καθώς και των κυρωτικά αυτών έγγραφα της αρμόδιας 
διοικητικής αρχής, στις αρμόδιες για την εκτέλεσή τους 
υπηρεσίες του Δήμου. 

Εκδίδει αντίγραφα των αποφάσεων του Δημοτικού 
Συμβουλίου και τα επικυρώνει ύστερα από ειδική προς 
τούτο εξουσιοδότηση του Δημάρχου, μόνο αν πρόκειται 
να χρησιμοποιηθούν για την εξυπηρέτηση της υπηρε¬ 
σίας. 

Τηρεί βιβλίο ερωτήσεων και επερωτήσεων, που κα¬ 
ταθέτουν τα μέλη του Δημοτικού Συμβουλίου στο Προ¬ 
εδρείο. 

Διαβιβάζει σ’ αυτές τους φακέλους των θεμάτων που 
παραπέμπονται για μελέτη και επιμελείται, συνεργαζό- 
μενο με τα μέλη των επιτροπών αυτών, την λειτουργίας 
τους. 

Τηρεί τα πρακτικά των συνεδριάσεών τους. Συντάσσει 
τα οριστικά κείμενα των προτάσεων και των γνωμοδο¬ 
τήσεων αυτών, εκτός αν η ευθύνη αυτή αναλαμβάνεται 
από τα μέλη τους, και συνεργάζεται με τον Πρόεδρο του 
Δημοτικού Συμβουλίου και το Δήμαρχο, για την εισαγω¬ 
γή τους προς συζήτηση στο Δημοτικό Συμβούλιο. 

Φροντίζει για τη λειτουργικότητα και την ευπρεπή 
εμφάνιση της αίθουσας συνεδριάσεων του Δημοτικού 
Συμβουλίου, ιδιαίτερα κατά το χρόνο της πραγματοποί¬ 
ησης των συνεδριάσεών τους, εξασφαλίζοντας παράλ¬ 
ληλα τις κατάλληλες συνθήκες για την παρακολούθησή 
τους από το κοινό. 

Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι 
έχει σχέση με τη λειτουργία του Δημοτικού Συμβου¬ 
λίου. 

Οφείλει να ανακοινώνει, χωρίς καθυστέρηση, στον 
Πρόεδρο του Δημοτικού Συμβουλίου την παραπομπή 
θεμάτων από τη Δημαρχιακή Επιτροπή για την περαι¬ 
τέρω λήψη αποφάσεων πάνω σ’ αυτά. 

στ. Γραφείο Δημαρχιακής Επιτροπής 

Το Γραφείο Δημαρχιακής Επιτροπής λειτουργεί πα¬ 
ρεμφερούς προς τις αρμοδιότητες του Γραφείου του 
Δημοτικού Συμβουλίου και εφαρμόζει τις αντίστοιχες 
διαδικασίες, εκτός αν ορίζεται διαφορετικά από συγκε¬ 
κριμένες διατάξεις του Κώδικα. 

ζ. Γ ραφείο Νομικών Προσώπων, Δημοτικών Επιχειρή¬ 
σεων, Συνδέσμων, Επιτροπών κ.λπ. 

Ως προς τα Νομικά Πρόσωπα: 

Ενεργεί κάθε διαδικασία για την σύσταση από τον 
Δήμο Νομικών Προσώπων οποιοσδήποτε μορφής. Τηρεί 
αρχείο με νόμους, εγκυκλίους κλπ, που αφορούν την 
σύσταση και τον τρόπο λειτουργίας τους. 

Συνεργάζεται με την διοίκηση των Νομικών Προσώπων 
και την υπηρεσία αυτών για την καλλίτερη λειτουργία 
τους και την επίτευξη του προορισμού τους. 

Ενημερώνει το γραφείο του Δημάρχου για τα προβλή¬ 
ματα που αντιμετωπίζουν και εισηγείται ενδεδειγμένες 
λύσεις. 

Τηρεί ειδικό αρχείο με ό,τι αφορά την σύσταση (και 
τυχόν τροποποιήσεις) και τα όργανα διοίκησής τους. 


Τηρεί το αρχείο των αποφάσεων του Διοικητικού 
Συμβουλίου τους, οι οποίες διαβιβάζονται στον Δήμο 
για ενημέρωση. 

Επιμελείται την εισαγωγή στο Δημοτικό Συμβούλιο τα 
θέματα των Νομικών Προσώπων που υποβάλλονται σ’ 
αυτό λόγω αρμοδιότητας (π.χ. Προϋπολογισμός, Απο¬ 
λογισμός, Ισολογισμός κλπ.). 

Συνεργάζεται με τα Νομικά Πρόσωπα για την οργά¬ 
νωση και επιτυχία διαφόρων εκδηλώσεων. 

Εισηγείται στον Δήμαρχο την ψήφιση των πιστώσεων 
που αναγράφονται στον προϋπολογισμό για την επιχο¬ 
ρήγηση ή την ειδική ενίσχυση των Νομικών Προσώπων. 

Το γραφείο αυτό λειτουργεί παρεμφερώς και εφαρ¬ 
μόζει τις αντίστοιχες διαδικασίες, εκτός αν ορίζεται 
διαφορετικά από συγκεκριμένες διατάξεις του Κώδικα, 
για τις Δημοτικές Επιχειρήσεις, τους Συνδέσμους, τις 
μόνιμες Επιτροπές κ.λπ. 

Β. ΤΜΗΜΑ ΑΣΤΙΚΗΣ ΚΑΤΑΣΤΑΣΗΣ 

α. Γ ραφείο Αστικής Κατάστασης (Μητρώο, Δημοτο¬ 
λόγιο, Στρατολογία, Εκλογικοί Κατάλογοι) 

Ευθύνεται για τη διατήρηση των μητρώων των στρα¬ 
τολογικών πινάκων σε καλή κατάσταση και τη διασφά¬ 
λισή τους από απώλεια ή φθορά. 

Καταρτίζει ετησίως τα μητρώα αρρένων, τα ενημερώ¬ 
νει και τηρεί αρχείο των αποφάσεων περί μεταβολών 
που επέρχονται σ’ αυτά (αλλαγή επωνύμου, προσθήκης 
πατρώνυμου, μητρωνύμου, κυρίου ονόματος και των 
άλλων στοιχείων). 

Καταρτίζει τους στρατολογικούς πίνακες. 

Μεριμνά για την ενημέρωση των υποχρεώσεων, όσον 
αφορά στις στρατολογικές τους υποχρεώσεις. 

Εκδίδει τα αναγκαία πιστοποιητικά για την εισαγω¬ 
γή, όσων ενδιαφέρονται, στις διάφορες στρατιωτικές 
σχολές. 

Συντάσσει και τηρεί τα μητρώα διαφόρων απογραφών 
στρατολογικού ενδιαφέροντος. 

Ενεργεί τις προβλεπόμενες διαδικασίες για την εγ¬ 
γραφή αδήλωτων, την εξακρίβωση της ιθαγένειάς τους, 
καθώς και τη διόρθωση των κάθε είδους εσφαλμένων 
εγγράφων στα μητρώα αρρένων. 

Επιμελείται της εφαρμογής των σχετικών με τους 
δημότες διατάξεων του Κώδικα Δήμων και Κοινοτήτων 
και του Κώδικα Ελληνικής Ιθαγένειας. 

Ενεργεί τις προβλεπόμενες από το νόμο διαδικασίες 
για την εγγραφή των κατοίκων στα δημοτολόγια του 
Δήμου, καθώς και την καταχώρηση σ’ αυτά των οποιων- 
δήποτε μεταβολών λόγω γέννησης, γάμου, θανάτου, αλ¬ 
λαγής επωνύμου, προσθήκης πατρώνυμου, μητρωνύμου 
κυρίου ονόματος και άλλων στοιχείων. 

Τηρεί και ενημερώνει ανελλιπώς τις οικογενειακές 
καρτέλες του δημοτολογίου. 

Εκδίδει και χορηγεί μικρές ευρετηριακές καρτέλες με 
τον αριθμό της οικογενειακής μερίδας και το τηλέφωνο 
της υπηρεσίας για την εξυπηρέτηση των δημοτών σε 
δεδομένη στιγμή. 

Ενεργεί τις προβλεπόμενες διαδικασίες για τη δι¬ 
όρθωση των κάθε είδους εσφαλμένων εγγράφων στα 
δημοτολόγια. 

Προσυπογράφει δια των αρμοδίων υπαλλήλων, όλα τα 
εκδιδόμενα πιστοποιητικά, τις αποφάσεις του Δημάρχου 
επί των εγγράφων ή μεταβολών στα δημοτολόγια, κα¬ 
θώς και την υπηρεσιακή αλληλογραφία που διεξάγεται 
απ’ αυτή. 

Τηρεί για κάθε οικογένεια ιδιαίτερο φάκελο με τα 
σχετικά δικαιολογητικά και αρχείο αποφάσεων για τις 
εγγραφές ή τις μεταβολές στα δημοτολόγια. 

Εκδίδει τα πιστοποιητικά ατομικής, οικογενειακής κα¬ 
τάστασης και ταυτοπροσωπίας των δημοτών. 

Επιμελείται της εφαρμογής των σχετικών με τους 
δημότες διατάξεων του Κώδικα Ελληνικής Ιθαγένειας. 

Εκτελεί τις ανατιθέμενες στο Δήμο εργασίες, σχετικά 
με τη γενική απογραφή του πληθυσμού. 

Ενεργεί την αλληλογραφία με όλους τους Δήμους 
και τις Κοινότητες, ή άλλες αρμόδιες Αρχές, σε όλη 
την επικράτεια, σε όσες περιπτώσεις τούτο θεωρείται 
αναγκαίο, για τη συγκέντρωση των δικαιολογητικών 
που απαιτούνται για μεταδημότευση, ή άλλη μεταβολή 
στα τηρούμενα από αυτό βιβλία. 

Εκτελεί τα καθήκοντα που ανατίθενται στο Δήμο από 
τους εκλογικούς νόμους, καθώς και τις υποχρεώσεις 
αυτού ως Οργάνου της Κρατικής Διοίκησης. 

Συμμετέχει στις διαδικασίες αναθεώρησης των εκλο¬ 
γικών καταλόγων, στο βαθμό που επιβάλλουν οι κατά 
νομό αρμοδιότητές του. 

Τηρεί τους εκλογικούς καταλόγους του Δήμου και 
εκδίδει τα σχετικά πιστοποιητικά για την εγγραφή σ’ 
αυτούς νέων εκλογέων. 

Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα 
υποβάλλει εγκαίρως στην αρμόδια αρχή και μετά την 
επιστροφή τους, τα παραδίδει στους δικαιούχους εκλο¬ 
γείς. 

Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών Εκλογών, των 
Δημοτικών Εκλογών και των Ευρωεκλογών, καθώς αυτές 
προβλέπονται από την ισχύουσα, κάθε φορά εκλογική 
νομοθεσία. 

β. Γραφείο Ληξιαρχείου - Πολιτικών Γάμων 

Μεριμνά για την προμήθεια, τη θεώρηση και την υπεύ¬ 
θυνη τήρηση των ληξιαρχικών βιβλίων. 

Συντάσσει - καταχωρεί στα οικεία βιβλία, τις ληξι¬ 
αρχικές πράξεις γεννήσεων, βαπτίσεων, γάμων και θα¬ 
νάτων. 

Συντάσσει - καταχωρεί, στο προβλεπόμενο από το 
Νόμο βιβλίο, τις εκθέσεις βαπτίσεων, ονοματοδοσίας, 
διαζυγίων, μεταβολής θρησκεύματος, αναγνώρισης ή 
αποκήρυξης τέκνων κ,λπ., εφόσον τα γεγονότα αυτά 
συνέβησαν στην περιφέρεια του Ληξιαρχείου και δεν 
υπάρχει στα αντίστοιχα βιβλία αυτού συνταγμένη ληξι¬ 
αρχική πράξη, στο περιθώριο της οποίας θα έπρεπε σ’ 
αυτήν την περίπτωση να καταχωρηθεί η μεταβολή. 

Ανακοινώνει τις γεννήσεις, τις βαπτίσεις, τους γόμους, 
τους θανάτους και γενικά τις μεταβολές της προσωπι¬ 
κής κατάστασης των φυσικών προσώπων που συμβαί¬ 
νουν στην περιφέρεια του Ληξιαρχείου. 

Στο Δήμο Παιανίας, αν τα παραπάνω γεγονότα αφο¬ 
ρούν σε πρόσωπα γραμμένα στα δημοτολόγιά του ή 
στα μητρώα του και στα παιδιά τους. 

Στους άλλους Δήμους ή Κοινότητες, αν τα γεγονότα 
αφορούν σε ετεροδημότες ή στα παιδιά τους. 

Αποστέλλει αντίγραφα των συντασσόμενων εκθέσεων 
βαπτίσεων και μεταβολής ή προσθήκης στοιχείων ληξι¬ 
αρχικών πράξεων, στα Ληξιαρχεία στα οποία βρίσκονται 
συνταγμένες οι οικείες ληξιαρχικές πράξεις. 

Αποστέλλει αντίγραφα των ληξιαρχικών πράξεων 
γεννήσεων αρρένων τέκνων, στους Δήμους ή στις Κοι¬ 


νότητες όπου έχουν τη μόνιμη κατοικία τους οι γονείς 
τους. 

Συντάσσει ατομικά δελτία θανάτων για την Οικονο¬ 
μική Εφορία καθώς και δελτία γεννήσεων, γάμων και 
θανάτων για την Εθνική Στατιστική Υπηρεσία. 

Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημο¬ 
σίων εγγράφων που υπάρχουν στα αρχεία του. 

Διεξάγει την υπηρεσιακή αλληλογραφία σε όλα τα 
θέματα της αρμοδιότητάς του, που εγγράφεται σε δικό 
του πρωτόκολλο. Τηρεί το σχετικό αρχείο. Μεριμνά για 
την επιθεώρηση των ληξιαρχικών βιβλίων από το αρ¬ 
μόδιο δικαστικό όργανο και τηρεί ειδικό φάκελο των 
δελτίων επιθεώρησης. 

Ενεργεί, σύμφωνα με την ισχύουσα κάθε φορά, νομο¬ 
θεσία «περί ληξιαρχικών πράξεων». 

Ο ασκών τα καθήκοντα του Ληξίαρχου δημοτικός 
υπάλληλος, μπορεί, τηρούμενης της νόμιμης διαδικα¬ 
σίας, να κάνει χρήση των διατάξεων του άρθρου 106 
του ν. 1188/1981 «περί καταστάσεων των δημοτικών και 
κοινοτικών υπαλλήλων». 

Ενεργεί το γραφείο του Ληξίαρχου τη διαδικασία και 
συμβάλλει στην τέλεση των πολιτικών γάμων. 

γ. Γ ραφείο Αλλοδαπών 

Ενεργεί τις προβλεπόμενες διαδικασίες για την χο¬ 
ρήγηση άδειας παραμονής σε αλλοδαπό για σπουδές 
στην χώρα μας. 

Ενεργεί τις προβλεπόμενες διαδικασίες για την χο¬ 
ρήγηση άδειας παραμονής σε αλλοδαπό που παρέχει 
εξαρτημένη εργασία στην χώρα μας. 

Ενεργεί τις προβλεπόμενες διαδικασίες για την χο¬ 
ρήγηση άδειας παραμονής σε αλλοδαπό που παρέχει 
ανεξάρτητη υπηρεσία ή έργο στην χώρα μας. 

Ενεργεί τις προβλεπόμενες διαδικασίες για την χορή¬ 
γηση άδειας παραμονής σε αλλοδαπό που ασκεί ανε¬ 
ξάρτητη οικονομική δραστηριότητα στην χώρα μας. 

Ενεργεί τις προβλεπόμενες διαδικασίες για την χο¬ 
ρήγηση άδειας εισόδου των μελών της οικογένειας του 
αλλοδαπού που διαμένει μόνιμα στη χώρα μας. 

Ενεργεί τις προβλεπόμενες διαδικασίες για την χορή¬ 
γηση αυτοτελούς άδειας παραμονής στην χώρα μας. 

Ενεργεί τις προβλεπόμενες διαδικασίες για την χορή¬ 
γηση άδειας παραμονής αλλοδαπού, συζύγου'Ελληνα ή 
πολίτη της Ευρωπαϊκής Ένωσης στην χώρα μας. 

Ενεργεί τις προβλεπόμενες διαδικασίες για την χο¬ 
ρήγηση άδειας παραμονής σε αλλοδαπούς αθλητές και 
προπονητές στην χώρα μας. 

Ενεργεί τις προβλεπόμενες διαδικασίες για την χορή¬ 
γηση άδειας παραμονής σε αλλοδαπά στελέχη εταιριών 
στην χώρα μας. 

Ενεργεί τις προβλεπόμενες διαδικασίες για την χορή¬ 
γηση άδειας παραμονής σε αλλοδαπούς πνευματικούς 
δημιουργούς στην χώρα μας. 

Ενεργεί τις προβλεπόμενες διαδικασίες για την χορή¬ 
γηση άδειας παραμονής σε αλλοδαπούς σύμφωνα με 
το άρθρο 37 στην χώρα μας. 

Η ανανέωση, για τις παραπάνω περιπτώσεις, γίνεται 
με την ίδια διαδικασία που ακολουθείται για την χορή¬ 
γηση άδειας παραμονής. 

Ενεργεί τις προβλεπόμενες διαδικασίες για την χο¬ 
ρήγηση άδειας παραμονής σε αλλοδαπούς που διαμέ¬ 
νουν παράνομα στην χώρα μας, εφόσον είναι κάτοχοι 
κάρτας. 

Ενεργεί τις προβλεπόμενες διαδικασίες για την Πο¬ 
λιτογράφηση ομογενών αλλοδαπών και αλλογενών αλ¬ 
λοδαπών ως Ελλήνων. 

Για την υλοποίηση των παραπάνω αρμοδιοτήτων: 

Ενημερώνει τους ενδιαφερομένους σχετικά με τις 
προϋποθέσεις που απαιτούνται, ώστε να εξετασθεί το 
αίτημα τους. 

Παραλαμβάνει και πρωτοκολλεί τις αιτήσεις με τα 
απαραίτητα δικαιολογητικά από τους αλλοδαπούς για 
την χορήγηση άδειας παραμονής. 

Εξετάζει την πληρότητα των δικαιολογητικών. 

Αποστέλλει υπηρεσιακά ολόκληρο το φάκελο και σε 
πρωτότυπη μορφή, στην Υπηρεσία Αλλοδαπών και Με¬ 
τανάστευσης της Περιφέρειας. 

Διανέμει τις άδειες διαμονής ενιαίου τύπου, σύμφωνα 
με την εγκύκλιο 17/5.5.2003 του ΥΠ.ΕΣ.Δ.Δ.Α. 

Χειρίζεται όλα τα θέματα που κατά περίπτωση ανατί¬ 
θενται στον Δήμο με εγκυκλίους, κ.λπ., σχετικά με τους 
Οικονομικούς Μετανάστες. 

Γ. ΤΜΗΜΑ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) 

Με τις διατάξεις του αρθ.31 του ν.3013/2002 συνιστώ- 
νται στους ΟΤΑ Α' βαθμού τα Κέντρα Εξυπηρέτησης 
Πολιτών. Αποστολή των Κέντρων αυτών είναι η παροχή 
διοικητικών πληροφοριών και η διεκπεραίωση υποθέ¬ 
σεων των πολιτών από την υποβολή της αίτησης μέχρι 
την έκδοση της τελικής πράξης, σε συνεργασία με τις 
καθ’ ύλη αρμόδιες υπηρεσίες. 

α. Γ ραφείο Επικοινωνίας με τους πολίτες 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. Γ ια το σκοπό αυτό χρησιμοποιείται η κε¬ 
ντρική βάση δεδομένων του ΥΠ.ΕΣ.Δ.Δ.Α., αλλά και από 
άλλες τοπικές βάσεις δεδομένων, τις οποίες μπορεί να 
διαμορφώσει το Κ.Ε.Π. 

Παραλαμβάνει αιτήσεις πολιτών, για την διεκπεραίωση 
υποθέσεών τους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολ¬ 
λο. 

Διαθέτει για διευκόλυνσή τους, έντυπα αιτήσεων κατά το 
άρθ.3 παρ.3 του Κωδ. Διοικ. Διαδικασίας (ν.2690/1999). 

Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π. τα αναζητά και τα παρα- 
λαμβάνει με οποιοδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο παραλαμβάνει ο πολίτης ή του αποστέλλεται στη 
διεύθυνση που έχει δηλωθεί με συστημένη επιστολή 
επί αντικαταβολή. 

Επικυρώνει διοικητικά έγγραφα και θεωρεί το γνήσιο 
της υπογραφής. 

Χορηγεί παράβολα και υπεύθυνες δηλώσεις. 

Χορηγεί αποδεικτικό φορολογικής ενημερότητας, μέσω 
ηλεκτρονικής διασύνδεσης με το σύστημα ΤΑΧΙ3. 

Διεκπεραιώνει τις διοικητικές διαδικασίες που καθο¬ 
ρίζονται με κοινές αποφάσεις του υπουργού ΕΣ.Δ.Δ.Α. 
και του κατά περίπτωση αρμόδιου Υπουργού. 


β. Γ ραφείο Εσωτερικής Ανταπόκρισης 

Υποδέχεται από τα άλλα Κ.Ε.Π. αιτήσεις πολιτών. 
Προωθεί τα αιτήματα στις αρμόδιες, για την διεκπε¬ 
ραίωσή τους, υπηρεσίες, παρακολουθεί τη διαδικασία 
διεκπεραίωσης και την τήρηση των νόμιμων χρονικών 
προθεσμιών, παραλαμβάνει το σχετικό έγγραφο και 
το αποστέλλει στο Κ.Ε.Π. της αρχικής υποβολής της 
αίτησης. 

Τηρεί τα σχετικά με τη διακίνηση των ανωτέρω ανα- 
φερόμενων αιτήσεων πολιτών στατιστικά στοιχεία, 
υποδέχεται κα διαχειρίζεται τα παράπονα και τις προ¬ 
τάσεις των πολιτών για βελτιώσεις των διοικητικών 
διαδικασιών. 

Δ. ΤΜΗΜΑ ΚΟΙΝΩΝΙΚΗΣ ΠΟΛΙΤΙΚΗΣ 

α. Γ ραφείο Κοινωνικών Υπηρεσιών 

Έχει την ευθύνη σχεδιασμού, οργάνωσης και εφαρ¬ 
μογής προγραμμάτων κοινωνικών παροχών από τον 
Δήμο. 

Διοργανώνει εκδηλώσεις και προγράμματα σε συ¬ 
νεργασία με τοπικούς ή άλλους φορείς, με σκοπό την 
ενημέρωση των κατοίκων σε θέματα κοινωνικού προ¬ 
βληματισμού, την προστασία και την προαγωγή του 
θεσμού της οικογένειας, της μητρότητας, του παιδιού, 
την αντιμετώπιση έκτακτων καταστάσεων του πληθυ¬ 
σμού από απρόβλεπτα γεγονότα (θεομηνίες, πυρκαγιές 
κ.λπ.). 

Έχει την ευθύνη εφαρμογής κοινωνικών προγραμμά¬ 
των στα Κ.Α.Π.Η. 

Ενημερώνει και πληροφορεί τους δημότες σε θέματα 
κοινωνικών παροχών. 

Συνεργάζεται με όλες τις κοινωνικές υπηρεσίες που 
λειτουργούν στην περιοχή (νοσοκομεία, ΙΚΑ, ΟΑΕΔ, κ.λπ.) 
και με τις άλλες υπηρεσίες του Δήμου για θέματα υγι¬ 
εινής, σχολεία, παιδικούς σταθμούς και γενικότερα θέ¬ 
ματα κοινωνικού σχεδιασμού (υπερήλικες, εργαζόμενοι 
κ.λπ.). 

Έχει επαφή με τα άτομα ή τις οικογένειες που αντι¬ 
μετωπίζουν προβλήματα και έχουν ανάγκη ιδιαίτερης 
κοινωνικής φροντίδας. 

Εισηγείται στον Δήμαρχο τις περιπτώσεις που ο Δή¬ 
μος άμεσα ή έμμεσα πρέπει να ενεργήσει για την εξ 
ιδίων παροχή βοήθειας σε χρήμα, φάρμακα, ρούχα ή 
άλλα παρόμοια είδη. 

Επειδή οι υποθέσεις που ανάγονται σε προσωπικά ή 
οικογενειακά ζητήματα αναξιοπαθούντων γενικά ατό¬ 
μων, θεωρούνται εμπιστευτικές, γί αυτό οι υπάλληλοι 
του γραφείου αυτού δεσμεύονται μέσα και έξω από την 
υπηρεσία τους με το απόρρητο αυτών. 

Ερευνά, επεξεργάζεται και αξιολογεί στατιστικά στοι¬ 
χεία που αφορούν σε Δημογραφικά, κοινωνικό-οικονο- 
μικά, πολιτιστικά χαρακτηριστικά του πληθυσμού και 
του τόπου (φτώχια, εγκληματικότητα, ανεργία, κ.λπ.) 
και εισηγείται ανάλογα μέτρα. 

Οργανώνει εκδηλώσεις αιμοδοσίας, την ίδρυση ή την 
ενίσχυση της τοπικής τράπεζας αίματος. 

Εφαρμόζει και παρακολουθεί το πρόγραμμα «Βοήθεια 
στο Σπίτι». 

Το πρόγραμμα αυτό εφαρμόσθηκε πιλοτικά το έτος 
1997 και επεκτάθηκε από το 1999 σε Δήμους της Χώρας 
που διαθέτουν επαρκώς οργανωμένο Κ.Α.Π.Η. 

Σκοπός του προγράμματος αυτού είναι η παραμονή 
των ηλικιωμένων στο φυσικό και κοινωνικό τους περι¬ 
βάλλον, η διατήρηση της συνοχής της οικογένειάς του, η 

αποφυγή χρήσης ιδρυματικής φροντίδας και η βελτίωση 
και εξασφάλιση της ποιότητας ζωής τους. 

Εφαρμόζει και παρακολουθεί το πρόγραμμα «Δημιουρ¬ 
γία και Λειτουργία νέων δομών ή και νέων τμημάτων 
σε υφιστάμενες δομές Βρεφονηπιακών ή και Παιδικών 
Σταθμών ή και Κέντρων Δημιουργικής Απασχόλησης 
Παιδιών». 

Στόχος του προγράμματος αυτού είναι η δημιουργία 
υπηρεσιών, μέσω των οποίων προωθείται η απασχό¬ 
ληση ή η επανένταξη ανέργων στην αγορά εργασίας 
και ιδιαίτερα των γυναικών, αφ’ ενός λόγω της υψηλής 
συμμετοχής αυτών σε ειδικότητες που απαιτούν οι δημι- 
ουργούμενες υπηρεσίες (νηπιαγωγών, παιδαγωγών, βρε- 
φοκόμων, βοηθητικού προσωπικού κ.λπ.) και αφ’ ετέρου 
με την διευκόλυνση της πρόσβασής τους στην αγορά 
εργασίας, συμβάλλοντας στην επίτευξη της εναρμόνι¬ 
σης του επαγγελματικού και οικογενειακού βίου. 

Εφαρμόζει και παρακολουθεί το πρόγραμμα «Υγιείς 
Πόλεις». Οι δραστηριότητες αυτού του προγράμματος 
αφορούν την καταγραφή προβλημάτων και καθορισμό 
προτεραιοτήτων σε θέματα Υγείας, προστασίας, δια¬ 
τήρησης και βιωσιμότητας του περιβάλλοντος για την 
δημιουργία και ανάπτυξη ενός σχεδίου Υγείας και ενός 
Περιβαλλοντικού σχεδίου. 

Μελετά και ερευνά το επίπεδο υγείας, τον τρόπο ζωής 
και συμπεριφοράς του πληθυσμού (επιδημιολογικές με¬ 
λέτες, έρευνες, νοσηρότητα, ψυχική υγεία κ.λπ.). 

Ενημερώνει και ενεργεί για την ευαισθητοποίηση των 
δημοτών σε θέματα προστασίας και προαγωγής της 
υγείας και υγιεινής στο χώρο εργασίας, ασφάλειας στην 
εργασία με την οργάνωση και υλοποίηση αναλογών 
προγραμμάτων Αγωγής Υγείας και προληπτικής Ιατρικής 
με στόχο την πρόληψη ασθενειών, ατυχημάτων και την 
καθιέρωση ωφέλιμων τρόπων ζωής και συμπεριφοράς. 

Ενεργεί για την υλοποίηση μελετών, ερευνών και 
προγραμμάτων σε θέματα που άπτονται του περιβάλ¬ 
λοντος (καθαρότητα νερού, στερεά - τοξικά απόβλητα, 
ανακύκλωση, μόλυνση περιβάλλοντος, ήπιες μορφές 
ενέργειας, τρόφιμα κλπ). 

Καταγράφει, ερευνά, μελετά και αξιολογεί θέματα 
απασχόλησης, συνθηκών εργασίας, επαγγελματικούς 
κινδύνους και ατυχήματα στην εργασία κλπ. 

Εφαρμόζει και παρακολουθεί το πρόγραμμα «Φύλαξη 
Σχολικών Κτιρίων». Με την από 9.12.1999 προγραμματική 
σύμβαση μεταξύ των Υπουργείων ΕΣ.Δ.Δ.Α. - Εργασίας / 
Κοινωνικών Ασφαλίσεων - Ε.Π.Θ. - Δημόσιας Τάξης, της 
ΚΕΔΚΕ, του ΟΑΕΔ και της Ε.Ε.Τ.Α.Α. καταρτίστηκε το 
πρόγραμμα απόκτησης εργασιακής εμπειρίας ανέργων 
σε φύλαξη σχολικών κτιρίων, με στόχο την δημιουρ¬ 
γία νέων θέσεων εργασίας και την καταπολέμηση της 
ανεργίας. Στο πρόγραμμα αυτό εντάχθηκαν 145 ΟΤΑ της 
χώρας και θεωρείται μία από τις επιτυχημένες παρεμ¬ 
βάσεις της Τοπικής Αυτοδιοίκησης στην κοινωνία. 

Μετά την λήξη του προγράμματος (31.12.2003) οι Δή¬ 
μοι που επιθυμούν να εντάξουν στις υπηρεσίες τους 
την φύλαξη των σχολικών κτιρίων, προβλέπουν στον 
οργανισμό τους θέσεις κατηγορίας Δ.Ε. κλάδου επο- 
πτών-φυλάκων σχολικών κτιρίων. Τα αποτελέσματα του 
προγράμματος ήταν πάρα πολύ θετικά, αφού μειώθηκαν 
οι ζημιές στα σχολικά κτίρια και αποτράπηκε η είσοδος 
εξωσχολικών ατόμων εντός ή πέριξ αυτών. 

Οι φύλακες των σχολικών κτιρίων έχουν τα καθήκοντα 
που αναλυτικά αναφέρονται στο από Οκτ/2000 «Εγχει¬ 


ρίδιο Εφαρμογής του Προγράμματος Φύλαξης Σχολικών 
Κτιρίων» του ΥΠ.ΕΣ.Δ.Δ.Α 

Εφαρμόζει και παρακολουθεί το πρόγραμμα «Σχολικοί 
Τροχονόμοι». 

Τα Υπουργεία ΕΣ.Δ.Δ.Α - Ε.Π.Θ - ΔΗΜΟΣΙΑΣ ΤΑΞΗΣ - 
ΜΕΤΑΦΟΡΩΝ και ΕΠΙΚΟΙΝΩΝΙΩΝ, εφάρμοσαν το πρό¬ 
γραμμα αυτό με γνώμονα ότι η οδική ασφάλεια των 
παιδιών αποτελεί βασικό καθήκον κάθε ευνομούμενης 
πολιτείας. 

Ο θεσμός του Εθελοντή Σχολικού Τροχονόμου εφαρ¬ 
μόστηκε πιλοτικά από το 1999 και λειτούργησε με επι¬ 
τυχία σε 994 Δημοτικά Σχολεία της χώρας. Μετά την 
λήξη του προγράμματος οι Δήμοι που επιθυμούν να 
εντάξουν στις υπηρεσίες τους τον θεσμό του σχολικού 
τροχονόμου, προβλέπουν στον οργανισμό τους θέσεις 
κατηγορίας Δ.Ε. κλάδου «σχολικός τροχονόμος». 

β. Γραφείο Πολιτιστικών δραστηριοτήτων - Παιδείας 
και Νεολαίας 

Είναι υπεύθυνο για την πολιτιστική οργάνωση και τον 
προγραμματισμό, ενώ παράλληλα ενθαρρύνει τον πο¬ 
λιτιστικό διάλογο και εμψυχώνει τις κοινωνικές ομάδες 
και άτομα, με σκοπό την κοινωνική ισότητα όλων των 
πολιτιστικών μορφών και την ανάπτυξη της πολιτιστικής 
ζωής με την συμμετοχή των δημοτών. 

Διοργανώνει κύκλους μαθημάτων και εκδηλώσεων 
πάνω σε θέματα ελεύθερου χρόνου και πολιτισμού, 
όπως μουσική, θέατρο, κινηματογράφο, ζωγραφική, 
χειροτεχνία, λαϊκής τέχνης, κ.λπ., καθώς και σε θέματα 
που αφορούν προβλήματα της εποχής μας (σχέσεις δύο 
φύλλων, συμβουλευτική γονέων, θέματα περιβάλλοντος, 
ενημέρωση καταναλωτή κ.λπ.). 

Φροντίζει για την ανάδειξη του αρχαιολογικού, λαο- 
γραφικού και πολιτιστικού πλούτου του τόπου και την 
προστασία της πολιτιστικής κληρονομιάς. 

Φροντίζει για την συμμετοχή των δημοτών-κατοίκων 
σε ελεύθερα πανεπιστήμια και οργανώνει επίσης σειρές 
ανοικτών διαλέξεων για το ευρύ κοινό. 

Φροντίζει για την οργάνωση καλλιτεχνικών εκδηλώ¬ 
σεων, παιδικών και σχολικών εκθέσεων, απονομή βρα¬ 
βείων κλπ. 

Φροντίζει για την δημιουργία χώρων μέσα στους οποί¬ 
ους θα μπορούν οι νέοι κατά την διάρκεια του ελεύ¬ 
θερου χρόνου τους, να ψυχαγωγούνται, να συζητούν, 
να προβληματίζονται και να αυτοσχεδιάζουν πάνω σε 
νέους τρόπους έκφρασης και επικοινωνίας. 

Οργανώνει και πραγματοποιεί σεμινάρια και επιμορ¬ 
φωτικά προγράμματα με θέματα παιδείας, πολιτισμού, 
τεχνολογίας (πληροφορική, φωτογραφία, ιστορία, βι- 
βλιοανάγνωση κ.λπ.). 

Εισηγείται την ίδρυση Πολιτιστικών κέντρων, θεα¬ 
τρικών εργαστηρίων, βιβλιοθηκών, Κέντρων Νεολαίας, 
παρεμφερών Κέντρων Δημιουργικής απασχόλησης κ.λπ. 
και παρακολουθεί το έργο τους. 

Συνεργάζεται με όλους τους φορείς που ασκούν εκ¬ 
παιδευτικό έργο, ώστε να συμβάλλει στην καλύτερη 
δυνατή μόρφωση των νέων μας. 

Παρακολουθεί την λειτουργία των σχολικών μονάδων 
και φροντίζει για την επισκευή και συντήρηση των κτι¬ 
ρίων που στεγάζονται. 

γ. Γ ραφείο Πολυιατρείου 

Το πολυιατρείο αυτό λειτουργεί συμπληρωματικά 
για την πληρέστερη και αμεσότερη ιατρική περίθαλψη 
των δημοτών και ειδικότερα στην άμεση αντιμετώπιση 

αναγκών προληπτικής ιατρικής, έγκαιρη διάγνωση, υγει¬ 
ονομικής επιμόρφωσης (έιτζ, ναρκωτικά, κάπνισμα, δια¬ 
τροφή κ.λπ.), θέματα οικογενειακού προγραμματισμού, 
ατόμων με ειδικές ανάγκες, προληπτικής οδοντιατρικής, 
καρδιακών προβλημάτων, δερματικών και αφροδίσιων 
νοσημάτων, προληπτικής παιδιατρικής κ.λπ. 

Συνεργάζεται με όλους τους αρμόδιους φορείς (το¬ 
πικούς και κρατικούς) για κάθε θέμα υγείας και την 
υλοποίηση προγραμμάτων. 

Συνεργάζεται με γιατρούς, εθελόντριες αδελφές του 
Ε.Ε.Σ. και μαθητές Τ.Ε.Ε. ή Τ.Ε.Ι., για την εθελοντική τους 
προσφορά στην παροχή υπηρεσιών υγείας. 

δ. Γραφείο Αγροτικών θεμάτων - Ο.Γ.Α. 

Διαχειρίζεται και μεριμνά για όλα τα αγροτικά θέματα 
στα οποία εμπλέκεται ο Δήμος. 

Διεκπεραιώνει κάθε εργασία σχετική με τον Ο.Γ.Α. 
(μητρώο, ασφάλιση, συντάξεις, αποζημιώσεις κ.λπ.). 

Συνεργάζεται με τον γεωπόνο της περιοχής, τους 
αγροτικούς συνεταιρισμούς, τον αγροφύλακα κ.λπ. 

Ενημερώνει τους πολίτες για κάθε αγροτικό θέμα. 

Έχει την ευθύνη εφαρμογής προγραμμάτων, σεμινα¬ 
ρίων, εκδηλώσεων. 

ε. Γ ραφείο Δημοτικής Συγκοινωνίας (αρθ. 18 ν. 2963/ 
23.11.2001) 

Μεριμνά για την οργάνωση και την διενέργεια μετα¬ 
φοράς για την μετακίνηση κατοίκων των δημοτικών 
διαμερισμάτων από και προς το κέντρο του Δήμου, εφ’ 
όσον το εν λόγω μεταφορικό έργο δεν εξυπηρετείται 
από υφιστάμενη γραμμή (όπως αυτό διαπιστώνεται από 
τον οικείο Νομάρχη). Η εκτέλεση της συγκοινωνίας αυ¬ 
τής γίνεται με ιδιωτικής χρήσης λεωφορεία ή πούλμαν 
ιδιοκτησίας του Δήμου. 

Συντονίζει το πρόγραμμα των δρομολογίων και με¬ 
ριμνά για την τοποθέτηση ειδικών στάσεων και αφε¬ 
τηριών. 

Επιλαμβάνεται για την τήρηση των μέτρων ασφαλείας 
για τους οδηγούς και τους επιβαίνοντες. 

Μεριμνά για την έγκαιρη ασφάλιση, τον τεχνικό έλεγ¬ 
χο (Κ.Τ.Ε.Ο.) και την πληρωμή τελών κυκλοφορίας των 
οχημάτων. 

4. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

Καθήκοντα Διευθυντού 

Γ ενικά 

Επεξεργάζεται από κοινού με τον προϊστάμενο του 
τμήματος οικονομικής διοίκησης και σε συνεργασία με 
τις αρμόδιες υπηρεσίες του Δήμου, το σχέδιο του προ¬ 
ϋπολογισμού εσόδων και εξόδων αυτού και τις σχετικές 
εκθέσεις που το συνοδεύουν. 

Παρακολουθεί γενικά την πορεία εκτέλεσης του προ¬ 
ϋπολογισμού. 

Συγκεντρώνει στατιστικά στοιχεία χρήσιμα για τις 
προβλέψεις του προϋπολογισμού. 

Αναλυτικά: 

Παρακολουθεί τις αρμοδιότητες που αφορούν την 
οικονομική διοίκηση, διαχείριση και το λογιστικό του 
Δήμου. 

Εποπτεύει και συντονίζει όλες τις Υπηρεσίες που υπά¬ 
γονται στην Δ/νση Οικονομικού. Προσυπογράφει όλα τα 
έγγραφα των υποκειμένων τμημάτων και υπογράφει όλα 
τα έγγραφα για τα οποία με απόφαση Δημάρχου του 
εκχωρείται η αρμοδιότητα. 

Εισηγείται στον Δήμαρχο τη λήψη μέτρων για την 
οργάνωση των Οικονομικών Υπηρεσιών για την αύξηση 


των εσόδων του Δήμου και την αποφυγή παραγραφής 
φόρων, τελών και δικαιωμάτων του Δήμου. 

Κατευθύνει και καθοδηγεί τις αρμόδιες Υπηρεσίες του 
Δήμου για την σύνταξη του σχεδίου του Προϋπολογι¬ 
σμού - Απολογισμού - Ισολογισμού μαζί με τις επ’ αυτών 
εκθέσεις εισηγούμενος αρμοδίως στον Δήμαρχο. 

Ευθύνεται για την ορθή υλοποίηση των πιστώσεων 
του προϋπολογισμού και παρακολουθεί γενικά την πο¬ 
ρεία εκτέλεσης του προϋπολογισμού. 

Παρακολουθεί τα έσοδα και τα έξοδα του Δήμου. 

Παρέχει τα αναγκαία λογιστικά στοιχεία σε όλες τις 
υπηρεσίες του Δήμου προκειμένου να χρησιμοποιηθούν 
σε εισηγήσεις του Δημάρχου για την ψήφιση ανάλο¬ 
γων πιστώσεων στον ταμειακό προγραμματισμό του 
Δήμου. 

Ενημερώνεται για όλη την εισερχόμενη και εξερχόμε- 
νη αλληλογραφία που αφορά τη Διεύθυνση που προΐ- 
σταται, χαρακτηρίζει και κατανέμει αυτή σύμφωνα με 
τις αρμοδιότητες των Τμημάτων ή των Γραφείων που 
υπάγονται στην Διεύθυνση του. 

Συγκαλεί μια φορά το μήνα τους Προϊσταμένους των 
υπαγομένων σ’ αυτόν Τμημάτων με σκοπό να ενημερω¬ 
θεί για την πορεία του έργου τους και για τον περαι¬ 
τέρω προγραμματισμό. 

Είναι πειθαρχικός προϊστάμενος επί των υπ’ αυτού 
υπαγομένων υπαλλήλων 

(αρθ.117 ν.2683/1999), ανεξαρτήτως του βαθμού που 
φέρουν. Την αρμοδιότητα αυτή την επιλαμβάνεται αυ- 
τεπαγγέλτως. Η πειθαρχική αυτή αρμοδιότητα είναι 
αμεταβίβαστος. Μεταξύ περισσότερων πειθαρχικών 
προϊσταμένων, οι οποίοι αρμοδίως επιλήφθηκαν, προ- 
τιμάται εκείνος που πρώτος κάλεσε σε απολογία. 

Συντάσσει τις Εκθέσεις Αξιολόγησης των υπαλλήλων 
της διεύθυνσής του και βαθμολογεί κάθε έναν, ως δεύ¬ 
τερος αξιολογητής. 

Μεριμνά για την κοινοποίηση των εκθέσεων στους 
υπαλλήλους και στη συνέχεια τους διαβιβάζει στην αρ¬ 
μόδια διεύθυνση διοικητικών υπηρεσιών, που τηρεί τον 
ατομικό φάκελο του κάθε υπαλλήλου. 

Εισηγείται στον Δήμαρχο την τοποθέτηση, κατανομή, 
μετακίνηση, μετάταξη, και όλες τις υπόλοιπες Υπηρεσι¬ 
ακές μεταβολές για το προσωπικό του Δήμου. 

Έχει την εποπτεία της εκπαίδευσης των υπαλλήλων, 
σχετικά με το αντικείμενο της αρμοδιότητάς τους. 

Προγραμματίζει τις ετήσιες άδειες των εργαζομένων 
στην Δ/νση και την τυχόν έκτακτη απασχόλησή τους, 
ενημερώνοντας σχετικά το γραφείο Προσωπικού. 

Γ ραφείο Γ ραμματειακής Στήριξης 

Παρακολουθεί όλες τις διοικητικές υποθέσεις της Υπη¬ 
ρεσίας, τη διεκπεραίωση της αλληλογραφίας και ενημε¬ 
ρώνει το Διευθυντή για κάθε εκκρεμότητα, που αφορά 
έγγραφα ή ενέργειες και κάθε ανεκτέλεστη εντολή. 

Συγκεντρώνει και κωδικοποιεί όλες τις διαταγές, εγκυ¬ 
κλίους, διατάγματα, κ.λπ., που αφορούν την υπηρεσία 
(ενημέρωση Αρχείου) και δακτυλογραφεί πόσης φύσεως 
έγγραφα της υπηρεσίας. 

Α. ΤΜΗΜΑ ΛΟΓΙΣΤΗΡΙΟΥ και ΠΡΟΜΗΘΕΙΩΝ 

Ειδικά Καθήκοντα Προϊσταμένου Λογιστικού. 

Ασκεί τις αρμοδιότητες της διάταξης του αρ.23 παρ.2 
του από 17/5 -15/6/1959 β.δ. «περί οικονομικής διοίκησης 
και λογιστικών των Δήμων και Κοινοτήτων». 

Εποπτεύει, ελέγχει και κατευθύνει τους υπαλλήλους 
των γραφείων που υπάγονται στο τμήμα του. 

Μελετά και εισηγείται την αναμόρφωση του Προϋπο¬ 
λογισμού και την χορήγησή αναπληρωματικών ή έκτα¬ 
κτων πιστώσεων. 

Μελετά και εισηγείται κάθε απόφαση και οικονομική συμ¬ 
βολή, από τις οποίες επηρεάζεται ο προϋπολογισμός. 

Παρακολουθεί τις συμβάσεις από τις οποίες προ- 
βλέπεται η συμμετοχή του Δήμου σε κέρδη διαφόρων 
επιχειρήσεων και εκμεταλλεύσεων. 

Επιβλέπει την τήρηση των βιβλίων του λογιστηρίου 
που προβλέπονται από τον Νόμο. 

Επιβλέπει την εκκαθάριση και την εντολή των εξόδων 
του Δήμου. 

Εκδίδει τις καταλογιστικές αποφάσεις για ελλείμματα 
που παρουσιάζονται στο Δήμο ή για άλλες ζημιές από 
άλλες αιτίες. 

Ελέγχει την νομιμότητα και την πληρότητα των δι- 
καιολογητικών και παραστατικών στοιχείων κάθε δαπά¬ 
νης, καθώς και την ύπαρξη ανάλογων πιστώσεων στον 
προϋπολογισμό και ελέγχει τα χρηματικά εντάλματα 
πληρωμής, τα οποία προωθεί στο ταμείο για εξόφληση 
τους, με την υπογραφή τους από τα κατά νόμο αρμόδια 
όργανα. 

Ελέγχει τις οίκοθεν εντολές για την τακτοποίηση των 
χρηματικών ενταλμάτων, από επιστροφές αχρεωστήτως 
καταβληθέντων. 

Εποπτεύει και επιμελείται την κατάρτιση οικονομικών 
καταστάσεων μέσω των πληροφοριακών συστημάτων. 

Ελέγχει όλη την διεξαγωγή της λογιστικής και οικο¬ 
νομικής δραστηριότητας. 

Υποχρεούται να κάνει μηχανογραφική τήρηση βιβλίων 
και να εκδίδει παραστατικά στοιχεία σύμφωνα με τις 
προδιαγραφές του Νόμου. 

Συγκεντρώνει στατιστικές πληροφορίες και δεδομένα 
που είναι χρήσιμα για την πρόβλεψη του προϋπολογι¬ 
σμού και εισηγείται μέτρα για την μείωση των δαπα¬ 
νών. 

Ελέγχει τη νομιμότητα και προσυπογράφει τις απο¬ 
φάσεις του Δημάρχου για την εκκαθάριση και ανάληψη 
των δαπανών (εκτελουμένων έργων, προμηθειών, ερ¬ 
γασιών κ,λπ.), εφόσον δεν τηρείται το περί εκθέσεων 
σύστημα που ορίζεται από τις περί λογιστικού των Δή¬ 
μων διατάξεις του οικείου διατάγματος, που εκδίδονται 
από τις σχετικές με τις δαπάνες υπηρεσίες του Δήμου, 
αναγράφοντας σε αυτές το οικείο Κεφάλαιο και άρθρο 
του Προϋπολογισμού. 

α. Γραφείο Προϋπολογισμού και Λογιστηρίου 

Ασχολείται με το απλογραφικό και το διπλογραφικό 
λογιστικό σύστημα, όπως αυτό ισχύει στους ΟΤΑ. Ακο¬ 
λουθεί τις γενικές αρχές της μηχανογραφικής τήρησης 
των βιβλίων και έκδοσης στοιχείων. Υποχρεούται να έχει 
αναλυτικά εγχειρίδια χρήσης λογισμικού και να διαφυ- 
λάττει τα ηλεκτρονικά μέσα αποθήκευσης πληροφοριών 
μέχρι την εκτύπωση των δεδομένων τους. 

Συντάσσει σε συνεργασία με τις αρμόδιες υπηρεσίες 
του Δήμου τον προϋπολογισμό Εσόδων - Εξόδων, σύμ¬ 
φωνα με τις οδηγίες της Δημαρχιακής Επιτροπής. 

Τηρεί ειδικό αρχείο προϋπολογισμών και απολογισμών 
του Δήμου, με όλες τις συναφείς εγκριτικές και τροπο- 
ποιητικές αποφάσεις. 

Παρακολουθεί την πορεία εκτέλεσης του προϋπολο¬ 
γισμού και εισηγείται τις αναμορφώσεις αυτού με την 
εγγραφή νέων εσόδων και αναπληρωματικών, συμπλη¬ 
ρωματικών ή εκτάκτων πιστώσεων. 


Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους 
των εξόδων του προϋπολογισμού. 

Καταχωρεί στα οικεία βιβλία, τις με τον προϋπολο¬ 
γισμό χορηγούμενες κάθε είδους πιστώσεις και ενημε¬ 
ρώνει με ειδική κατάσταση τον Δήμαρχο για τις τυχόν 
γινόμενες υπερβάσεις. 

Τηρεί και ελέγχει τους καταρτιζόμενους από την αρ¬ 
μόδια Ταμειακή Υπηρεσία απολογιστικούς πίνακες, όσον 
αφορά το σκέλος των εξόδων του προϋπολογισμού, 
αντίγραφο δε αυτών παραδίδει στο γραφείο προσόδων 
του Δήμου για τον έλεγχο των συναφών στοιχείων της 
αρμοδιότητας του. 

Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Δημάρχου προς το Δημοτικό 
Συμβούλιο και τη Δημαρχιακή Επιτροπή. Παρέχει τα 
αναγκαία λογιστικά στοιχεία σε όλες τις υπηρεσίες του 
Δήμου, προκειμένου να χρησιμοποιηθούν σε εισηγήσεις 
του Δημάρχου, για την ψήφιση ανάλογων πιστώσεων. 

Ελέγχει και ταξινομεί τα αποστελλόμενα στο Δήμο 
απολογιστικά στοιχεία, συμπληρώνει αυτά και τα ετοι¬ 
μάζει για τον τελικό έλεγχο από την Δημαρχιακή Επι¬ 
τροπή και το Δημοτικό Συμβούλιο. 

Ενεργεί, σύμφωνα με τις διατάξεις του Δ.Κ.Κ. και του 
περί οικονομικής διοίκησης και λογιστικού των Δήμων 
και Κοινοτήτων Διατάγματος, την εκκαθάριση των δα¬ 
πανών του Δήμου. 

Αναλαμβάνει δια του προϊσταμένου αυτού την πάγια 
προκαταβολή, εκτός αν αποφασίσει διαφορετικά το 
Δημοτικό Συμβούλιο και την διαχειρίζεται σύμφωνα με 
τις ισχύουσες σχετικές διατάξεις και οδηγίες και τις 
προς τούτο έγγραφες εντολές του Δημάρχου. 

Παρακολουθεί τις τυχόν κατατιθέμενες εγγυήσεις και 
την ανάληψή τους ως τους τόκους αυτών, ενημερώνο¬ 
ντας το τηρούμενο από το Γ ραφείο ειδικό βιβλίο. 

Τηρεί βιβλίο παράδοσης των χρηματικών ενταλμάτων 
στους δικαιούχους ή στους με εξουσιοδότηση εντελλο- 
μένους την εξόφλησή τους. 

Ενεργεί για την απόδοση λογαριασμού από το Δή¬ 
μαρχο στο Δημοτικό Συμβούλιο των δαπανών, για τα 
χωρίς δημοπρασία εκτελούμενα έργα ή προμήθειες, 
κ.λπ., μέσα στις προθεσμίες που ορίζει ο Νόμος, συνερ- 
γαζόμενο προς τούτο με όλες τις αρμόδιες υπηρεσίες 
του Δήμου. 

Φροντίζει για τη βεβαίωση (με αποφάσεις του Ελε¬ 
γκτικού Συνεδρίου) των με διοικητικές αποφάσεις κα¬ 
ταλογισμένων σε βάρος κάθε υπόλογου, καθώς και 
την απόδοση των αχρεωστήτως λόγω καταλογισμού 
εισπραττόμενων, τηρώντας προς τούτο βιβλίο σχετικών 
αποφάσεων. 

Ελέγχει τη νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης 
στον προϋπολογισμό και εκδίδει τα χρηματικά εντάλ¬ 
ματα πληρωμής, τα οποία προωθεί στο ταμείο για εξό¬ 
φλησή τους, με την υπογραφή τους από τα κατά νόμο 
αρμόδια όργανα. 

Εκδίδει τις οίκοθεν εντολές για την τακτοποίηση των 
χρηματικών ενταλμάτων, από επιστροφές αχρεωστήτως 
καταβληθέντων. 

Συντάσσει τις εκκαθαριστικές αποφάσεις του Δημάρ¬ 
χου και μονογραφεί τα σχέδια αυτών. 

Παρακολουθεί και ενημερώνει τα στοιχεία των τοκο- 
χρεολυτικών δανείων του Δήμου και ενεργεί για την 
έγκαιρη εκπλήρωση των συναφών υποχρεώσεών του. 

Αναφέρει αμέσως στον προϊστάμενο του Τμήματος 
και στο Δήμαρχο κάθε περίπτωση που θα υποπέσει 
τυχόν στην αντίληψή του και από την οποία πιθα¬ 
νόν να βλάπτονται τα οικονομικά συμφέροντα του 
Δήμου. 

Ελέγχει τη νομιμότητα και προσυπογράφει τις αποφά¬ 
σεις του Δημάρχου για την εκκαθάριση και ανάληψη των 
δαπανών (εκτελουμένων έργων, προμηθειών, εργασιών 
κ,λπ.), εφόσον δεν τηρείται το περί εκθέσεων σύστημα 
που ορίζεται από τις, περί λογιστικού των Δήμων, δι¬ 
ατάξεις του οικείου Διατάγματος, που εκδίδονται από 
τις σχετικές με τις δαπάνες υπηρεσίες τους Δήμου, 
αναγράφοντας σ’ αυτές το οικείο Κεφάλαιο και άρθρο 
του Προϋπολογισμού. 

β. Γραφείο Μισθοδοσίας 

Συγκεντρώνει στοιχεία μεταβολών του προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποια¬ 
δήποτε εργασιακή σχέση, που αντιστοιχούν και έχουν 
επίδραση στην καταβολή των αμοιβών τους. 

Ενημερώνει τα μηχανογραφικά αρχεία του προσωπι¬ 
κού με τα προηγούμενα στοιχεία και την εξαγωγή των 
περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

Πραγματοποιεί τον έλεγχο των προηγούμενων κατα¬ 
στάσεων και την έγκαιρη διαβίβαση ενός αντίγραφου 
στο Τμήμα Ταμειακής Υπηρεσίας για πληρωμές. 

Τηρεί αρχείο καταβληθέντων αμοιβών στο προσωπι¬ 
κό του Δήμου και εκδίδει τις αντίστοιχες βεβαιώσεις 
αποδοχών. 

Φροντίζει για την ασφάλιση του προσωπικού του Δή¬ 
μου στους οικείους ασφαλιστικούς φορείς (π.χ. ΤΥΔΚΥ, 
ΙΚΑ κτλ). 

Παρακολουθεί την απόδοση των ασφαλιστικών εισφο¬ 
ρών στους ασφαλιστικούς φορείς και τακτοποίηση των 
ενσήμων των ασφαλισμένων στο ΙΚΑ. 

γ. Γ ραφείο Προμηθειών 

Συγκεντρώνει από τις Υπηρεσίες τα απαραίτητα στοι¬ 
χεία που χρειάζονται για την διενέργεια των προμη¬ 
θειών. 

Τηρεί ιδιαίτερους φακέλους για κάθε είδους προμή¬ 
θεια ανά Δ/νση. 

Ενημερώνεται για τις τιμές του κάθε είδους στην αγο¬ 
ρά και τηρεί βιβλίο προμηθευτών για κάθε είδος. 

Μεριμνά για την έγκαιρη προμήθεια των αναγκαίων 
υλικών μετά την ολοκλήρωση της διαδικασίας προμη¬ 
θειών. 

Συντάσσει πρωτόκολλα παραλαβής των προμηθευό- 
μενων ειδών και μεριμνά για την υπογραφή τους. 

Διαβιβάζει στο Γ ενικό Χημείο του Κράτους για έλεγχο 
και αξιολόγηση εκείνων των ειδών για τα οποία υπάρ¬ 
χουν ειδικοί όροι στις σχετικές συμβάσεις. 

Ενεργεί τις διαδικασίες για την διεξαγωγή των δη¬ 
μοπρασιών ανάδειξης προμηθευτών και ανάθεσης των 
προμηθειών. 

Τηρεί στατιστικούς πίνακες για τα προμηθευόμενα 
είδη, κάθε χρόνο, με όλα τα στοιχεία που διευκολύ¬ 
νουν τον έλεγχο των προμηθειών και την καλύτερη 
οργάνωσή τους. 


Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης 
αυτών, ως και τα χρονικά όρια, τις διαδικασίες πραγ¬ 
ματοποίησης των προμηθειών και επιμελείται για την 
έγκαιρη έναρξη των απαιτούμενων ενεργειών. 

Ελέγχει τη διαδικασία παραλαβής κάθε προμήθειας 
που ενεργείται από το Δήμο, λαμβάνοντας υπόψη τη 
σχετική μελέτη και τα δικαιολογητικά της προμήθειας 
και συντάσσει προς τούτο πρωτόκολλο παραλαβής, 
υπογεγραμμένο από τους ορισθέντες στην επιτροπή 
υπαλλήλους. 

Παραλαμβάνει τα δελτία αποστολής και τα τιμολό¬ 
για πώλησης αγαθών και τα προωθεί στο λογιστήριο, 
με τα απαραίτητα δικαιολογητικά, για την έκδοση των 
σχετικών ενταλμάτων. 

δ. Γ ραφείο Αποθήκης Υλικών 

Ευθύνεται για την ασφαλή φύλαξη του αποθηκευμένου 
υλικού και την ακρίβεια του υπόλοιπου, καθώς αυτό 
προκύπτει σε κάθε στιγμή, από το βιβλίο υλικού. 

Χρησιμοποιεί βοηθητικά έντυπα αποδείξεων, δελτίων 
και τελών, κ.λπ., τα οποία εγκρίνονται από το Δήμαρχο. 

Εισηγείται την εκποίηση, για διαφόρους λόγους, του 
μη χρήσιμου υλικού ή την καταστροφή αυτού, λόγω 
παλαιότητας και ενεργεί την τήρηση της αναγκαίας 
προς το σκοπό αυτό διαδικασίας. 

Ενεργεί τα νόμιμα για την βεβαίωση του αντίτιμου 
κάθε ζημιάς που προκύπτει, λόγω απώλειας των ειδών 
ή των υλικών γενικά, σε βάρος του έχοντος την ευθύνη 
γι’ αυτήν υπολόγου. 

Διαχειρίζεται και ευθύνεται προσωπικά ο αρμόδιος 
υπάλληλος για κάθε ζημιά του Δήμου που θα προέλθει 
από αμέλειά του και για κάθε αντικανονική διάθεση απ’ 
αυτόν του διαχειριζόμενου υλικού. 

Διατηρεί και συντηρεί σε καλή κατάσταση το απ’ αυ¬ 
τόν διαχειριζόμενο υλικό. 

Τηρεί και ενημερώνει έγκαιρα και σωστά τα απαιτού- 
μενα βιβλία χρεοπίστωσης μηχανών, μηχανημάτων και 
λοιπών εξαρτημάτων του Δήμου. 

Επιμελείται του εφοδιασμού των υπηρεσιών με τα 
αναγκαία για τη λειτουργία τους είδη. 

Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλα¬ 
βή των κάθε είδους προμηθευόμενων υλικών και ειδών, 
μηδέ εξαιρουμένων και των κάθε είδους αυτοκινήτων και 
των λοιπών μηχανικών μέσων, πλην εκείνων που προ¬ 
ορίζονται για την εκτέλεση έργων, την εισαγωγή τους 
στην αποθήκη του Δήμου με τη συνοδεία των ποσοτικών 
παραστατικών στοιχείων και την παράδοσή τους για 
κάθε περίπτωση στις οικείες υπηρεσίες του Δήμου. 

Παρακολουθεί τις τιμές των ειδών που διαχειρίζεται 
και ενημερώνει το Δήμαρχο και τις επιτροπές προμη¬ 
θειών, σχετικά με αυτές. 

Τηρεί στατιστικούς πίνακες για τα προμηθευόμενα 
είδη, κάθε χρόνο, με όλα τα στοιχεία που διευκολύ¬ 
νουν τον έλεγχο των προμηθειών και την καλύτερη 
οργάνωσή τους. 

Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης 
αυτών, ως και τα χρονικά όρια, τις διαδικασίες πραγ¬ 
ματοποίησης των προμηθειών και επιμελείται για την 
έγκαιρη έναρξη των απαιτούμενων προμηθευτικών δια¬ 
δικασιών, λαμβάνοντας υπόψη την ανάγκη συντονισμού 
των προμηθειών σε μια ενιαία προμήθεια. 




20660 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τηρεί και ενημερώνει έγκαιρα και σωστά τα απαιτού- 
μενα βιβλία χρεοπίστωσης, ως και τα παραστατικά στοι¬ 
χεία προμήθειας, του πάσης φύσεως υλικού (οχημάτων, 
μηχανημάτων, μηχανών, ανταλλακτικών, εξαρτημάτων 
και λοιπών αναλώσιμων υλικών). 

Εισηγείται την εκποίηση του, για διαφόρους λόγους, 
μη χρήσιμου υλικού ή την καταστροφή αυτού, λόγω 
παλαιότητας και ενεργεί για την τήρηση της αναγκαίας 
προς το σκοπό αυτό διαδικασίας. 

Ενεργεί τα νόμιμα για τη βεβαίωση του αντιτίμου 
για κάθε ζημιά που προκύπτει, λόγω απώλειας ειδών 
ή υλικών γενικά, σε βάρος του έχοντος την ευθύνη γί 
αυτήν υπολόγου. 

Ευθύνεται ο υπάλληλος, στον οποίο έχει ανατεθεί η 
διαχείριση του υλικού, προσωπικά για κάθε ζημιά του 
Δήμου που θα προέλθει από αμέλειά του, για τη διατή¬ 
ρηση και γενικά συντήρηση σε καλή κατάσταση του απ’ 
αυτόν διαχειριζόμενου υλικού και για κάθε αντικανονική 
διάθεση τέτοιου υλικού. 

ε. Γραφείο Δημοτικής Περιουσίας 

Συγκεντρώνει τους πάσης φύσεως τίτλους της ακίνη¬ 
της και κοινόχρηστης περιουσίας του Δήμου και συντάσ¬ 
σει τα σχετικά για κάθε ακίνητο σχεδιαγράμματα. 

Καταρτίζει για κάθε ακίνητο του Δήμου φάκελο, που 
περιλαμβάνει όλα τα στοιχεία που θεμελιώνουν τα επί 
του ακινήτου δικαιώματα ιδιοκτησίας του Δήμου. 

Περιφρουρεί, επί της ακίνητης περιουσίας, τα δικαιώμα¬ 
τα κυριότητας, νομής και κατοχής των από το Δήμο. 

Καταρτίζει τους ιδιαίτερους φακέλους για κάθε ένα 
από τους κοινόχρηστους χώρους, που περιέχουν όλα 
τα στοιχεία, επί των οποίων στηρίζονται τα επ’ αυτών 
δικαιώματα του Δήμου, ως και τα σχετικά για κάθε ένα 
από αυτούς σχεδιαγράμματα. 

Μεριμνά για την κατάρτιση πλήρους κτηματολογίου 
για όλα τα ακίνητα του Δήμου. 

Μεριμνά για την επωφελέστερη διάθεση της κινητής 
ή της ακίνητης περιουσίας του Δήμου. 

Μεριμνά για την σύνταξη των διακηρύξεων των δημο¬ 
πρασιών προς μίσθωση των Δημοτικών ακινήτων. 

Επιμελείται την κατάρτιση και έγκυρη υπογραφή των 
μισθωτηρίων-συμβολαίων και την ακριβή, από κάθε άπο¬ 
ψη εκτέλεση, των όρων (των συμβολαίων) από τους 
υπόχρεους μισθωτές. 

Τηρεί βιβλία από τα οποία φαίνονται, κατά τάξη, οι 
μισθωτές για κάθε ένα από τα δημοτικά ακίνητα, ο 
σκοπός της χρήσεως το μίσθωμα του χρόνου ενάρξεως 
και λήξεως της μίσθωσης, καθώς τηρεί και ιδιαίτερο 
φάκελο για κάθε μίσθωση. 

Παρακολουθεί το χρόνο λήξης των μισθωμάτων των 
καταστημάτων του Δήμου και την έγκαιρη ενέργεια 
για την διεξαγωγή δημοπρασιών προς επανεκμίσθωση 
αυτών. 

Βεβαιώνει γενικά τα μισθώματα, εκ των δημοτικών 
ακινήτων, καταστημάτων και χώρων. 

Παρακολουθεί τις ενοικιοστασιακές διατάξεις και σε 
συνεργασία με τη Νομική Υπηρεσία, εφαρμόζει αυτές 
επί των μισθώσεων των Δημοτικών ακινήτων. 

Παρακολουθεί τη χρήση των μισθωμένων ακινήτων 
από τους μισθωτές που έχουν υπογράψει το σχετικό 
συμφωνητικό και δεν επιτρέπει την υπεκμίσθωση σε 
τρίτους. 

Παρακολουθεί την καταβολή από τους μισθωτές του 
μισθώματος στο Δημόσιο Ταμείο και ενεργεί σε συνερ¬ 


γασία με το Δημοτικό Ταμία και τη Νομική Υπηρεσία 
την αποβολή των δύστροπων μισθωτών και την παρα¬ 
πέρα διαδικασία για την είσπραξη των οφειλομένων 
μισθωμάτων. 

Ευθύνεται γενικά για τη διατήρηση και την προστασία 
της Δημοτικής Περιουσίας. 

Β. ΤΜΗΜΑ ΕΣΟΔΩΝ ΚΑΙ ΤΑΜΕΙΑΚΗΣ ΥΠΗΡΕΣΙΑΣ 

Μελετά κάθε θέμα που σχετίζεται με την ανάπτυξη 
και τη βελτίωση των εσόδων του Δήμου. 

Ενεργεί την επιβολή των δημοτικών φόρων, τελών και 
δικαιωμάτων, σύμφωνα με το Νόμο. 

Εισηγείται τη μεθοδικότερη ρύθμιση των κανονισμών 
επιβολής τους και τον 

αποτελεσματικότερο τρόπο περιστολής των φορο¬ 
λογικών διαφορών. 

Ευθύνεται για την ανεύρεση (απογραφές, αυτοψίες 
κ.λπ.) της φορολογητέας ύλης και τη βελτίωση της από¬ 
δοσης των φορολογιών. 

Ευθύνεται για τον έλεγχο των στοιχείων βεβαίωσης 
κάθε δημοτικής προσόδου, για τη βεβαίωσή της, εκτός 
αν ορίζεται διαφορετικά στον παρόντα Οργανισμό, 
σύμφωνα με τους Νόμους και τους κανονισμούς που 
ισχύουν κάθε φορά και την αποστολή στην Ταμιακή 
Υπηρεσία του Δήμου των οικείων βεβαιωτικών κατα¬ 
στάσεων, χρηματικών ενταλμάτων κ.λπ. 

Παρακολουθεί την απόδοση από το Δημόσιο, των ει- 
σπραττόμενων φόρων και τελών. 

Παρακολουθεί και ενεργεί για την έγκαιρη απόδοση 
στο Δήμο των χορηγουμένων από το Δημόσιο, ή από 
οποιαδήποτε άλλη πηγή παροχών, εισφορών και οικο¬ 
νομικών ενισχύσεων. 

Παρακολουθεί τις συμβάσεις, με τις οποίες προβλέ- 
πεται συμμετοχή του Δήμου σε κέρδη διαφόρων γενικά 
επιχειρήσεων και εκμεταλλεύσεων. 

Εκτελεί κάθε προπαρασκευαστική εργασία που αφορά 
στη διαγραφή βεβαιωθέντων ή αχρεωστήτως εισπρα- 
χθέντων φόρων, τελών ή δικαιωμάτων και προβαίνει 
στην κατάρτιση των οικείων πινάκων διαγραφής ή επι¬ 
στροφής. 

Εισηγείται ενυπόγραφα στο Δήμαρχο και ενημερώ¬ 
νει τον Πρόεδρο του Δημοτικού Συμβουλίου για κάθε 
μεταβολή που πρέπει να απέλθει στους φορολογικούς 
καταλόγους γενικά. 

Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού φορολογικών 
διαφορών και αμφισβητήσεων, επί των δημοτικών φορο¬ 
λογιών γενικά και παρέχει κάθε χρήσιμο σ’ αυτές στοιχείο, 
για τη δικαιότερη επίλυση των διαφορών αυτών. 

Ενεργεί επίσης κάθε προπαρασκευαστική εργασία 
για την υποβοήθηση των Διοικητικών Δικαστηρίων 
στο έργο της επίλυσης των φορολογικών διαφορών 
ανάμεσα στους φορολογούμενους του Δήμου και σ’ 
αυτόν, εκτελώντας κάθε φορά την ισχύουσα σχετική 
νομοθεσία. 

Εκπροσωπεί το Δήμο στα πιο πάνω δικαστήρια. 

Παρέχει πληροφορίες για το καθεστώς των επιβαλ- 
λομένων δημοτικών φόρων, τελών, δικαιωμάτων και 
εισφορών, σε κάθε υπόχρεο, ενεργεί για τη θεραπεία 
των τυχόν δικαίων παραπόνων τους και τους ενημε¬ 
ρώνει για τις προς το Δήμο υποχρεώσεις τους από 
οποιαδήποτε αιτία. 

Εκδίδει βεβαιώσεις ή πιστοποιητικά που αναφέρο- 
νται στην από την επιβολή δημοτικών φόρων, τελών, 

δικαιωμάτων και εισφορών, επερχόμενη υποχρέωση 
οποιουδήποτε φορολογούμενου, του ύψους αυτής, των 
μεταβολών από το φορολογητέο αντικείμενο των βε- 
βαιουμένων ποσών. 

Εισηγείται την τελική βεβαίωση όλων των οίκοθεν 
βεβαιουμένων εσόδων του Δήμου, περιλαμβανομένης σ’ 
αυτήν και της έκδοσης των σχετικών εντολών προς το 
εισπρακτικό όργανο του Δήμου, πλην των περιπτώσεων 
εκείνων, που αρμόδια καθίστανται τα καθ’ ύλη γραφεία 
του Δήμου. 

Εισηγείται, σε ειδικές περιπτώσεις, την επιβολή ειδι¬ 
κών φορολογιών για την αντιμετώπιση των συναπτο- 
μένων δανείων. 

Παρακολουθεί το ρυθμό είσπραξης των προσόδων 
και εισηγείται στο Δήμαρχο τη σχετική ενημέρωση της 
Ταμιακής Υπηρεσίας, που ασκεί τη διαχείριση του Δήμου 
σε περιπτώσεις καθυστερήσεων. 

Παρέχει στοιχεία για τη σύνταξη του ετήσιου προ¬ 
ϋπολογισμού εσόδων του Δήμου, καθώς και των ανα¬ 
μορφώσεων αυτού στη διάρκεια του έτους. 

Ελέγχει τη νομιμότητα και προσυπογράφει τις απο¬ 
φάσεις του Δημάρχου για την εκκαθάριση και την ανά¬ 
ληψη των δαπανών (εκτελουμένων έργων, προμηθειών, 
εργασιών κ.λπ.), εφόσον δεν τηρείται το περί εκθέσεων 
σύστημα που ορίζεται από τις περί λογιστικού των Δή¬ 
μων διατάξεις του οικείου Διατάγματος, που εκδίδονται 
από τις σχετικές με τις δαπάνες υπηρεσίες τους Δήμου, 
αναγράφοντας σ’ αυτές το οικείο Κεφάλαιο και άρθρο 
του Προϋπολογισμού. 

Τηρεί ειδικό αρχείο προϋπολογισμών και απολογισμών 
του Δήμου, με όλες τις συναφείς εγκριτικές τροποποι- 
ητικές αποφάσεις. 

Συντάσσει και παρακολουθεί την πορεία εκτέλεσης 
του προϋπολογισμού και εισηγείται τις αναμορφώσεις 
αυτού, με την εγγραφή νέων εσόδων και αναπληρωμα¬ 
τικών, συμπληρωματικών ή εκτάκτων πιστώσεων. 

α. Γραφείο Δημοτικών Τελών και'Υδρευσης 

Ενεργεί την τελική βεβαίωση των οίκοθεν βεβαιουμέ- 
νων εσόδων του Δήμου για τις κατηγορίες ΤΑΠ, δημο¬ 
τικά τέλη, δημοτικό φόρο, τέλη Πλατειών, Πεζοδρομίων, 
Διαφήμιση περιλαμβανομένης σ’ αυτήν και της έκδοσης 
των σχετικών εντολών προς το εισπρακτικό όργανο του 
Δήμου, πλην των περιπτώσεων εκείνων, που αρμόδια 
καθίσταται τα καθ’ ύλη γραφεία του. 

Χορηγεί βεβαιώσεις για την ηλεκτροδότηση των ακι¬ 
νήτων και καταγράφει τα νεοηλεκτροδοτούμενα ακί¬ 
νητα. 

Ελέγχει τα στοιχεία σε ό,τι αφορά την επιφάνεια των 
ακινήτων και την δραστηριότητα (χρήση) των επαγγελ¬ 
ματικών χώρων, για την επιβολή του σωστού συντελε¬ 
στή δημοτικού τέλους. 

Μεριμνά για την επιβολή και είσπραξη του τέλους ακί¬ 
νητης περιουσίας (ΤΑΠ) και χορηγεί βεβαιώσεις ΤΑΠ. 

Συντάσσει και βεβαιώνει τους χρηματικούς καταλό¬ 
γους, για οφειλές που προκύπτουν από την προσκύρωση 
ή ρυμοτόμηση εδαφικών εκτάσεων. 

Διεκπεραιώνει τις απαιτούμενες διαδικασίες για τη 
βεβαίωση των προστίμων από παράνομη στάθμευση 
οχημάτων. Παραβάσεις από παράνομο παρκάρισμα. 
Είσπραξη οίκοθεν των επιβληθέντων παραβάσεων από 
την Δημοτική Αστυνομία ή την Τροχαία - Άμεσο Δράση. 
Βεβαιώνει τους χρηματικούς καταλόγους για τις ανε¬ 
ξόφλητες παραβάσεις. 


Μεριμνά για την βεβαίωση χρηματικών καταλόγων 
επιβολής προστίμων ανέγερσης και διατήρησης αυθαι¬ 
ρέτων κατασκευών (Γ.Ο.Κ.). 

Μεριμνά για την βεβαίωση των χρηματικών καταλό¬ 
γων, μετά την κύρωση της πράξης εφαρμογής ή οίκοθεν 
είσπραξη των οφειλών. 

Επιμελείται της βεβαίωσης ή της οίκοθεν είσπραξης 
από αγώνες και λοιπές εκδηλώσεις, γήπεδα και του 
τέλους των εκθεσιακών χώρων. 

Επιμελείται για την επιβολή διοικητικών κυρώσεων 
σε παραβάτες των όρων λειτουργίας των καταστη¬ 
μάτων. 

Επιμελείται της βεβαιώσεως φόρων, εισφορών τελών 
και δικαιωμάτων. 

Συντάσσει παραστατικά στοιχεία για την κατάρτιση 
και έκδοση φορολογικών και χρηματικών καταλόγων. 

Εκδίδει βεβαιωτικά σημειώματα των οίκοθεν εισπρά¬ 
ξεων των υπόχρεων του αντικειμένου. 

Ελέγχει τα στοιχεία για την εξακρίβωση των υπόχρε¬ 
ων για δημοτικούς φόρους, εισφορές, δημοτικά τέλη, 
ΤΑΠ, δικαιώματα που πρέπει να καταβάλλονται στο 
Δήμο με βάση τις ισχύουσες κάθε φορά διατάξεις. 

Συντάσσει και στέλνει στο ταμείο τον μηνιαίο κατά¬ 
λογο των οίκοθεν εισπράξεων, αφού συγκεντρώσει όλα 
τα υπηρεσιακά σημειώματα «οίκοθεν». 

Ενεργεί την τελική βεβαίωση των οίκοθεν βεβαιουμέ- 
νων εσόδων του Δήμου για τις κατηγορίες, ύδρευσης, 
τέλος 2%, φορολογικών διαφορών, Δημοτικού Κοιμητη¬ 
ρίου, περιλαμβανομένης σ’ αυτήν και της έκδοσης των 
σχετικών εντολών προς το εισπρακτικό όργανο του 
Δήμου, πλην των περιπτώσεων εκείνων, που αρμόδια 
καθίσταται τα καθ’ ύλη γραφεία του Δήμου. 

Τηρεί μητρώο των φορολογουμένων, για κάθε φορο¬ 
λογία του Δήμου. 

Τηρεί επίσης, για κάθε είδους φόρο, τέλος, δικαίωμα 
ή εισφορά, τα στοιχειά που αφορούν την επιβολή και 
βεβαίωσή τους (αποφάσεις, δηλώσεις, εκθέσεις κ,λπ.). 

Επιμελείται, σύμφωνα με το νόμο, της κοινοποίησης 
των κάθε είδους εγγράφων, προσκλήσεων και ειδοποιή¬ 
σεων που αφορούν τη βεβαίωση των δημοτικών εσόδων, 
περιλαμβανομένων και των αποφάσεων του Δημοτικού 
Συμβουλίου, επί των συμβιβαστικών γνωμοδοτήσεων 
των οικείων επιτροπών. 

Επιμελείται της έκδοσης αποφάσεων καταλογισμού 
ή επιβολής προστίμου, σε περιπτώσεις παράβασης των 
κειμένων φορολογικών διατάξεων και των ισχυόντων 
κανονισμών του Δήμου και ενεργεί με τον κλητήρα, ή 
άλλο εντεταλμένο υπάλληλο του Δήμου, την επίδοσή 
τους σ’ αυτούς που διαπράττουν την παράβαση ή στο 
νόμιμο αντίκλητό τους. 

Παρέχει τα απαραίτητα στοιχεία στους φορείς εί¬ 
σπραξης των δημοτικών προσόδων. 

Εκδίδει βεβαιώσεις ή πιστοποιητικά που αναφέρο- 
νται στην από την επιβολή δημοτικών φόρων, τελών, 
δικαιωμάτων και εισφορών, επερχόμενη υποχρέωση 
οποιουδήποτε φορολογούμενου, του ύψους αυτής, των 
μεταβολών από το φορολογητέο αντικείμενο των βε- 
βαιουμένων ποσών. 

Τηρεί το γενικό πρωτόκολλο καταθέσεως των ένδι¬ 
κων μέσων. 

Ενημερώνει το ταμείο σχετικά με την άσκηση ενδίκων 
μέσων κατά των φορολογικών εγγραφών, καθώς και για 
το αποτέλεσμα μετά την έκδοση των αποφάσεων. 

Επιμελείται την παραπομπή των προσφυγών που ζη¬ 
τούν συμβιβαστική επίλυση στην αρμόδια Επιτροπή. 

Μεριμνά για την έγκαιρη αποστολή των αποφάσεων 
συμβιβαστικού καθορισμού στο Δημοτικό Συμβούλιο και 
αυτών που δεν συμβιβάστηκαν στα Διοικητικά Δικαστή¬ 
ρια με τα σχετικά δικαιολογητικά. 

Τηρεί αρχείο των αποφάσεων των Διοικητικών Δικα¬ 
στηρίων. 

Διεκπεραιώνει κάθε αλληλογραφία σχετική με τα διοι¬ 
κητικά δικαστήρια και τις επιτροπές. 

Κοινοποιεί στους φορολογούμενους απόσπασμα του 
χρηματικού καταλόγου, στον οποίο είναι βεβαιωμένοι 
για φόρο, τέλος και δικαίωμα καθώς και για τις προ¬ 
σκλήσεις και αποφάσεις της Επιτροπής συμβιβασμού 
όπου απαιτείται. 

Επιμελείται για την πιστή εφαρμογή του κανονισμού 
του Δημοτικού Κοιμητηρίου. 

Μεριμνά για την ακριβή και νόμιμη βεβαίωση των εσό¬ 
δων του Δημοτικού Κοιμητηρίου και ευθύνεται για την 
τήρηση της κείμενης νομοθεσίας των αποφάσεων του 
Δημοτικού Συμβουλίου και του Δημάρχου. 

Εκδίδει τις άδειες ταφής και βεβαιώνει κάθε τέλος από 
τις παρεχόμενες υπηρεσίες του Κοιμητηρίου. 

β. Γραφείο Εισπράξεων Εσόδων 

Διεξάγει κάθε υπηρεσία που σχετίζεται με την επιμέ¬ 
λεια της βεβαίωσης και είσπραξης όλων των εσόδων 
του Δήμου και με την τήρηση των αντιστοίχων λογι¬ 
στικών βιβλίων. 

Εφαρμόζει ακριβώς τα οριζόμενα από το λογιστικό 
των Δήμων, σχετικά με τις εισπράξεις, τους χρηματικούς 
καταλόγους, τις διπλότυπες αποδείξεις, τα τηρούμενα 
κύρια και βοηθητικά βιβλία, τη θεώρηση αυτών, την έκ¬ 
δοση γραμματίων, την αποδοχή επιταγών, κ.λπ. 

Παραδίδουν οι εισπράκτορες τα εισπραττόμενα έσο¬ 
δα της ημέρας, πριν την αναχώρησή τους από το Ταμείο, 
στο τέλος του ωραρίου τους, στα χέρια του Ταμία. Ως 
προς την παράδοση, την έκδοση γραμματίου παραλα¬ 
βής, την παράδοση των βιβλίων διπλοτύπου είσπραξης, 
των αποσπασμάτων κ.λπ., προβλέπουν οι διατάξεις του 
αρθ. 58 από 17/5/59 β.δ. 

Ενεργεί την πίστωση των οφειλών που πλήρωσαν και 
την οίκοθεν βεβαίωση των πραγματοποιηθέντων εσό¬ 
δων που δεν εισπράχθηκαν, με βάση τους αντίστοιχους 
χρηματικούς καταλόγους. 

Επιμελείται της τακτικής εισαγωγής των εισπράξε¬ 
ων στο Δημοτικό Ταμείο, ανά κεφάλαιο και άρθρο του 
προϋπολογισμού και την ενημέρωση των οικείων λογι¬ 
στικών βιβλίων. 

Ασκεί κάθε άλλη εργασία που ανάγεται στη βεβαίωση 
και είσπραξη γενικά των εσόδων του Δήμου. 

γ. Γ ραφείο Πληρωμών Ενταλμάτων 

Διεξάγει τις λογιστικές πράξεις που σχετίζονται με 
την πληρωμή των εξόδων του Δήμου, την τήρηση των 
αντιστοίχων λογιστικών βιβλίων του Ταμείου και την 
κατάρτιση των μηνιαίων και των ετήσιων λογαριασμών 
της διαχείρισής του. 

Μεριμνά για την παρακράτηση των κρατήσεων υπέρ 
τρίτων. 

Συντάσσει και υποβάλλει στην Οικονομική Εφορία, στο 
τέλος κάθε χρόνου, την οριστική δήλωση Φ.Μ.Υ. 

Συνεργάζεται με τα διάφορα επικουρικά και ασφα¬ 
λιστικά ταμεία, σε ότι αφορά τα αντίστοιχα με αυτά 
θέματα των εργαζομένων, παρακολουθώντας ανελλιπώς 
την ανάλογη νομοθεσία. 


Εκτελεί κάθε άλλη εργασία που ανάγεται στις πλη¬ 
ρωμές γενικά του Δήμου και που του ανατίθεται από 
τον Δημοτικό Ταμία. 

Για την αντιμετώπιση όλων των ως άνω εργασιών, 
τοποθετείται από το Δήμαρχο ο απαιτούμενος αριθ¬ 
μός υπαλλήλων, στους οποίους ανατίθενται οι από το 
λογιστικό προβλεπόμενες ελεγκτικές ή άλλες αρμοδι¬ 
ότητες. 

δ. Γ ραφείο Λαϊκών Αγορών - Περιπτέρων - Μικροπω- 
λητών και Αδειών Καταστημάτων 

Χορηγεί άδειες περιπτέρων, μικροπωλητών σύμφωνα 
με τον Νόμο. Ορίζει θέσεις, ελέγχει, αλληλογραφεί με 
Νομαρχία και λοιπές υπηρεσίες. 

Μεριμνά για τη λειτουργία των λαϊκών αγορών του 
Δήμου. 

Μεριμνά για την εφαρμογή των δημοτικών, νομαρχι¬ 
ακών διατάξεων περί λαϊκών αγορών και εποπτεύει για 
την ορθή λειτουργία της. 

Χορηγεί θέσεις σε συνεργασία με το Σωματείο πω- 
λητών λαϊκών αγορών. 

Εισηγείται για τη λήψη οποιουδήποτε αναγκαίου μέ¬ 
τρου για τη λειτουργία τους. 

Εισηγείται στο Δήμαρχο για την ίδρυση νέων λαϊκών 
αγορών. 

Εκδίδει άδειες πωλητών λαϊκών αγορών και τις ανα¬ 
νεώνει. 

Χορηγεί άδειες ίδρυσης και λειτουργίας όλων των κα¬ 
ταστημάτων και των επιχειρήσεων, οι όροι λειτουργίας 
των οποίων καθορίζονται από υγειονομικές διατάξεις. 

Χορηγεί άδειες λειτουργίας μουσικής σε κέντρα που 
προβλέπονται από υγειονομικές διατάξεις. 

Χορηγεί άδειες εγκατάστασης και λειτουργίας ψυχα¬ 
γωγικών παιχνιδιών που προβλέπονται από αστυνομικές 
διατάξεις. 

Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρή¬ 
σεων που προβλέπονται από τον νόμο. 

Επιμελείται για την επιβολή διοικητικών κυρώσεων σε 
παραβάτες των όρων λειτουργίας των καταστημάτων 
(προσωρινή ή οριστική ανάκληση αδείας ή σφράγιση 
σύμφωνα με τις ισχύουσες διατάξεις). 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Καθήκοντα Διευθυντού 

Προίσταται της Διεύθυνσης και του προσωπικού της, 
στο οποίο αναθέτει αντικείμενα εργασίας. 

Ελέγχει και θεωρεί όλες τις μελέτες που συντάσσο- 
νται από την Δ/νση. 

Μεριμνά για την κατάρτιση του ετήσιου Τεχνικού Προ¬ 
γράμματος, σε συνεργασία με τις συναρμόδιες Δ/νσεις 
και Τμήματα και το υποβάλει για έγκριση στο Δημοτικό 
Συμβούλιο. 

Συνεργάζεται με το Δήμαρχο για το καθορισμό των 
στόχων της Διεύθυνσης στα πλαίσια της συνολικής 
στρατηγικής του Δήμου και με τους Αντιδημάρχους, 
όπου απαιτείται για επιμέρους θέματα των τομέων του 
καθενός, καθώς και με τους άλλους Διευθυντές για 
θέματα προγραμματισμού ή συντονισμού ενεργειών. 

Καταρτίζει το πρόγραμμα δράσης της Διεύθυνσης, 
μετά την ψήφιση του Προϋπολογισμού, σε συνεργασία 
με τους Προϊσταμένους των Τμημάτων με χρέωση κατά 
τμήμα έργων και προμηθειών που έχουν εγκριθεί στον 
Προϋπολογισμό και με συγκεκριμένο χρονοδιάγραμμα 
έναρξης και αποπεράτωσης. 

Μεριμνά και εποπτεύει τις τυχόν αναμορφώσεις του 
τεχνικού προγράμματος, προβαίνοντας στη συνέχεια 
στις σχετικές χρεώσεις και παρακολούθηση πορείας. 

Συγκαλεί, μια φορά τουλάχιστον το μήνα, τους Προϊ¬ 
σταμένους των Τμημάτων για απολογισμό και προγραμ¬ 
ματισμό νέων δραστηριοτήτων. 

Παρακολουθεί την εξέλιξη των Ευρωπαϊκών Πακέτων 
Έργων και των ειδικών προγραμμάτων επενδύσεων για 
την Τοπική Αυτοδιοίκηση (ΚΠΣ, ΠΕΠ, ΕΠΤΑ, ΘΗΣΕΑΣ, 
Σ.Α.Τ.Α., κΛπ.). 

Ασκεί, σε σχέση με την εκτέλεση των έργων, τις αρ¬ 
μοδιότητες που καθορίζονται από τον Δημοτικό και 
Κοινοτικό Κώδικα, καθώς και από την Νομοθεσία των 
Δημοσίων Έργων, όπως αυτά ισχύουν κάθε φορά κω- 
δικοποιημένα. 

Αναθέτει στο υπαγόμενο στην Δ/νση προσωπικό, την 
σύμφωνα με την κείμενη Νομοθεσία επίβλεψη για την 
έντεχνη εκτέλεση των ως άνω έργων και των πόσης 
φύσεως συντηρήσεων. 

Ορίζει υπευθύνους για την σύνταξη καταστάσεων ερ- 
γατοτεχνικών σε περίπτωση έργων αυτεπιστασίας. 

Ελέγχει την κανονική απορρόφηση των πιστώσεων 
και συνεργάζεται με την Οικονομική Δ/νση για την λήψη 
των απαιτούμενων μέτρων. 

Ελέγχει και θεωρεί λογαριασμούς - πιστοποιήσεις 
των εκτελουμένων έργων, προμηθειών και εξωτερικών 
μελετών, καθώς και τους ανακεφαλαιωτικούς ή συγκρι¬ 
τικούς πίνακές τους. 

Ελέγχει και θεωρεί, τις παντός είδους, δαπάνες της 
Διεύθυνσης. 

Εγκρίνει τις άδειες επεμβάσεων σε κοινόχρηστους 
χώρους της πόλης από Οργανισμούς Κοινής Ωφελείας 
και ελέγχει την έγκαιρη και έντεχνη εκτέλεση τους. 

Μεριμνά και ελέγχει την παρουσία του προσωπικού 
γραφείων και του εργατοτεχνικού προσωπικού της Δι¬ 
εύθυνσης. 

Είναι πειθαρχικός προϊστάμενος επί των υπ’ αυτού 
υπαγομένων υπαλλήλων (αρθ.117 ν.2683/1999), ανεξαρ¬ 
τήτως του βαθμού που φέρουν. Την αρμοδιότητα αυτή 
την επιλαμβάνεται αυτεπαγγέλτως. Η πειθαρχική αυτή 
αρμοδιότητα είναι αμεταβίβαστος. Μεταξύ περισσότε¬ 
ρων πειθαρχικών προϊσταμένων, οι οποίοι αρμοδίως 
επιλήφθηκαν, προτιμάται εκείνος που πρώτος κάλεσε 
σε απολογία. 

Συντάσσει τις Εκθέσεις Αξιολόγησης των υπαλλήλων 
της διεύθυνσής του και βαθμολογεί κάθε έναν, ως δεύ¬ 
τερος αξιολογητής. 

Μεριμνά για την κοινοποίηση των εκθέσεων στους 
υπαλλήλους και στη συνέχεια τους διαβιβάζει στην αρ¬ 
μόδια διεύθυνση διοικητικών υπηρεσιών, που τηρεί τον 
ατομικό φάκελο του κάθε υπαλλήλου. 

Εισηγείται στον Δήμαρχο την τοποθέτηση, κατανομή, 
μετακίνηση, μετάταξη, και όλες τις υπόλοιπες Υπηρεσι¬ 
ακές μεταβολές για το προσωπικό του Δήμου. 

Έχει την εποπτεία της εκπαίδευσης των υπαλλήλων, 
σχετικά με το αντικείμενο της αρμοδιότητάς τους. 

Προγραμματίζει τις ετήσιες άδειες των εργαζομένων 
στη Δ/νση και την τυχόν έκτακτη απασχόλησή τους, 
ενημερώνοντας σχετικά το γραφείο Προσωπικού. 

Γραφείο Γραμματειακής Υποστήριξης 

Δακτυλογραφεί τα πόσης φύσεως έγγραφα του Δ/ 
ντή γενικού προγραμματισμού, χρέωσης καθηκόντων, 


αδειών ή έκτακτης απασχόλησης και γενικότερα διεκ- 
περαιώνει την αλληλογραφία του. 

Αρχειοθετεί και διακινεί τους φακέλους θεμάτων που 
χειρίζεται ο Διευθυντής. 

Συντονίζει τις ώρες και ημέρες συνεργασίας και επα¬ 
φών του Διευθυντή. 

Τηρεί πρωτόκολλο εισερχομένων και εξερχόμενων 
εγγράφων της Διεύθυνσης και μεριμνά για την χρέωση 
τους από τον Διευθυντή. 

Μεριμνά για την αρχειοθέτηση και κωδικοποίηση τε¬ 
χνικών εκδόσεων, στις οποίες ο Δήμος είναι συνδρο- 
μ Π τ ή ς · ^ 

Τηρεί στατιστικό πίνακα όλων των εκτελουμένων έρ¬ 
γων. 

Διεκπεραιώνει τις πόσης φύσεως δαπάνες (έργων, 
προμηθειών, συντηρήσεων) της Διεύθυνσης. 

Κρατώντας ιδιαίτερο αρχείο διεκπεραιώνει τις άδειες 
επεμβάσεων σε κοινόχρηστους χώρους των Οργανι¬ 
σμών Κοινής Ωφέλειας, μεριμνά για τη λήψη σχετικών 
εγγυητικών επιστολών και ενημερώνει τον Δ/ντή για 
τυχόν εκκρεμότητες. 

Α. ΤΜΗΜΑ ΜΕΛΕΤΩΝ 

α. Γραφείο ΜελετώνΈργων και Πράξεων Εφαρμογής 
και Σχεδίου 

Καταρτίζει τις μελέτες κατασκευής οδών και πεζο¬ 
δρομίων, με πλήρη στοιχεία τεχνικά (σχέδια, λεπτομέ¬ 
ρειες κ,λπ.) και οικονομικά (τιμές μονάδος, προϋπολο¬ 
γισμός). 

Συλλέγει στοιχεία για τα έργα οδοποιίας που απαι¬ 
τούνται να γίνουν, επεξεργάζεται αυτά και τα προτείνει 
για την ένταξή τους στο τεχνικό πρόγραμμα. 

Μελετά τις συγκοινωνιακές και κυκλοφοριακές ρυθμί¬ 
σεις της πόλης ή συνεργάζεται με εξωτερικούς μελετη¬ 
τές, ειδικούς στο αντικείμενο ή εισηγείται την ανάθεση 
μελετών σε αυτούς. 

Καταρτίζει τις μελέτες της προμήθειας πινακίδων 
σήμανσης οδών και κοινόχρηστων χώρων, ως και τις 
πινακίδες ονοματοθεσίας οδών. 

Καταρτίζει τις μελέτες κατασκευής έργων αποχέτευ¬ 
σης λυμάτων και όμβριων υδάτων, με πλήρη τεχνικά και 
οικονομικά στοιχεία. 

Μεριμνά για την προώθηση της σύνταξης μελετών 
από αρμόδιους φορείς του Δημοσίου (ΥΠΕΧΩΔΕ, κ.λπ.) 
ή Νομικά Πρόσωπα (ΕΥΔΑΠ), που είναι αρμόδια κατά το 
Νόμο και την διαβίβαση αυτών των μελετών στο Δήμο 
μετά την ολοκλήρωσή τους. 

Εισηγείται στη Υπηρεσία την ανάθεση σύνταξης με¬ 
λετών σε εξωτερικούς μελετητές, για μελέτες που αδυ¬ 
νατεί να συντάξει. 

Παραλαμβάνει τις μελέτες των έργων αποχέτευσης 
(όμβριων και ακαθάρτων), μετά την ολοκλήρωσή τους 
από τους αρμόδιους φορείς και προβαίνει στις ενέργει¬ 
ες υλοποίησης τους (ένταξη στο τεχνικό πρόγραμμα, 
σύνταξη οικονομικών μελετών και παράδοση στην Δ/νση 
Έργων για την κατασκευή). 

Μεριμνά για την τήρηση του σχετικού αρχείου των 
μελετών. 

Συντάσσει Πολεοδομικές Μελέτες για την ένταξη στο 
σχέδιο περιοχών του Δήμου. 

Συντάσσει Πράξεις Εφαρμογής των εγκεκριμένων 
σχεδίων ή σε περίπτωση αδυναμίας εισηγείται στην 
Υπηρεσία την εκπόνηση των πιο πάνω μελετών από 
εξωτερικούς μελετητές. 

Μεριμνά για τη διαδικασία προκήρυξης και ανάθε¬ 
σης των πιο πάνω μελετών και μετά την ολοκλήρωση 
της διαδικασίας, διαβίβαση του φακέλου στην Δ/νση 
Πολεοδομίας και Πολεοδομικών Εφαρμογών για την 
ολοκλήρωσή τους. 

Εισηγείται και προωθεί την έγκριση των σχεδίων πό¬ 
λης, καθώς και την έγκριση τροποποιήσεων και ανα¬ 
πλάσεων των σχεδίων αυτών. 

Εισηγείται και προωθεί την εκπόνηση μελετών που 
σχετίζονται με το σχέδιο πόλης και μεριμνά για την ανά¬ 
θεση μελετών σε τρίτους και την τήρηση των σχετικών 
διαδικασιών ανάθεσης, παρακολούθησης, ελέγχου και 
παραλαβής μελετών (κατάρτιση προδιαγραφών, αξιο¬ 
λόγηση εκδηλώσεων ενδιαφέροντος κ.λπ.). 

Τηρεί αρχείο πολεοδομικών διαταγμάτων τροποποιή¬ 
σεων και πολεοδομικών χαρτών με συνεχή ενημέρωση 
και κωδικοποίηση τους. 

Παρακολουθεί τυχόν Πολεοδομικές αναθεωρήσεις, 
που αφορούν την πόλη και προωθούνται από κεντρικές 
Υπηρεσίες, στα πλαίσια γενικότερων τροποποιήσεων 
Γενικών Πολεοδομικών ή Ρυθμιστικών Σχεδίων. 

Προτείνει και παρακολουθεί τροποποιήσεις του Ρυ¬ 
μοτομικού ή και του Γ ενικού Πολεοδομικού Σχεδίου της 
Πόλης, μεριμνά για την έγκρισή τους από το Δημοτικό 
Συμβούλιο, συνεννοείται και συνεργάζεται με τους αρ¬ 
μόδιους κεντρικούς φορείς για την έγκριση και υλο¬ 
ποίηση τους. 

Συγκεκριμένα εισηγείται και προωθεί την έγκριση και 
εφαρμογή αλλαγών όρων δόμησης, αλλαγών χρήσης 
γης, κυκλοφοριακών τροποποιήσεων, απαλλοτριώσεων 
και πράξεων αναλογισμών, χαρακτηρισμών χώρων ως 
πράσινο, ως πεζοδρόμων κ.λπ. 

Εισηγείται και προωθεί την έγκριση μελετών Εφαρ¬ 
μογής των σχεδίων πόλης (Πράξεις Εφαρμογής), καθώς 
και την έγκριση τροποποιήσεων και ανασυντάξεων των 
Πράξεων Εφαρμογής. 

Εισηγείται και προωθεί την εκπόνηση μελετών που 
σχετίζονται με την Εφαρμογή των σχεδίων πόλης. 

Παρακολουθεί και προωθεί, σε συνεργασία με την 
Νομική Υπηρεσία του Δήμου, την αγορά από τους ιδιο¬ 
κτήτες απαλλοτριωμένων και τηρεί σχετικό αρχείο με 
συνεχή ενημέρωσή του. 

Προβαίνει στη σύνταξη πράξεων αναλογισμού και απο- 
ζημιώσεως ιδιοκτητών για τη δημιουργία κοινόχρηστων 
χώρων και κοινοποίηση των πράξεων στους θίγόμενους, 
όπου επισπεύδων είναι ο Δήμος. 

Προβαίνει στη σύνταξη πράξεων τακτοποιήσεων οι¬ 
κοπέδων, στον έλεγχο των καταστάσεων που υποβάλ¬ 
λονται και στην επικύρωση των πράξεων. 

Τηρεί σχετικό αρχείο με τη διαδικασίας απαλλοτρίω¬ 
σης για τους χώρους κοινωφελούς χρήσεως. 

Προωθεί και συντάσσει τις Πράξεις Επιβολής Εισφο¬ 
ράς σε Χρήμα και επιμελείται την αποστολή τους στους 
υπόχρεους σε συνεργασία με την Οικονομική Υπηρε¬ 
σία. 

β. Γραφείο Πολεοδομικών Τοπογραφικών και Λοιπών 
Μελετών 

Συντάσσει τις απαραίτητες τοπογραφικές μελέτες 
των έργων που απαιτούνται, είτε για την σύνταξη των 
σχεδίων και μελετών αυτών, είτε για την εφαρμογή τους 
(οριζοντιογραφίες, υψομετρικές αποτυπώσεις κ.λ.π.) και 
παραδίδει αυτές στο αρμόδιο τμήμα μελετών και τηρεί 
πλήρες αρχείο αυτών. 


Μεριμνά για τη σύνταξη των απαραιτήτων διαγραμμά¬ 
των της Δημοτικής περιουσίας και τηρεί πλήρες αρχείο. 

Συντάσσει τα απαιτούμενα διαγράμματα για τις τρο¬ 
ποποιήσεις ρυμοτομικών σχεδίων, Γ ενικού Πολεοδομικού 
και τις Πράξεις Αναλογισμού που εκπονεί ο Δήμος. 

Συντάσσει τοπογραφικά διαγράμματα που απαιτού¬ 
νται για την εκπόνηση πολεοδομικών μελετών ή ειση- 
γείται στην Υπηρεσία τη σύνταξη τους από εξωτερικούς 
μελετητές. 

Μεριμνά για την σύνταξη των απαιτούμενων σχεδίων 
και τεχνικών μελετών (αρχιτεκτονικών, στατικών κ.λπ.) 
των κτιριακών έργων που προγραμματίζει ο Δήμος να 
εκτελέσει. 

Μεριμνά τη σύνταξη οικονομικών τευχών και τευχών 
δημοπράτησης. 

Μεριμνά την έκδοση των απαιτούμενων οικοδομικών 
αδειών. 

Εισηγείται στην Υπηρεσία την ανάθεση σύνταξης 
μελετών σε εξωτερικούς μελετητές, για μελέτες που 
αδυνατεί να συντάξει ή απαιτούν εξειδίκευση. 

Μεριμνά για την τήρηση του σχετικού αρχείου των 
μελετών. 

Μεριμνά για την σύνταξη μελετών διαμόρφωσης των 
κοινοχρήστων χώρων και ειδικότερα των πλατειών, χώ¬ 
ρων πρασίνου, παιδικών χαρών και πάρκων που προ- 
βλέπονται από τα σχέδια πόλης ή προκύπτουν από την 
παραχώρηση άλλων φορέων (Υπ. Γεωργίας κ.λπ.). 

Μεριμνά για το σχεδίασμά της φύτευσης των χώρων, 
όπου απαιτείται (πεζοδρόμια, πλατείες, χώρων πρασίνου 
κ.λπ.) και της άρδευσης. 

Συντάσσει τις μελέτες προμήθειας των απαραίτητων 
φυτών και υλικών, σε συνεργασία με τις Δ/νσεις'Εργων, 
Περιβάλλοντος και Πρασίνου. 

Διαβιβάζει τις μελέτες στις αρμόδιες Δ/νσεις και στα 
τμήματα για την υλοποίηση τους και τηρεί αρχείο με¬ 
λετών. 

Ερευνά, μελετά και αξιολογεί τα υπάρχοντα παρα¬ 
δοσιακά κτίρια και μνημεία της πόλης και συντάσσει 
τις σχετικές μελέτες αποκατάστασης και αξιολόγησης 
τους. 

Παραδίδει τις ολοκληρωμένες μελέτες στο αρμόδιο 
τμήμα κατασκευών. 

Μεριμνά για την τήρηση του σχετικού αρχείου των 
μελετών. 

Μεριμνά για την σύνταξη των πάσης φύσεως μελετών 
ηλεκτρομηχανολογικών έργων των κτιριακών εγκατα¬ 
στάσεων (φωτισμός, θέρμανση, ανελκυστήρες, κλιματι¬ 
σμός, καθώς και την λειτουργία σιντριβανιών). 

Μεριμνά για τη σύνταξη μελετών φωτισμού, κοινο¬ 
χρήστων χώρων, οδών, πλατειών και κάθε άλλου χώρου 
της πόλης. 

Παραδίδει πλήρη σχέδια και οικονομικά τεύχη, για τις 
πιο πάνω μελέτες με τα σχετικά στις αρμόδιες Δ/νσεις 
και τμήματα για την υλοποίηση τους (διενέργεια δια¬ 
γωνισμού, προμήθεια κ.λπ.) 

Μεριμνά για τη σύνταξη μελετών νέων επεκτάσεων 
του δικτύου ύδρευσης ή την προώθησή στους αρμόδιους 
φορείς (ΕΥΔΑΠ κ.λπ.). 

Μεριμνά για τη σύνταξη μελετών άρδευσης και υδρο- 
γεωτρήσεων. 

Β. ΤΜΗΜΑ ΕΡΓΩΝ 

α. Γ ραφείο Κατασκευών, Συντήρησης και Επίβλεψης 
Έργων 

Μεριμνά για τον ορισμό επιβλέποντος μηχανικού για 
κάθε έργο που έχει δημοπρατηθεί. 

Παρακολουθεί την εκτέλεση των έργων και ασκεί ποι¬ 
οτικό και ποσοτικό έλεγχο των κατασκευών, σύμφωνα 
με τα προβλεπόμενα από τις μελέτες, τα συμβατικά 
τεύχη και τη σχετική νομοθεσία. 

Μεριμνά για την τήρηση των χρονοδιαγραμμάτων των 
κατασκευαστικών έργων. 

Ελέγχει και θεωρεί, τις υποβαλλόμενες από τους ερ¬ 
γολάβους, πιστοποιήσεις εκτελεσθεισών εργασιών, την 
προώθηση των λογαριασμών θεώρησης, την υπογραφή 
τους από τους αρμόδιους παράγοντες και την προώθη¬ 
σή τους για έκδοση εντάλματος πληρωμής. 

Μεριμνά για την παραλαβή των περατωμένων έργων 
από τις αρμόδιες επιτροπές και την αρχειοθέτηση των 
σχετικών φακέλων. 

Μεριμνά για την κατασκευή έργων με αυτεπιστασία, 
κατανέμοντας το εργατοτεχνικό προσωπικό στα διά¬ 
φορα έργα, ανάλογα με τις ανάγκες και τον προγραμ¬ 
ματισμό των έργων. 

Τηρεί απογραφικά στοιχεία προόδου και κόστους των 
έργων και ακολουθεί την συμβατικότητα του κόστους 
με τις προβλέψεις των. 

Μεριμνά για την προμήθεια των υλικών και των ερ¬ 
γαλείων, που είναι απαραίτητα, για την εκτέλεση των 
έργων, παρακολουθεί λογαριασμούς, τιμολόγια κλπ. 

Συντάσσει τις τελικές επιμετρήσεις που ακολουθούν 
την αποπεράτωση των έργων και μεριμνά για την πα¬ 
ραλαβή αυτών. 

Μεριμνά για την κατανομή του εργατοτεχνικού προ¬ 
σωπικού στα διάφορα έργα, ανάλογα με τις ανάγκες 
και τον προγραμματισμό των έργων. 

Μεριμνά για την τήρηση των απογραφικών στοιχεί¬ 
ων προόδου και κόστους των έργων και παρακολουθεί 
την συμβατικότητα του κόστους με τις προβλέψεις των 
μελετών. 

Μεριμνά για την προμήθεια των υλικών και των ερ¬ 
γαλείων που είναι απαραίτητα για την εκτέλεση των 
έργων ή που ενσωματώνονται σ’ αυτό. 

Μεριμνά για τη σύνταξη των τελικών επιμετρήσεων 
που ακολουθούν την αποπεράτωση των έργων και με¬ 
ριμνά για την παραλαβή των έργων. 

Συνεργάζεται με την Δ/νση Μελετών για μελέτες 
κατασκευής ή ανακατασκευής μεγάλων κοινόχρηστων 
χώρων. 

Ευθύνεται για την εκτέλεση έργων πρασίνου κοινο¬ 
χρήστων χώρων, πεζοδρόμων, νησίδων οδικών αρτηρι¬ 
ών, αλσών, σύμφωνα με τις μελέτες που συντάσσονται 
από την Δ/νση Μελετών. 

Φροντίζει για την υλοποίηση των μελετών, την υπο¬ 
γραφή συμβάσεων με εργολάβους και τηρεί χρονοδια¬ 
γράμματα των εκτελουμένων εργασιών. 

Εισηγείται στη Δ/νση τον ορισμό των επιβλεπόντων 
μηχανικών για κάθε έργο. 

Ελέγχει τους υποβαλλόμενους λογαριασμούς (πι¬ 
στοποιήσεις) των εκτελουμένων έργων και προωθεί 
αυτούς. 

Ενημερώνεται, σε συνεργασία με τις σχολικές Επιτρο¬ 
πές, για την κατάσταση των σχολικών κτιρίων, έτσι ώστε 
πάντοτε αυτά να βρίσκονται σε πολύ καλή κατάσταση 
λειτουργικότητας. 

Ελέγχει και μεριμνά για την αποκατάσταση των φθο¬ 
ρών των οδοστρωμάτων και των πεζοδρομίων από το¬ 
μές των Οργανισμών Κοινής Ωφέλειας. 


Οργανώνει το προσωπικό συντηρήσεων και μεριμνά 
για μεμονωμένες επισκευές μικρής κλίμακας, που έχουν 
σχέση με την ασφάλεια και την άρτια λειτουργία κτιρί¬ 
ων υπαγόμενων στην αρμοδιότητα του Δήμου (Δημοτικά 
κτίρια, Σχολεία, Παιδικοί Σταθμοί) και όποιων άλλων 
η αρμοδιότητα περιέλθει στο Δήμο μελλοντικά, όπως 
μικροεπισκευές υδραυλικού δικτύου χώρων πρασίνου, κι¬ 
γκλιδωμάτων και οργάνων παιδικών χαρών, επείγουσες 
αποκαταστάσεις σημάτων οδικής Κυκλοφορίας κ.λπ. 

Συνεργάζεται με το τμήμα Μελετών και εισηγείται την 
προμήθεια και μεριμνά για την παραλαβή, αποθήκευση 
και κατανομή εργαλείων και υλικών και την έντεχνη και 
ορθολογική ενσωμάτωσή τους επί τόπου. 

Παρακολουθεί και προωθεί τις σχετικές εντολές μι- 
κροεπισκευών, εντάλματα δαπανών και τιμολόγια. 

Ευθύνεται για την τακτική συντήρηση και την άρτια 
λειτουργία των αγωγών και των φρεατίων. 

Διενεργεί ειδικά για τα φρεάτια υδροσυλλογής και 
τους αγωγούς όμβριων τακτικό έλεγχο σε όλη την έκτα¬ 
ση της πόλης. 

Επισημαίνει τις όποιες αποφράξεις και καταγράφει 
τα σχετικά παράπονα των δημοτών. 

Μεριμνά για την αποκατάσταση της λειτουργίας των 
φρεατίων και των αγωγών αυτών, είτε με συντηρητές 
του Δήμου, είτε με εξωτερικά συνεργεία συντήρησης, 
εισηγούμενο προς τούτο και μεριμνώντας για την υλο¬ 
ποίηση ανάλογων μελετών. 

Εισηγείται στο τμήμα Μελετών την προμήθεια των 
σχετικών υλικών συντήρησης και μεριμνά για την απο¬ 
θήκευση και τη διάθεση τους. 

Τηρεί αρχείο όλων των ανωτέρω συντηρήσεων. 

Επιβλέπει τη σωστή εκτέλεση των απαραίτητων 
επεμβάσεων για αποκατάσταση των παραδοσιακών 
κτιρίων. 

Μεριμνά για τη συντήρηση των μνημείων της πόλης. 

Τηρεί το σχετικό αρχείο για τα μνημεία και τα πα¬ 
ραδοσιακά κτίρια. 

β. Γραφείο Ηλεκτροφωτισμού και Ηλεκτρομηχανολο- 
γικών Εγκαταστάσεων 

Επιμελείται τον ηλεκτροφωτισμό των οδών, των πλα¬ 
τειών και των κοινόχρηστων χώρων της πόλης γενικά. 

Αλλάζει τους χαλασμένους και καμένους λαμπτήρες 
του δικτύου, εφόσον περί αυτού υπάρχει πάγια και ει¬ 
δική συναίνεση της ΔΕΗ. 

Εκτελεί τα με αυτεπιστασία έργα ηλεκτροφωτισμού 
της πόλης. 

Τηρεί τα αναγκαία βιβλία για τη χρεοπίστωση των υλι¬ 
κών και των ανταλλακτικών που χρησιμοποιούνται για 
την καλή λειτουργία του ηλεκτροφωτισμού γενικά. 

Εφαρμόζει το ωράριο εργασίας, των υπαγομένων σ’ 
αυτό εργατοτεχνικών. 

Ενημερώνει εγκαίρως τη ΔΕΗ, για την αποκατάσταση 
των βλαβών στο δίκτυο. 

Μεριμνά για την έγκαιρη προμήθεια υλικών και ανταλ¬ 
λακτικών, χρήσιμων για την ομαλή λειτουργία του δι¬ 
κτύου φωτισμού. 

Συντάσσει τις αρχικές καταστάσεις πληρωμής του 
ημερομισθίου του εργατοτεχνικού προσωπικού. 

Ενεργεί τη φωταγώγηση των χώρων, στους οποίους 
ο Δήμος οργανώνει κάθε μορφής εκδηλώσεις. 

Φροντίζει για τον κανονικό ηλεκτροφωτισμό των δη¬ 
μοτικών καταστημάτων. 

Εκπονεί τις αναγκαίες μελέτες (ειδικότητας), κατόπιν 
εντολής του Προϊσταμένου της Τεχνικής Υπηρεσίας. 

Φροντίζει για την επισκευή και συντήρηση όλων των 
σχολικών κτιρίων, όλων των δημοτικών καταστημάτων, 
όλων των δημοτικών χώρων (στεγασμένων και υπαίθρι¬ 
ων) συγκέντρωσης και ψυχαγωγίας των δημοτών, όλων 
των κτιρίων που στεγάζονται τα Κέντρα Αποκατάστα¬ 
σης Υπερηλίκων, όλων των αθλητικών εγκαταστάσεων 
και τέλος όλων των λοιπών κτιριακών εγκαταστάσεων, 
που δεν περιλαμβάνονται στις πιο πάνω κατηγορίες. 

Συγκροτεί και κατευθύνει τα αναγκαία για τον παρα¬ 
πάνω σκοπό συνεργεία. 

Ιεραρχεί τις υπάρχουσες ανάγκες, στα πλαίσια των 
οδηγιών των προϊσταμένων του, ώστε στο συντομότερο 
δυνατό χρόνο, να εξασφαλίζονται ομαλές συνθήκες λει¬ 
τουργίας τους και εκπονεί τις απαιτούμενες μελέτες. 

γ. Γραφείο Σήμανσης - Ονοματοθεσίας και Αρίθμησης 
οδών 

Κατασκευάζει και τοποθετεί πινακίδες τροχαίας. 

Εισηγείται για τις ονομασίες οδών, πλατειών. 

Τηρεί ιστορικό αρχείο και αρχείο τιμωμένων προσώ¬ 
πων και τόπων. 

Τηρεί αρχείου αποφάσεων Δημοτικού Συμβουλίου και 
Νομαρχίας για ονοματοθεσία. 

Διορθώνει την αρίθμηση των σπιτιών. Τηρεί σχετικό 
αρχείο. 

Χορηγεί βεβαιώσεις και πληροφορίες στους Δημό¬ 
τες, σχετικά με τα ονόματα των δρόμων και αριθμούς 
σπιτιών. 

Συντάσσει μελέτες για την προμήθεια πινακίδων ονο¬ 
μασίας οδών και αριθμήσεως κτιρίων. 

6. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

Καθήκοντα Διευθυντού 

Εποπτεύει και ελέγχει τα τμήματα και τα γραφεία που 
συγκροτούν τη Διεύθυνση του. 

Συντονίζει, κατευθύνει και παρέχει τις απαραίτητες 
οδηγίες στα τμήματα και γραφεία της Διεύθυνσής του, 
για την άσκηση των αρμοδιοτήτων τους, σύμφωνα με τις 
διατάξεις του παρόντος οργανισμού και των σχετικών 
νόμων και διαταγμάτων. 

Παραλαμβάνει και κοινοποιεί στα τμήματα και στα 
γραφεία την εισερχόμενη αλληλογραφία της Διεύθυν¬ 
σής του. 

Εποπτεύει και ελέγχει το προσωπικό της Διεύθυνσης 
Περιβάλλοντος. 

Κοινοποιεί καθημερινά στο γραφείο προσωπικού τα 
δελτία παρουσίας του προσωπικού που εργάζεται εκτός 
του Δημαρχιακού Μεγάρου. 

Αναθέτει πρόσθετη εργασία στους υπαλλήλους κάθε 
γραφείου των τμημάτων του, όταν παρίσταται ανάγκη, 
για την αντιμετώπιση υπηρεσιακών αναγκών. 

Παρακολουθεί τις εξελίξεις της τεχνολογίας και του 
τρόπου διάθεσης των απορριμμάτων και εισηγείται προ¬ 
τάσεις για τη βελτίωση των παρεχομένων υπηρεσιών 
της Διεύθυνσης του. 

Ελέγχει και θεωρεί τις καταστάσεις ημερομισθίων του 
προσωπικού της Διεύθυνσης Περιβάλλοντος. 

Υπογράφει, μονογραφεί όλα τα έγγραφα που συντάσσο- 
νται από τις διάφορες υπηρεσίες της Διεύθυνσής του. 

Παρακολουθεί τους νόμους, διατάγματα, αποφάσεις 
και εγκυκλίους σε συνεργασία με το γραφείο Δημοτικού 
Συμβουλίου και με τις Δ/νσεις Διοικητικών και Οικονο¬ 
μικών Υπηρεσιών. 

Μελετά τη λήψη μέτρων που στοχεύουν στην καλύτερη 
και αποδοτικότερη λειτουργία της Διεύθυνσής του. 


Συγκαλεί σε σύσκεψη τους Προϊσταμένους των Τμη¬ 
μάτων του για ενημέρωση, απολογισμό του έργου των 
Τμημάτων τους και προγραμματισμό νέων έργων. 

Είναι πειθαρχικός προϊστάμενος επί των υπ’ αυτού 
υπαγομένων υπαλλήλων (αρθ.117 ν.2683/1999), ανεξαρ¬ 
τήτως του βαθμού που φέρουν. Την αρμοδιότητα αυτή 
την επιλαμβάνεται αυτεπαγγέλτως. Η πειθαρχική αυτή 
αρμοδιότητα είναι αμεταβίβαστος. Μεταξύ περισσότε¬ 
ρων πειθαρχικών προϊσταμένων, οι οποίοι αρμοδίως 
επιλήφθηκαν, προτιμάται εκείνος που πρώτος κάλεσε 
σε απολογία. 

Συντάσσει τις Εκθέσεις Αξιολόγησης των υπαλλήλων 
της Διεύθυνσής του και βαθμολογεί κάθε έναν, ως δεύ¬ 
τερος αξιολογητής. 

Μεριμνά για την κοινοποίηση των εκθέσεων στους 
υπαλλήλους και στη συνέχεια τους διαβιβάζει στην αρ¬ 
μόδια διεύθυνση διοικητικών υπηρεσιών, που τηρεί τον 
ατομικό φάκελο του κάθε υπαλλήλου. 

Εισηγείται στον Δήμαρχο την τοποθέτηση, κατανομή, 
μετακίνηση, μετάταξη, και όλες τις υπόλοιπες Υπηρεσι¬ 
ακές μεταβολές για το προσωπικό του Δήμου. 

Έχει την εποπτεία της εκπαίδευσης των υπαλλήλων, 
σχετικά με το αντικείμενο της αρμοδιότητάς τους. 

Προγραμματίζει τις ετήσιες άδειες των εργαζομένων 
στη Δ/νση και την τυχόν έκτακτη απασχόλησή τους, 
ενημερώνοντας σχετικά το γραφείο Προσωπικού. 

Γ ραφείο Γ ραμματειακής Στήριξης 

Παρακολουθεί όλες τις διοικητικές υποθέσεις της 
Υπηρεσίας, τη διεκπεραίωση της αλληλογραφίας και 
ενημερώνει το Διευθυντή για κάθε εκκρεμότητα που 
αφορά σε έγγραφα ή ενέργειες και για κάθε ανεκτέ¬ 
λεστη εντολή. 

Συγκεντρώνει και κωδικοποιεί όλες τις διαταγές, εγκυ¬ 
κλίους, διατάγματα κ.λπ., που αφορούν την Υπηρεσία 
(ενημέρωση αρχείου) και δακτυλογραφεί τα πόσης (ρύ¬ 
σεως έγγραφα της υπηρεσίας. 

Α. ΤΜΗΜΑ ΚΑΘΑΡΙΟΤΗΤΟΣ 

α. Γ ραφείο Καθαριότητας 

Ευθύνεται για την άρτια καθαριότητα της πόλης και 
των κοινοχρήστων χώρων και συμμορφώνεται στις οδη¬ 
γίες και εντολές του Προϊσταμένου του τμήματος. 

Μεριμνά για την περισυλλογή και αποκομιδή των 
απορριμμάτων της πόλης και των ακαλύπτων χώρων, 
την καθαριότητα και πλύσιμο των οδών, πλατειών, χώ¬ 
ρων λαϊκών αγορών κ.λπ. 

Επιβλέπει, σε συνεννόηση με τις Υγειονομικές αρχές 
και την Αστυνομία, την υγιεινή της πόλης, την οποία 
επιτυγχάνει με απολυμάνσεις, διαρρυθμίσεις ακαλύ¬ 
πτων ρεμάτων, όπως και χώρων που υπάρχουν στάσιμα 
νερά. 

Τηρεί τα αναγκαία για την διεξαγωγή της καθαριό¬ 
τητα βιβλία, διαγράμματα. 

Συγκεντρώνει και κατατάσσει τα σχετικά με την κα¬ 
θαριότητα στατιστικά στοιχεία, συντάσσει δε κάθε μήνα 
πλήρεις καταστάσεις στατιστικής κινήσεως της υπηρε¬ 
σίας καθαριότητας. 

Παρακολουθεί την παρουσία του εργατοτεχνικού προ¬ 
σωπικού στον τόπο των εργασιών. 

Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων χρήσιμων 
στην ομαλή λειτουργία της καθαριότητας. 

Επιλύει γενικά κάθε ζήτημα που έχει σχέση με την 
περισυλλογή, αποκομιδή, καταστροφή ή εκμετάλλευση 

των απορριμμάτων, με γνώμονα τις υπάρχουσες και τις 
δημιουργημένες συνθήκες. 

Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού καθαριό¬ 
τητας, με βάση τα στοιχεία που του δίνονται από τον 
επόπτη καθαριότητας. 

Εφαρμόζει το ωράριο εργασίας των σ’ αυτό υπαγό¬ 
μενων εργατοτεχνικών και υπαλλήλων. 

Εισηγείται τη σύνταξη, τη συμπλήρωση και την τρο¬ 
ποποίηση, όταν αυτό κρίνεται αναγκαίο, του κανονισμού 
λειτουργίας καθαριότητας του Δήμου. 

Εισηγείται την καθιέρωση τομέων και ζωνών ευθύνης 
καθαρισμού της πόλης και τη σύσταση των απαιτούμε- 
νων συνεργείων για το σκοπό αυτό. 

Εισηγείται τα κάθε μορφής δρομολόγια των διαδρο¬ 
μών. 

Ελέγχει και παρακολουθεί τον τομέα της αποκομιδής 
των απορριμμάτων, την μεταφορά, ζύγιση, απόρριψη και 
ενταφιασμό των απορριμμάτων στις χωματερές, την 
αποκομιδή των οικιακών απορριμμάτων, των λαϊκών 
αγορών, ξενοδοχείων κ,λπ., καθώς και του οδοκαθα- 
ρισμού, δηλαδή όλου του οδικού δικτύου της πόλης, 
κοινόχρηστων χώρων, πλατειών, εγκαταλειμμένων ιδι¬ 
οκτησιών κ.λπ. 

Μεριμνά γενικά για την λήψη κάθε μέτρου απαραίτη¬ 
του για την εύρυθμη λειτουργία του τμήματος. 

Μεριμνά για τον προγραμματισμό της αποκομιδής των 
ογκωδών και άχρηστων αντικειμένων. 

Επιμελείται της σωστής τήρησης του προγράμματος 
μεταφοράς τους. 

Ενημερώνεται για τις καταγγελίες των δημοτών και 
για την διεκπεραίωση των αιτημάτων τους. 

Μεριμνά για την περισυλλογή και διάθεση των ανα¬ 
κυκλωμένων υλικών (χαρτί, γυαλί, αλουμίνιο). 

Στην αρμοδιότητα του γραφείου υπάγεται το εργα- 
τοτεχνικό προσωπικό, οδοκαθαριστές, εργάτες απο¬ 
κομιδής. 

β. Γραφείο Κίνησης και Εποπτείας Καθαριότητας 

Προγραμματίζει την κίνηση των πόσης φύσεως οχη¬ 
μάτων του Δήμου. 

Μεριμνά για τον εφοδιασμό των οχημάτων με καύσιμα 
και λιπαντικά και ελέγχει την κατανάλωση τους. Εκδίδει 
τις εντολές για την προμήθεια τους. 

Φροντίζει για την έγκαιρη ασφάλιση όλων των αυ¬ 
τοκινήτων του Δήμου γενικά και αναφέρει κάθε διαπι- 
στούμενη ζημιά στα αυτοκίνητα από υπαιτιότητα των 
οδηγών τους. 

Ευθύνεται για τη λήψη και εφαρμογή των ενδεδειγμέ- 
νων, για τη φύλαξη των αυτοκινήτων, μέτρων. 

Αναφέρει κάθε ζημιά που προκαλούν ή προκαλείται 
στα αυτοκίνητα του Δήμου και ενεργεί για την απόδοση 
και διεκδίκηση του αντιτίμου των ζημιών. 

Μεριμνά για την προμήθεια των αναγκαίων εργαλείων 
και ανταλλακτικών και είναι υπεύθυνο για κάθε αδικαι¬ 
ολόγητη απώλεια, φθορά ή καταστροφή μηχανημάτων, 
εργαλείων, διαφόρων συσκευών που χειρίζονται, όταν 
αυτή οφείλεται σε αμέλεια ή κακή χρήση. 

Στην αρμοδιότητα του γραφείου υπάγεται το εποπτι¬ 
κό προσωπικό και οι οδηγοί των αυτοκινήτων. Η εργασία 
των οδηγών και των εργατών μπορεί να είναι πρωινή, 
απογευματινή και βραδινή ανάλογα με τις ανάγκες της 
Υπηρεσίας, καθώς και Κυριακές και αργίες, αναλόγως 
των αναγκών που παρουσιάζονται. 


Οι αρμοδιότητες και τα καθήκοντα του επόπτη κα¬ 
θαριότητας, ο οποίος εκτελεί άμεσα τις εντολές του 
προϊσταμένου του Τμήματος Καθαριότητας, καθορίζο¬ 
νται ως εξής: 

Ακολουθεί το ωράριο εργασίας του εργατοτεχνικού 
προσωπικού καθαριότητας του Δήμου. 

Ελέγχει το ωράριο εργασίας σε όλο το εργατοτεχνικό 
προσωπικό καθαριότητας του Δήμου. 

Επιβλέπει την ενημέρωση των καρτελών παρουσίας 
του προσωπικού κατά την προσέλευση και αποχώρησή 
του και ενημερώνει τον προϊστάμενό του για τις ση- 
μειούμενες απουσίες ή τυχόν παρατυπίες στη χρήση 
του ωρολογίου. 

Επιβλέπει προσωπικά, την επιτόπια εκτέλεση των ερ¬ 
γασιών, που ανατίθενται στο εργατοτεχνικό προσωπικό, 
σύμφωνα με το καταρτιζόμενο πρόγραμμα. 

Δέχεται τα διάφορα παράπονα ή αιτήματα των κα¬ 
τοίκων της περιφέρειας του Δήμου, σχετικά με την κα¬ 
θαριότητα και φροντίζει, εφόσον πρόκειται για θέματα 
καθημερινότητας, για την ικανοποίησή τους. 

Συνεργάζεται με το Γ ραφείο που υπάγεται, για τον 
προσδιορισμό τομέων, των δρομολογίων των αυτοκινή¬ 
των καθαριότητας και των άλλων προγραμμάτων που 
συντάσσονται με εντολή της Διοίκησης του Δήμου. 

Ενημερώνει τον προϊστάμενο του Γ ραφείου ή το Δή¬ 
μαρχο για όσες και όποιες διαπιστώσεις κάνει κατά την 
εκτέλεση της εργασίας του, χρήσιμες για τη βελτίωση του 
έργου των συνεργείων, τόσο όσον αφορά στους εργαζό¬ 
μενους σ’ αυτά, όσο και στην ίδια τη δουλειά τους. 

Δίνει τις πρέπουσες και απαραίτητες οδηγίες προς 
τους εργαζόμενους για την καλύτερη και αποδοτικό¬ 
τερη εκτέλεση της εργασίας τους. 

Φροντίζει για την εξασφάλιση των, κατά το δυνατόν, 
καλύτερων συνθηκών παραμονής των εργαζομένων στον 
τόπο προσέλευσής τους και παραμονής στο Δήμο. 

Αναφέρει αμέσως τις ελλείψεις σε είδη, εργαλεία και 
υλικά που αφορούν στα μέσα που χρησιμοποιούνται 
από το Γ ραφείο Καθαριότητας. 

Φροντίζει ώστε τα υπάρχοντα αναγκαία μέσα για την 
εκτέλεση της δουλειάς των συνεργείων, να βρίσκονται 
στον ενδεδειγμένο χώρο, όταν χρειάζεται. 

Μεριμνά για τη δημιουργία και διατήρηση όσο το δυ¬ 
νατόν καλύτερων φυσικών συνθηκών ζωής στην πόλη 
της Παιανίας. 

Φροντίζει, ειδικότερα και μέσα από τις δικαιοδοσίες 
του Δήμου και δια των αρμοδίων φορέων του Δημοσίου 
και Ιδιωτικού Τομέα, για την εξαφάνιση ή τη μείωση 
στο ελάχιστο δυνατό, των στοιχείων ηχορύπανσης, 
ρύπανσης της ατμόσφαιρας (καυσαέρια, κάθε είδους), 
αφισσορύπανσης, βιομηχανικής ρύπανσης (λύματα, από¬ 
βλητα κ.λπ.), οσμορύπανσης και λοιπών κατά περίπτωση 
ρυπάνσεων. 

Αποτελεί το συνδετικό κρίκο ανάμεσα στο Δήμο και 
τους αρμόδιους φορείς, στην προσπάθεια για την προ¬ 
στασία του περιβάλλοντος. 

Δέχεται τις αναφορές των εξωτερικών υπηρεσιών του 
Δήμου και των πολιτών, σε σχέση με το περιβάλλον και 
ενεργεί γρήγορα και μεθοδευμένα προς κάθε κατεύθυν¬ 
ση για τη λήψη των ενδεδειγμένων μέτρων. 

γ. Γ ραφείο Συντήρησης Επισκευής Οχημάτων, Μηχα¬ 
νημάτων και Κάδων Απορριμμάτων 

Ευθύνεται για την επισκευή, συντήρηση και καλή λει¬ 
τουργία όλων των οχημάτων και των μηχανημάτων του 

Δήμου καθώς και των κάδων απορριμμάτων, είτε αυτά 
γίνονται στο συνεργείο του Δήμου ή εκτός Δήμου. 

Ελέγχει καθημερινά τα αυτοκίνητα, μηχανήματα και 
κάδους απορριμμάτων του Δήμου και εκδίδει σχετικό 
σημείωμα καλής λειτουργίας τους, διαφορετικά μερι¬ 
μνά για την επισκευή τους προβαίνοντας σε όλες τις 
απαραίτητες ενέργειες. 

Εισηγείται στον Προϊστάμενο τμήματος την αντικατά¬ 
σταση οχημάτων, μηχανημάτων ή κάδων απορριμμάτων, 
των οποίων η συντήρηση κρίνεται ασύμφορη. 

δ. Γραφείο Διαχείρισης Υλικών και Ανταλλακτικών 

Μεριμνά για την προμήθεια των αναγκαίων εργαλείων, 
ανταλλακτικών νέων οχημάτων, κ.λπ., είτε λόγω αυξήσε- 
ως των αναγκών, είτε για την αντικατάσταση παλαιών 
των οποίων έχει την ευθύνη για τη σωστή διαχείριση 
και διάθεση. 

Τηρεί όλα τα απαραίτητα βιβλία διαχείρισης και δι¬ 
άθεσης των υλικών εργαλείων και των ανταλλακτικών 
κ.λπ. 

Παρακολουθεί την εκτέλεση κάθε παραγγελίας προ¬ 
μήθειας, μέχρι και της παραλαβής των παραγγελθέντων 
ειδών. 

Ετοιμάζει περιοδικούς απολογισμούς προγραμμάτων 
προμηθειών και απολογισμούς των προμηθειών. 

Φροντίζει για τον χαρακτηρισμό των άχρηστων υλικών 
που είναι ακατάλληλα και φροντίζει την τήρηση των 
διαδικασιών καταστροφής, απομάκρυνσης και εκποίη¬ 
σης των υλικών. 

Τηρεί αρχείο παγίων κινητών περιουσιακών στοιχείων 
του τμήματος καθαριότητος. 

ε. Γ ραφείο Δημόσιας Υγείας, Υγιεινής και Ασφάλειας 
Εργαζομένων 

Μελετά και εφαρμόζει προγράμματα βελτίωσης της 
δημόσιας υγείας. 

Μέριμνα για την εφαρμογή - τήρηση των προβλε- 
πόμενων υγειονομικών διατάξεων που αφορούν την 
ύδρευση, αποχέτευση, κοιμητήρια, δημοτικούς χώρους 
άθλησης, γυμναστήρια, δημοτικές και λαϊκές αγορές, 
την καθαριότητα και τη διαχείριση των απορριμμάτων, 
λουτρών και αποχωρητηρίων, παιδικούς - βρεφικούς 
- βρεφονηπιακούς σταθμούς και νηπιαγωγείων, κέντρων 
ψυχαγωγίας και αναψυχής ηλικιωμένων, την λειτουργία 
περιπτέρων και κυλικείων εντός κοινοχρήστων χώρων, 
την ηχορύπανση και την προστασία του περιβάλλοντος 
γενικότερα. 

Ασχολείται με τη σχολική υγιεινή (τουαλέτες, κυλικεία, 
κοινόχρηστους χώρους κ.λπ.). 

Ασχολείται με την αντιμετώπιση προβλημάτων ανθυ¬ 
γιεινών εστιών (από στάσιμα νερά εγκαταλελειμμένα 
σπίτια, οικόπεδα χωρίς περίφραξη κ.λπ.). 

Ασχολείται με την εφαρμογή προγραμμάτων καταπο¬ 
λέμησης εντόμων και τρωκτικών υγειονομικής σημασίας 
(εντομοκτονίες, μυοκτονίες). 

Συμμετέχει ενεργά στην εφαρμογή προγραμμάτων 
αγωγής υγείας των πολιτών, με σκοπό την αλλαγή της 
συμπεριφοράς τους σε βασικούς τρόπους ζωής, σχε¬ 
τικούς με την υγεία τους και τη δημόσια υγεία γενι¬ 
κότερα. 

Προβαίνει στον απαιτούμενο έλεγχο για την άδεια 
ίδρυσης και λειτουργίας καταστημάτων υγειονομικού 
ενδιαφέροντος. Απαρτίζεται από τον Τεχνικό ασφαλείας 
και τον Ιατρό εργασίας. Παρέχει υποδείξεις και συμβου¬ 
λές γραπτά ή προφορικά σχετικά με την υγιεινή και την 


ασφάλεια στην εργασία και την πρόληψη των εργατικών 
ατυχημάτων. Για την αποτελεσματικότερη άσκηση των 
καθηκόντων του Τεχνικού Ασφαλείας και του Γιατρού 
Εργασίας, θέτει στην διάθεσή τους το αναγκαίο βοη¬ 
θητικό προσωπικό, χώρους, εγκαταστάσεις, συσκευές 
και γενικά τα απαραίτητα μέσα και βαρύνεται με όλες 
τις σχετικές δαπάνες. Επίσης έχει την υποχρέωση να 
τους παρέχει εκπαίδευση και επιμόρφωση. 

Τηρεί το ειδικό βιβλίο του αρθ.6 του ν.1568/1985 στο 
οποίο καταχωρούνται οι γραπτές υποδείξεις του Τεχνι¬ 
κού Ασφαλείας και του Γιατρού Εργασίας, τις οποίες 
λαμβάνει γνώση ενυπόγραφα ο Δήμαρχος. 

Λαμβάνει κάθε μέτρο που απαιτείται, ώστε να εξα¬ 
σφαλίζονται οι εργαζόμενοι και τυχόν τρίτοι, από κάθε 
κίνδυνο που μπορεί να απειλήσει την υγεία ή την σω¬ 
ματική τους ακεραιότητα. 

Συμβουλεύει σε θέματα σχεδιασμού, προγραμματι¬ 
σμού, κατασκευής, συντήρησης των εγκαταστάσεων. 

Ελέγχει την ασφάλεια των εγκαταστάσεων και των 
τεχνικών μέσων και λαμβάνει μέτρα για την προστασία 
των εργαζομένων. 

Β. ΤΜΗΜΑ ΠΡΑΣΙΝΟΥ 

α. Γ ραφείο Συντήρησης και Ανάπτυξης Πρασίνου 

Ευθύνεται για την εκτέλεση εργασιών ανάπτυξης και 
συντήρησης χώρων πρασίνου, σύμφωνα με τις μελέτες 
που συντάσσονται από τη Δ/νση Τεχνικών Υπηρεσιών, 
δηλαδή βελτίωσης και επέκτασης συντήρησης, καθαρι¬ 
ότητας, φυτοπροστασίας, των χώρων πρασίνου καθώς 
και των υπαίθριων χώρων γενικότερα μέσα στα όρια 
του Δήμου (περιαστικό πράσινο, πάρκα, κήποι, άλση, 
παιδικές χαρές, δενδροστοιχίες, παρτέρια κ.λπ.). 

Ειδικότερα οι αρμοδιότητες του Τμήματος στο προ¬ 
ηγούμενο γενικό αντικείμενο είναι οι εξής: 

Καταρτίζει και εφαρμόζει βραχυπρόθεσμων λεπτο¬ 
μερών προγραμμάτων φυτεύσεων, συντήρησης, ποτί¬ 
σματος, φυτοπροστασίας των χώρων πρασίνου του 
Δήμου. 

Αναλύει τα προηγούμενα προγράμματα και καθορίζει 
τις ανάγκες σε τεχνικό εξοπλισμό, εργαλεία, ανθρώπινο 
δυναμικό κατά ειδικότητες, φυτά, λιπάσματα, φυτοφάρ¬ 
μακα, ανταλλακτικά, κ,λπ. 

Εισηγείται για την αναγκαιότητα ανάθεσης φυτο- 
τεχνικών εργασιών σε τρίτους. Τηρεί τις διαδικασίες 
ανάθεσης τέτοιων εργασιών σε τρίτους. Επιβλέπει τις 
εργασίες που εκτελούνται από τρίτους. 

Καταρτίζει τεχνικές προδιαγραφές για την προμήθεια 
εξοπλισμού, μηχανημάτων, φυτών, λιπασμάτων, φυτο¬ 
φαρμάκων κ.λπ. Συμμετέχει στις επιτροπές αξιολόγησης 
προσφορών και στις επιτροπές παραλαβής των προη¬ 
γουμένων ειδών. 

Συγκροτεί, οργανώνει, συντονίζει και γενικά διοικεί τα 
συνεργεία του Τμήματος για την εκτέλεση των κηπο- 
τεχνικών εργασιών. 

Επεξεργάζεται προτάσεις προς τις αρμόδιες υπηρε¬ 
σίες για την προστασία και την διαχείριση δασικών 
περιοχών του Δήμου. 

Διατυπώνει προτάσεις μελέτης και εκτέλεσης έργων 
υποδομής (π.χ. Δασικής οδοποιίας, κτιρίων, διευθέτησης 
δασικών χειμάρρων, κατασκευής υδατοδεξαμενών, κα¬ 
τασκευής σημείων υδροληψίας για πυροσβεστικά οχή¬ 
ματα, υποδομών βοσκοτόπων, χώρων αναψυχής, αντι¬ 
πυρικών ζωνών κ,λπ.) σε συνεργασία με τις τεχνικές 
υπηρεσίες. 

Διατυπώνει προτάσεις στο Δασαρχείο ή στο Τμήμα 
Αναδασώσεων του Υπουργείου Γεωργίας για την ανα¬ 
δάσωση περιοχών. 

Συμμετέχει στην οργάνωση της πυροπροστασίας των 
δασών. 

Μεριμνά για την δημιουργία νέων παιδικών χαρών σε 
κοινόχρηστους χώρους του Δήμου. 

Μεριμνά για τη φύλαξη, καθαριότητα και συντήρηση 
του εξοπλισμού των παιδικών χαρών του Δήμου. 

β. Γ ραφείο Κινήσεως και Αποθήκευσης Υλικών, Εργα¬ 
λείων και Μηχανημάτων 

Ευθύνεται για την κίνηση των διαφόρων γεωργικών 
μηχανημάτων και εργαλείων του Τμήματος Κηποτεχνίας 
και Πρασίνου. 

Μεριμνά για τον εφοδιασμό των γεωργικών μηχανη¬ 
μάτων με καύσιμα και λιπαντικά και ελέγχει την κατα¬ 
νάλωση τους. 

Τηρεί τα υπό του Νόμου προβλεπόμενα βιβλία και 
εισηγείται αρμοδίως για την επισκευή τους. 

Μεριμνά, ούτως ώστε, ο χώρος των αποθηκών να είναι 
αεριζόμενος, με σχετικά μικρή υγρασία και να διαθέτει 
ειδικούς χώρους για τη φύλαξη και ταξινόμηση των 
υλικών, των εργαλείων και των μηχανημάτων. 

Φροντίζει να υπάρχει ειδικός χώρος για την συντήρη¬ 
ση των εργαλείων και των μηχανημάτων. 

Διατηρεί βιβλίο που φαίνεται η διανομή των εργαλεί¬ 
ων και μηχανημάτων στο προσωπικό. 

γ. Γ ραφείο Δημοτικού Κοιμητηρίου 

Τηρεί τις διαδικασίες λειτουργίας του δημοτικού 
κοιμητηρίου, σύμφωνα με τους ισχύοντες νόμους και 
ειδικότερους Κανονισμούς Λειτουργίας, διοίκησης και 
διαχείρισης του. 

Σχεδιάζει, εισηγείται και εφαρμόζει προγράμματα 
βελτίωσης και ανανέωσης κοινών και οικογενειακών 
τάφων. 

Τηρεί τις διαδικασίες και αρχεία καταγραφής των γε¬ 
γονότων και πληροφοριακών στοιχείων που σχετίζονται 
με τη λειτουργία του Δημοτικού Κοιμητηρίου. 

Συνεργάζεται με την Οικονομική Υπηρεσία για την 
τήρηση των διαδικασιών και αρχείων που σχετίζονται 
με τις οικονομικές δοσοληψίες των πολιτών, ως προς τη 
λειτουργία του δημοτικού κοιμητηρίου και την απόδοση 
των εισπραττόμενων ποσών, σύμφωνα με τις διαχειρι¬ 
στικές διαδικασίες του Δήμου. 

Ευθύνεται για την καθαριότητα, τη φύλαξη, τη διακό- 
σμηση και την τήρηση των κανόνων λειτουργίας στους 
χώρους του κοιμητηρίου. 

Ευθύνεται για τη συντήρηση - κατασκευή των τά¬ 
φων και τη συντήρηση της τεχνικής υποδομής και του 
πράσινου στους χώρους, στα κτίρια και γενικά στις 
εγκαταστάσεις του Δημοτικού Κοιμητηρίου. 

Εκτελεί τις εργασίες ταφής - εκταφής. 

Συντάσσει ή συμμετέχει στη σύνταξη κανονισμών λει¬ 
τουργίας των Κοιμητηρίων του Δήμου. 

δ. Γ ραφείο Πολιτικής Προστασίας 

Μεριμνά για την κατάρτιση και την υλοποίηση ειδικών 
σχεδίων δράσης (εκκένωση της πόλης, συγκέντρωση 
κατοίκων, συγκρότηση εθελοντών ομάδων επέμβασης 
κ.λπ.). 

Οργανώνει και εκπαιδεύει συνεργεία από υπαλλήλους 
του Δήμου, καθώς και εθελοντές, για την προστασία 
της πόλης από καταστροφικά φαινόμενα (πυρκαγιές, 
εμπρησμούς, πλημμύρες, σεισμούς κ.λπ.). 


Εκπονεί δράσεις προκειμένου να αποτραπούν συνει¬ 
δητές ή ασυνείδητες πράξης ατόμων που θέτουν σε 
κίνδυνο την πόλη και τους πολίτες της. 

Μεριμνά για τον εφοδιασμό με τα απαραίτητα οχή¬ 
ματα, μηχανήματα, ειδικό εξοπλισμό κ.λπ., για την αντι¬ 
μετώπιση των καταστάσεων αυτών. 

Συνεργάζεται με αντίστοιχες υπηρεσίες γειτονικών 
ή μη Δήμων και τις αρμόδιες Υπηρεσίες του Κράτους, 
για την επίτευξη των σκοπών του. 

Γ. ΤΜΗΜΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ 

α. Γραφείο Ύδρευσης 

Τηρεί και εφαρμόζει τον ειδικό κανονισμό ύδρευσης 
του Δήμου. 

Παρακολουθεί και ρυθμίζει σε συνεργασία με τη 
Νομική Υπηρεσία του Δήμου, τα ιδιοκτησιακά θέματα 
χρήσης και τα θέματα χρήσης του δικτύου, σύμφωνα 
με τις ισχύουσες διατάξεις του νόμου, τις εκδοθείσες 
ή εκδιδόμενες για το σκοπό αυτό ειδικές κανονιστικές 
αποφάσεις των αρμοδίων οργάνων και τα οριζόμενα 
στον κανονισμό ύδρευσης του Δήμου. 

Εφαρμόζει τα οριζόμενα στον κανονισμό ύδρευσης, 
για την υδροδότηση των ενδιαφερομένων κατοίκων 
της πόλης. 

Ενεργεί για την καταμέτρηση του καταναλισκόμενου 
ύδατος από κάθε υδρευόμενο χωριστά, ενημερώνει τις 
σχετικές καρτέλες του Δήμου και του υδρολήπτη, συ¬ 
ντάσσει τους βεβαιωτικούς πίνακες της δαπάνης που 
αντιστοιχεί στον καθένα. 

Εκδίδει τους σχετικούς λογαριασμούς οφειλετών, 
τους οποίους, μαζί με τους ως άνω βεβαιωτικούς πί¬ 
νακες, διαβιβάζει έγκαιρα στην Ταμειακή Υπηρεσία για 
τα περαιτέρω. 

Εισηγείται στο Δήμαρχο μέτρα για την ευχερέστερη 
και ταχύτερη αντιμετώπιση των αναφερομένων δυσχε- 
ρειών στην Υπηρεσία Ύδρευσης. 

Εκτελεί τα έργα συντήρησης του δικτύου. 

Συγκεντρώνει στοιχεία και συντάσσει τα δικαιολο- 
γητικά καταβολής δαπανών που προέρχονται από την 
εκτέλεση εργασιών εγκατάστασης παροχών, αντικατά¬ 
στασης μετρητών, επανασυνδέσεις, κλπ. από μέρους 
των υδρευόμενων. 

Εισηγείται στο Δημοτικό Συμβούλιο την έγκριση των 
μεταβολών, που πρέπει να επέλθουν στους σχετικούς 
πίνακες οφειλετών, μετά από διαπίστωση σφαλμάτων 
ή άλλων σχετικών περιπτώσεων. 

Προμηθεύεται τα αναγκαία υλικά για την επέκταση, 
τη συντήρηση και την ομαλή λειτουργία του δικτύου, 
σύμφωνα με τις ειδικές διατάξεις του Νόμου, φυλάσσει 
αυτά και παρακολουθεί χρεοπιστωτικά τη χρησιμοποί¬ 
ησή τους. 

Ελέγχει όλους τους λογαριασμούς της ΕΥΔΑΠ και 
τους παραδίδει μαζί με την σχετική επί της δαπάνης 
έκθεση στην Ταμειακή Υπηρεσία, για την έκδοση των 
οικείων χρηματικών ενταλμάτων. 

Εισηγείται, ύστερα από συνεννόηση και με τη Νομική 
Υπηρεσία του Δήμου, τη λήψη των αναγκαίων μέτρων, 
όταν παρακωλύεται η λειτουργία των εγκαταστάσε¬ 
ων του δικτύου ύδρευσης ή προξενούνται βλάβες από 
τρίτους. 

Οφείλει να έχει αποτυπώσει πλήρως σε χάρτη το 
δίκτυο, τις βάνες και ό,τι άλλο είναι απαραίτητο για τη 
συντήρησή του και να το διατηρεί ενημερωμένο για τα 
ειδικά προβλήματα της περιοχής. 

Φροντίζει για το κατάβρεγμα και το πλύσιμο των 
οδών κατά τους θερινούς μήνες και όσες φορές τούτο 
κρίνεται αναγκαίο, λόγω ειδικής χρήσης (λαϊκή αγορά, 
πανηγύρεις κλπ.). 

Εφαρμόζει το ωράριο εργασίας των υπαγόμενων σ’ 
αυτό εργατοτεχνικών και υπαλλήλων. 

Φροντίζει για την εξασφάλιση της καταλληλότητας 
του χρησιμοποιούμενου για πόση νερού και τον συναφή 
έλεγχό του από το Γενικό Χημείο του Κράτους. Για την 
έγκαιρη ενημέρωση για τις βλάβες του δικτύου και την 
επισκευή τους, λειτουργεί επικοινωνιακό σύστημα, με 
την ευθύνη του Προϊσταμένου της Υπηρεσίας. Σε περί¬ 
πτωση υπαγωγής του δικτύου και της ευθύνης ύδρευσης 
των κατοίκων της περιοχής που υδρεύονται από τον εν 
λόγω δίκτυο στην ΕΥΔΑΠ, το απασχολούμενο σ’ αυτή, 
πόσης φύσης προσωπικό, παραμένει γενικότερα στην 
υπηρεσία του Δήμου, εκτός από τις περιπτώσεις που 
οι εργαζόμενοι, με δική τους επιλογή, προτιμήσουν τη 
μετάταξή τους στην Υπηρεσία της ΕΥΔΑΠ. 

β. Γ ραφείο Αποχέτευσης 

Τηρεί και εφαρμόζει τη διαδικασία δημοπράτησης 
και εκτέλεσης των έργων αποχέτευσης, σύμφωνα με 
το Νόμο. 

Παραλαμβάνει και διεκπεραιώνει τις αιτήσεις των εν¬ 
διαφερομένων, με τα συνοδεύοντα δικαιολογητικά. 

Συγκεντρώνει τα απαραίτητα στοιχεία για την επιμέ¬ 
τρηση και παραλαβή των έργων και τον καταλογισμό 
της δαπάνης σε βάρος των υπόχρεων. 

Συντάσσει τους αρχικούς και οριστικούς πίνακες κα¬ 
ταβολής της δαπάνης και επιμελείται τη βεβαίωσή τους 
από το Δημόσιο Ταμείο. 

Εκδίδει τις οίκοθεν εντολές προς το Δημοτικό Ει- 
σπράκτορα για την είσπραξη των προβλεπόμενων από 
το Νόμο ποσοστών, υπέρ του Δήμου και υπέρ της ΕΥ- 
ΔΑΠ. 

Συνεργάζεται με τις αρμόδιες υπηρεσίες του Δήμου 
για την είσπραξη από την ΕΥΔΑΠ και την απόδοση σ’ 
αυτή των προβλεπόμενων αντίστοιχα ποσοστών, επί 
των τελών, των άρθρων 5 και 13 του ν. 1068/1980. 

Επισημαίνει τις ελλείψεις και τις ανάγκες αποχέτευ¬ 
σης, σε όλο το φάσμα αυτής (ακάθαρτα, όμβρια, βόθροι, 
βυτιοφόρο, αντλήσεις, εκκενώσεις, ρέματα καλύψεις, 
επιχώσεις, καταπατήσεις κ.λπ.) και αναλόγως ενεργεί, 
είτε για την ενημέρωση των αρμοδίων υπηρεσιών, είτε 
για τη λήψη μέτρων απ’ ευθείας από το Δήμο. 

Ενημερώνει την ΕΥΔΑΠ για τις εξωτερικές διακλαδώ¬ 
σεις (συνδέσεις ακινήτων με το αποχετευτικό δίκτυο). 

Εκδίδει τις άδειες για την από τρίτους εκτέλεση δια¬ 
φόρων εργασιών, επί των δημοτικών οδών, πλατειών και 
γενικά κοινόχρηστων χώρων (τομέας οδοστρωμάτων) 
για την τοποθέτηση, επισκευή, διαρρύθμιση ή συντήρη¬ 
ση των εγκαταστάσεων αποχέτευσης. 

Τηρεί χωριστό αρχείο των μελετών της αρμοδιότητάς 
του και των δικτύων αποχέτευσης της πόλης. 

Ενημερώνει ανελλιπώς τα αρχεία αυτά, ώστε σε κάθε 
στιγμή να υπάρχει πλήρης παράσταση των τηρουμένων 
από την υπηρεσία στοιχείων. 

Γνωμοδοτεί, σε κάθε περίπτωση τροποποίησης της 
μελέτης αποχέτευσης, αν κατά την εκτέλεση συναφών 
έργων διαπιστωθεί τέτοια ανάγκη. 

Συντάσσει και χορηγεί βεβαιώσεις που έχουν σχέση με 
το αποχετευτικό δίκτυο του Δήμου, τηρούμενης για την 
εξουσιοδότηση της σχετικής διαδικασίας του Νόμου. 


Μεριμνά για την από τους υπόχρεους πλήρη αποκα¬ 
τάσταση των τομών που εκτελέστηκαν και των φθο¬ 
ρών που έγιναν σε βάρος των οδών και πεζοδρομίων, 
επιβλέπει τις εργασίες αυτές και εισηγείται τη λήψη 
των επιβαλλομένων μέτρων κατά των αρνουμένων ή 
εκτελούντων αυτές με πλημμέλεια, εφόσον αυτές εκτε¬ 
λέστηκαν σε έργα αποχέτευσης. 

Μεριμνά και ενεργεί ό,τι χρειάζεται για την ολοκλήρω¬ 
ση του αποχετευτικού δικτύου στην πόλη, τη συντήρησή 
του και την καλή λειτουργία του, βάσει των διατάξεων 
που ορίζονται από τον ειδικό νόμο. 

7. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Η σύσταση στους Δήμους ειδικής υπηρεσίας με την 
ονομασία «Δημοτική Αστυνομία» προβλέπεται από την 
παρ.2 του αρθ. 24 του π.δ. 410/1995. 

Με το π.δ. 23/2002 (ΦΕΚ 19/7.2.2002) καθορίστηκαν οι 
αρμοδιότητες, το σύστημα πρόσληψης, τα προσόντα, 
τα καθήκοντα, τα δικαιώματα και οι υποχρεώσεις του 
προσωπικού της Δημοτικής Αστυνομίας. 

Το προσωπικό της Δημοτικής Αστυνομίας διακρίνεται 
σε: α. ειδικό ένστολο και β. σε επιστημονικό και υπο¬ 
στηρικτικό προσωπικό, το οποίο απαρτίζεται, κυρίως 
από μηχανικούς, επόπτες υγείας, προσωπικό διοικητικής 
υποστήριξης και βοηθητικό προσωπικό. 

Α. ΤΜΗΜΑ ΠΡΟΪΣΤΑΜΕΝΟΥ ΔΙΕΥΘΥΝΣΗΣ - ΓΡΑΜΜΑΤΕΙΑ 

α. Γ ραφείο Προϊσταμένου Διεύθυνσης 

Ο Προϊστάμενος της Διεύθυνσης Δημοτικής Αστυνο¬ 
μίας είναι υπεύθυνος έναντι του οικείου Δημάρχου για 
την αποτελεσματική εκπλήρωση της αποστολής της 
Υπηρεσίας. 

Αναφέρει καθημερινά σε αυτόν την επικρατούσα κα¬ 
τάσταση στην περιοχή του Δήμου. 

Οι επιμέρους αρμοδιότητές του καθορίζονται στο 
ΚΕΦ. Β' του παρόντος Ο.Ε.Υ. πλέον των παρακάτω: 

Επιλαμβάνεται προσωπικά για την αντιμετώπιση σο¬ 
βαρών συμβάντων ή αδικημάτων. 

Παρέχει κατευθύνσεις για την εφαρμογή των προ¬ 
γραμμάτων δράσης, θέτει επιμέρους στόχους για την 
υλοποίηση τους, παρακολουθεί την πορεία εφαρμογής 
των μεθόδων και διαδικασιών που προβλέπονται από τις 
ισχύουσες διατάξεις και μεριμνά ως προς την λειτουρ¬ 
γία των προγραμμάτων και την επίτευξη των στόχων, 
για τις απαραίτητες διορθώσεις και προσαρμογές. 

Συνεργάζεται με τις αρμόδιες, κατά περίπτωση, αστυ¬ 
νομικές, δικαστικές και διοικητικές αρχές. 

Η αναπλήρωση του προϊσταμένου Διεύθυνσης γίνεται 
σύμφωνα με τις ισχύουσες διατάξεις, από τους προϊ¬ 
σταμένους των τμημάτων της υπηρεσίας. 

β. Γραμματεία 

Τηρεί ειδικό πρωτόκολλο των εγγράφων, ως και των 
επισυναπτομένων σ’ αυτά στοιχεία. 

Έχει την ευθύνη της διαφύλαξης και διασφάλισης του 
Αρχείου της Δημοτικής Αστυνομίας. 

Μελετά την εισερχόμενη αλληλογραφία, σημειώνει 
σε αυτήν τυχόν παρατηρήσεις και οδηγίες του προς τα 
αρμόδια τμήματα ή γραφεία και ελέγχει την έγκαιρη 
διεκπεραίωσή τους. 

Είναι υπεύθυνος για το περιεχόμενο κάθε εγγράφου 
που φέρει την υπογραφή τους, εκτός αν διαπιστωθεί ότι 
δεν τέθηκαν υπόψη του όλα τα απαραίτητα στοιχεία. 

Εκτελεί τις ανακοινώσεις στο πλαίσιο δημοσίων ανα¬ 
κοινώσεων. 

Επιμελείται της μηχανογράφησης και εισηγείται σχε¬ 
τικά με αυτήν. 

Β. ΤΜΗΜΑ ΕΣΩΤΕΡΙΚΗΣ ΥΠΗΡΕΣΙΑΣ 

α. Γραφείο Υπευθύνου Βάρδιας 

Τα καθήκοντα του υπευθύνου βάρδιας ασκούνται από 
το ειδικό ένστολο προσωπικό και είναι τα ακόλουθα: 

Κατά την διάρκεια της υπηρεσίας του δεν απομακρύ¬ 
νεται από αυτή. 

Δέχεται προσωπικά τους πολίτες, για την επίλυση 
των αιτημάτων τους. 

Επιβλέπει για την κανονική εκτέλεση των καθηκόντων των 
άλλων οργάνων, εσωτερικής και εξωτερικής υπηρεσίας. 

Ευθύνεται για την ασφάλεια του οικήματος, φροντίζει 
τα γραφεία να είναι ασφαλισμένα κατά τις μη εργάσιμες 
ώρες και τα κλειδιά τους τοποθετημένα σε προκαθορι¬ 
σμένη θέση. Επιβλέπει γενικά την τάξη στους χώρους 
του οικήματος καθοδηγώντας για το σκοπό αυτό και 
τα λοιπά όργανα εσωτερικής υπηρεσίας. 

Φροντίζει για την κανονική λειτουργία των εγκατα¬ 
στάσεων του οικήματος. 

Ενημερώνει τον Προϊστάμενο της Διεύθυνσης για κάθε 
σπουδαίο γεγονός ή πληροφορία που ενδιαφέρει την Υπη¬ 
ρεσία του και ενημερώνει τις αρμόδιες αστυνομικές ή άλλες 
αρχές όταν αυτό προβλέπεται από ισχύουσες διατάξεις. 

Φροντίζει για την ακριβή εκπλήρωση των καθηκόντων, 
που του ανατίθενται σύμφωνα με τις ισχύουσες διατά¬ 
ξεις και τις ειδικές εντολές των προϊσταμένων του. 

Ενημερώνει αρμοδίως για τα συμβάντα, καθώς και για 
κάθε παράλειψη ή παράπτωμα που διαπράχθηκε από 
υφιστάμενο του, κατά την διάρκεια της υπηρεσίας του. 

Καταχωρεί στα υπηρεσιακά βιβλία τις αναγκαίες εγ¬ 
γραφές, σύμφωνα με τα ισχύοντα. 

β. Γ ραφείο Τηλεφωνητή - Χειριστή τηλεπικοινωνιακών 
μέσων 

Τα καθήκοντα και ο τρόπος εκτέλεσης αυτών καθορί¬ 
ζονται με εντολή του Προϊσταμένου Διεύθυνσης. 

Μεριμνά για την συνεχή και απρόσκοπτη λειτουρ¬ 
γία του τηλεφωνικού κέντρου και των επικοινωνιακών 
συστημάτων που διαθέτει η υπηρεσία για την άμεση 
επέμβασή της. 

γ. Γ ραφείο Φύλακα κτιρίου /ων 

Είναι υπεύθυνος για την εξωτερική φύλαξη του κτιρίου 
και τα καθήκοντά του ασκούνται από το ειδικό ένστολο 


προσωπικό της κατηγορίας Δ.Ε.-23. 

Τα καθήκοντα και ο τρόπος εκτέλεσης αυτών καθορί¬ 
ζονται με εντολή του Προϊσταμένου Διεύθυνσης. 

Γ. ΤΜΗΜΑ ΕΞΩΤΕΡΙΚΗΣ ΥΠΗΡΕΣΙΑΣ 

α. Γραφείο Ένστολου Προσωπικού 

Τα καθήκοντα που προσωπικού αυτού ασκούνται από 
το ειδικό ένστολο προσωπικό. 

Κατά την εκτέλεση των καθηκόντων του έχει ως απο¬ 
στολή την επαγρύπνηση για κάθε θέμα, που σύμφωνα 
με τις ισχύουσες διατάξεις, ανάγεται στα καθήκοντα 
αρμοδιότητάς του. 

Το προσωπικό αυτό ενημερώνει συνεχώς τον προϊ¬ 
στάμενο της Διεύθυνσης και των άλλων τμημάτων για 
τις ενέργειές του. 

Δίνει πληροφορίες, με ευγένεια και συντομία μέσα στα 
πλαίσια της αρμοδιότητάς του ή των κανόνων καλής 
συμπεριφοράς. 

Ελέγχει την τήρηση των διατάξεων που αφορούν τις 
αρμοδιότητες της Δημοτικής Αστυνομίας. 

Βεβαιώνει παραβάσεις επί αδικημάτων που ανάγονται 
στην αρμοδιότητα της Δημοτικής Αστυνομίας. Προς 
τούτο εφοδιάζεται με τα απαιτούμενα έντυπα. 

β. Συνεργείο /α 

Το προσωπικό του γραφείου αυτού ορίζεται από κλά¬ 
δους του τεχνικού και βοηθητικού προσωπικού (π.χ. οδη¬ 
γοί, χειριστές, τεχνίτες, εργάτες, βοηθητικό προσωπικό 
κ.λπ.), προκειμένου να υποβοηθάει την υλοποίηση του 
έργου της Δημοτικής Αστυνομίας. 

Εκτελούν κάθε εργασία που τους ανατίθεται από τον 
προϊστάμενό τους. 

Αναφέρουν κάθε πρόβλημα που αντιμετωπίζουν σχε¬ 
τικό με την εκτέλεση της εργασίας τους. 

ΚΕΦΑΛΑΙΟ Δ' 

Άρθρο 5 

ΤΑΚΤΙΚΟΙ ΜΟΝΙΜΟΙ ΥΠΑΛΛΗΛΟΙ 

Η οργανική σύνθεση και κατάταξη των θέσεων του 
τακτικού προσωπικού του Δήμου κάθε κατηγορίας σε 
κλάδους και ο καθορισμός κατά κλάδο των θέσεων, 
προσδιορίζονται ως κατωτέρω: 




Κατηγορία Π.Ε. 

ΘΕΣΕΙΣ: 15 

Π.Ε.-1 Διοικητικού 

6 

Π.Ε.-1 Οικονομικού - Λογιστικού 

4 

Π.Ε. Διεκπεραίωσης υποθέσεων πολιτών 

1 

Π.Ε. Θεατοολόνοσ 

2 


2 

1 Δ.Ε. Α.Μ.ΕΑ 

ΐϋηκηι 


Ϊ3333ΒΒ33Ι 


Υ.Ε.-2 Επιστάτης Κο 
Υ.Ε.-16 Προσωπικό ί 


ητών Κο 


Υ.Ε.-16 Πς 


ον κηπων-ΠΓ 


Υ.Ε.-16 Πς 
Υ.Ε.-16 Πί 


ητών Αποθήκης _ 

ητών γενικών καθηκόντων 


ΣΥΝΟΛΟ ΤΕΧΝΙΚΟΥ ΠΡΟΣΩΠΙΚΟΥ 


Γ. ΥΓΕΙΟΝΟΜ ΙΚΟ ΠΡΟΣΩΠΙΚ 

Κατ 


ΕΣΕΙΣ: 




5ϊΤ!Τ51 


ΣΥΝΟΛΟ ΓΕΩΠΟΝΙΚΟΥ ΠΡΟΣΩΠΙΚΟΥ 


ΕΣΕΙΣ: 1 I 

ί ΣΤ. ΠΡΟΣΩΠΙΚΟ ΔΗΜΟΤΙΚΗΣ ΑΣΤΥΝΟΜΙΑΣ 

ΘΕΣΕΙΣ: 12 





1 1 

1 



Τ.Ε.-23 Ειδικό Ένστολο προσωπικό 

3 



Κατηγορία Δ.Ε. 


Δ.Ε.-23 Ειδικό Ένστολο προσωπικό 

8 

ΣΥΝΟΛΟ ΠΡΟΣΩΠΙΚΟΥ ΔΗΜ. ΑΣΤΥΝΟΜΙΑΣ 

12 

ΓΕΝΙΚΟ ΣΥΝΟΛΟ ΠΡΟΣΩΠΙΚΟΥ ΔΗΜΟΥ 

270 


Αρθρο 6 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 
(ν.1476/1984, Κ.ΥΑ. 31.12.1986, ν. 1735/1987) 


Ολες οι παρακάτω θέσεις καταργούνται όταν κενωθούν με οποιονδήποτε τρόπο. 


ΤΑΚΤΙΚΟΙ ΥΠΑΛΛΗΛΟΙ 

ΘΕΣΕΙΣ 

Δ.Ε.-1 Διοικητικού 

4 

Δ.Ε.-28 Χειριστού Μηνανημότων 

1 

Δ.Ε.-29 Οδηγών 

2 

Δ.Ε.-30 Υδραυλικιόν 

3 

Υ.Ε.-16 Καθαριότητας 

6 

Υ.Ε.-16 Κήπων 

1 

Υ.Ε.-16 Νεκροταφείου 

3 

Υ.Ε.-16 Καθαρίστρια Γραφείων 

1 

_ΣΥΝΟΛΟ 

_2_ 


Αρθρο 7 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΒΑΣΗ 
I. ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
(ν. 1476/1984 και ν. 1874/1990) 



ίβίβο] >11 

Δ.Ε.-29 Οδηγών 

1 

Υ.Ε.-16 Καθαριότητας 

1 

ΣΥΝΟΛΟ 

2 


Αρθρο 8 

ΠΡΟΒΛΕΠΟΜΕΝΟ ΚΑΙ ΤΟΠΟΘΕΤΗΜΕΝΟ ΠΡΟΣΩΠΙΚΟ ΔΗΜΟΥ 


Το προβλεπόμενο και τοποθετημένο προσωπικό του Δήμου, όλων των κατηγοριών, εμφαίνεται στον παρακάτω 
πίνακα. 


< < 

ΚΑΤΗΓΟΡΙΑ 


ΤΟΠΟΘΕΤΗΜΕΝΟΙ - ΥΠΟ 
ΠΡΟΣΛΗΨΗ ΜΟΝΙΜΟΙ ΥΠΑΛΛΗΛΟΙ 
_ΚΑΤΑ ΚΑΤΗΓΟΡΙΑ_ 


ΠΡΟΒΛΕΠΟΜΕΝΟΙ 

Ο 

ι— 

< 

1- 

ΠΡΟΣΩΡΙΝΟΙ 

ΑΟΡΙΣΤΟΥ 

ΧΡΟΝΟΥ 

ΤΑΚΤΙΚΟΙ ΜΕΣΩ 
Α.Σ.Ε.Π. 

(υπό πρόσληψη) 

ΣΥΝΟΛΟ ΤΟΠΟ¬ 
ΘΕΤΗΜΕΝΩΝ 

ΕΛΛΕΙΠΟΝΤΕΣ 


Π.Ε. 








1 

ΠΈ.-1 Διοικητικού 

6 






6 

2 

Π.Ε.-1 Οικ/κού - Λον/κού 

4 

1 



1 

2 

2 

3 


1 






1 

4 


2 






2 

5 


2 






2 

6 

ΠΈ.-3 Πολιτικός Μηγανικός 

3 

1 




1 

2 

7 

Π.Ε.-4 Αογιτέκτων Μηγανικόο 






ΒΒΜΒ 

0 

8 

ΚΑΤΗΓΟΡΙΑ 


ΤΟΠΟΘΕΤΗΜΕΝΟΙ - ΥΠΟ 
ΠΡΟΣΛΗΨΗ ΜΟΝΙΜΟΙ ΥΠΑΛΛΗΛΟΙ 
_ΚΑΤΑ ΚΑΤΗΓΟΡΙΑ_ 

Α.Σ.Ε.Π. 

(υπό πρόσληψη) 

Άρθρο 9 

ΠΡΟΣΩΠΙΚΟ ΜΕΡΙΚΗΣ ΑΠΑΣΧΟΛΗΣΗΣ 
με σχέση εργασίας 

ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Συνιστώνται οργανικές θέσεις μερικής απασχόλησης, 
η οποία δεν υπερβαίνει τις τρεις (3) ώρες εργασίας 
ημερησίως (αρθ. 258 παρ.2 ν.1188/1981). 

Ο κλάδος, το γνωστικό αντικείμενο της κατά περί¬ 
πτωση ειδικότητας και τα προσόντα, ορίζονται με την 
εκάστοτε προκήρυξη πλήρωσης των κενών θέσεων. Η 
κατανομή του προσωπικού στις υπηρεσίες γίνεται με 
απόφαση Δημάρχου, σύμφωνα με την προκήρυξη και τις 
επιμέρους ανάγκες των υπηρεσιών του Δήμου. 

ΤΡΕΙΣ (3) ΘΕΣΕΙΣ ΔΙΑΦΟΡΩΝ ΕΙΔΙΚΟΤΗΤΩΝ 
Άρθρο 10 

ΠΡΟΣΩΠΙΚΟ με σχέση εργασίας ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Οι ΟΤΑ επιτρέπεται να απασχολούν προσωπικό με 
σύμβαση εργασίας ιδιωτικού δικαίου, ορισμένου χρό¬ 
νου, για αντιμετώπιση εποχιακών ή άλλων περιοδικών 
και πρόσκαιρων αναγκών (αρθ.18 ν.2503/1997) ή για την 
κάλυψη απρόβλεπτων και επειγουσών αναγκών (αρθ.1 
ν.2503/1997). 

Η κατανομή του προσωπικού στις υπηρεσίες γίνεται 
με απόφαση Δημάρχου, σύμφωνα με την προκήρυξη και 
τις επιμέρους ανάγκες των υπηρεσιών του Δήμου. 

ΠΕΝΗΝΤΑ (50) ΘΕΣΕΙΣ ΔΙΑΦΟΡΩΝ ΕΙΔΙΚΟΤΗΤΩΝ 

ΜΙΑ (1) ΘΕΣΗ ΒΑΘΜΟΦΟΡΟΥ ΕΦΕΔΡΟΥ ΕΛΛΗΝΙΚΗΣ 
ΑΣΤΥΝΟΜΙΑΣ 

(αρθ. 27 παρ.8 ν.3013/2002) 

α. Για την οργάνωση της λειτουργίας και την αποτε¬ 
λεσματική άσκηση των αρμοδιοτήτων της Δημοτικής 
Αστυνομίας, επιτρέπεται η πρόσληψη, με σύμβαση ορι¬ 
σμένου χρόνου, βαθμοφόρων της Ελληνικής Αστυνομίας, 
οι οποίοι είναι γραμμένοι στα μητρώα Εφέδρων αυτής 
και είχαν, πριν την απόλυσή τους, την ιδιότητα του 
ανακριτικού υπαλλήλου. 

β. Το ως άνω δικαίωμα πρόσληψης ισχύει για χρονι¬ 
κό διάστημα πέντε (5) ετών, το οποίο αρχίζει από την 
έναρξη της άσκησης των αρμοδιοτήτων της Δημοτι¬ 
κής Αστυνομίας, σύμφωνα με την παρ.2 του αρθ. 3 του 
ν.2647/1998, όπως αυτή αντικαταστάθηκε από το άρθ.26 
παρ.ΐγ του ν.2819/2000 (ΦΕΚ 84Α'). 

γ. Η επιλογή των προσλαμβανομένων γίνεται μετά 
από πανελλήνιο διαγωνισμό, που διενεργεί το Α.Σ.Ε.Π. 
Η σύμβαση πρόσληψης διαρκεί από ένα έως τρία έτη 
και δύναται να ανανεώνεται μέχρι την συμπλήρωση πέ¬ 
ντε ετών συνολικά, όχι όμως πέραν του έτους από την 
συμπλήρωση του αναφερόμενου στην περίπτωση β' 
χρονικού διαστήματος. 

δ. Οι προσλαμβανόμενοι, από της ορκωμοσίας τους, 
ασκούν καθήκοντα γενικού ανακριτικού υπαλλήλου 
και δύνανται να τοποθετούνται ως προϊστάμενοι της 
Δημοτικής Αστυνομίας ή των επί μέρους οργανικών 
μονάδων της. Η σύμβαση λήγει αυτοδικαίως από την 
ημερομηνία διαγραφής, για οποιονδήποτε λόγο, του 
συμβασιούχου από τα Μητρώα Εφέδρων της Ελληνικής 
Αστυνομίας. 

ε. Ως προς τις αποδοχές τους εφαρμόζονται οι σχε¬ 
τικές διατάξεις του φορέα στον οποίο προσλαμβάνο¬ 
νται. 


Αρθρο 11 

ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 


α. Δύο (2) θέσεις, με μηνιαία αντιμισθία, Δικηγόρων, 
με σχέση εντολής του Αστικού Δικαίου. Η πρόσληψή 
τους γίνεται με απόφαση Δημάρχου, όπως ορίζουν οι 
διατάξεις του ν.1188/1981, ν.1649/1986 και ν.1868/1989. 

β. Τρεις (3) θέσεις ειδικών συνεργατών ή επιστημονικών 
συνεργατών ή ειδικών συμβούλων (αρθ. 57 ν.2218/1994). 
Ο τρόπος πρόσληψης καθορίζεται από τις διατάξεις 
του αρθ. 67 ν.1416/1984, όπως αυτός τροποποιήθηκε. Ο 
κλάδος, το γνωστικό αντικείμενο της κατά περίπτωση 
ειδικότητας και τα προσόντα ορίζονται με την εκάστοτε 
προκήρυξη πλήρωσης των κενών θέσεων. 

Οι ανωτέρω προσλαμβάνονται με σύμβαση εργασί¬ 
ας ιδιωτικού δικαίου αορίστου χρόνου, η οποία λύε¬ 
ται με τον θάνατο, την έκπτωση, την παραίτηση, την 
καταγγελία της ή την πάροδο είκοσι (20) ημερών από 
την αποχώρηση του Δημάρχου, για την επικουρία του 
οποίου προσελήφθησαν, εφόσον ο αντικαταστάτης του 
δεν εκδηλώσει με πράξη του την συγκατάθεση για την 
διατήρησή τους. 

γ. Μία (1) θέση ΤΕΧΝΙΚΟΥ ΑΣΦΑΛΕΙΑΣ (ν.1568/1985, 
ν.1836/1989) και 

δ. Μία (1) θέση ΓΙΑΤΡΟΥ ΕΡΓΑΣΙΑΣ (ν.1568/1985, ν.1836/ 
1989) 

Ο Δήμαρχος, πριν από την επιλογή ανάθεσης καθη¬ 
κόντων, έχει υποχρέωση να γνωστοποιεί, στην αρμόδια 
επιθεώρηση εργασίας, τα τυπικά και ουσιαστικά προ¬ 
σόντα τους, τον χρόνο απασχόλησής τους με τα καθή¬ 
κοντα αυτά, τα στοιχεία για το είδος των εργασιών και 
την οργάνωση του Δήμου, τον αριθμό των εργαζομένων, 
τον ελάχιστο προβλεπόμενο χρόνο απασχόλησής τους 
και λοιπές συναφείς πληροφορίες. 

Οι ανωτέρω προσλαμβάνονται με σύμβαση έργου, η 
οποία κοινοποιείται στην τοπική επιθεώρηση εργασίας 
και υπάγονται απευθείας στην διοίκηση του Δήμου. 

ΚΕΦΑΛΑΙΟ Ε' 

Αρθρο 12 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού, για όλους τους κλάδους που 
αναφέρονται στο άρθρο 5 του παρόντος, ορίζονται με 
τις νομοθετικές διατάξεις των π.δ. 37Α/1987, 22/1990, 
83/1993, 354/1993, 50/2001 και 347/2003. Τα προσόντα 
διορισμού, για την Ειδική Υπηρεσία της Δημοτικής Αστυ¬ 
νομίας (κλάδοι Δ.Ε.-23, Τ.Ε.-23, Π.Ε.-23), ορίζονται στο 
π.δ. 23/2002. 

Όλοι ανεξαιρέτως οι διορισμοί ή προσλήψεις του πό¬ 
σης φύσεως προσωπικού, που αποφασίζονται από τα 
αρμόδια όργανά τους, υπάγονται στις διατάξεις του 
ν.2190/1994, όπως ισχύουν κάθε φορά και υπόκεινται 
στον, κατά το άρθρο 8 του ίδιου Νόμου, έλεγχο του 
Α.Σ.Ε.Π. 


Άρθρο 13 

ΒΑΘΜΟΛΟΓΙΚΗ ΕΞΕΛΙΞΗ ΥΠΑΛΛΗΛΩΝ 

Όλες οι θέσεις του μονίμου προσωπικού των κατηγο¬ 
ριών Π.Ε., Τ.Ε. και Δ.Ε. διαβαθμίζονται από τον Δ' βαθμό 
(εισαγωγικός) έως τον Α' βαθμό (ανώτατος). 

Οι θέσεις της κατηγορίας Υ.Ε. διαβαθμίζονται από 
τον Ε' βαθμό (εισαγωγικός) έως τον Β' βαθμό (ανώ¬ 
τατος). 

Άρθρο 14 

ΚΑΤΑΝΟΜΗ ΘΕΣΕΩΝ - ΤΟΠΟΘΕΤΗΣΗ ΥΠΑΛΛΗΛΩΝ 

Με απόφαση Δημάρχου και ανάλογα με τις ανάγκες 
των υπηρεσιών, κατανέμονται οι θέσεις εργασίας στα 
αυτοτελή γραφεία και στις διευθύνσεις. 

Το προσωπικό τοποθετείται στις θέσεις αυτές ανάλο¬ 
γα με την ειδικότητά του για την οποία προσλήφθηκε 
και θα εκτελεί τα καθήκοντα της θέσης αυτής σύμφωνα 
με τον παρόντα Ο.Ε.Υ. και τις εντολές των προϊσταμέ¬ 
νων του. 

Οι υπάλληλοι υποχρεούνται να εκτελούν και συναφείς 
με την ειδικότητα ή τα καθήκοντά τους εργασίες για 
τις οποίες έχουν, κατά την κρίση της υπηρεσίας, την 
απαιτούμενη εμπειρία ή ειδίκευση. 

Αρθρο 15 
ΠΡΟΪΣΤΑΜΕΝΟΙ 

Για την επιλογή των προϊσταμένων της Διεύθυνσης, 
των υπηρεσιών και των τμημάτων αυτής, εφαρμόζονται 
οι διατάξεις του ν.2190/1994 και του ν.3260/2004. 

Η επιλογή τους γίνεται από το οικείο Υπηρεσιακό Συμ¬ 
βούλιο, με βάση τα στοιχεία του προσωπικού μητρώου 
κάθε υπαλλήλου, το οποίο διαβιβάζεται υποχρεωτικά 
από την υπηρεσία του. 

Η τοποθέτησή τους πραγματοποιείται, στις αντίστοι¬ 
χες οργανικές μονάδες, για τρία (3) χρόνια, με από¬ 
φαση Δημάρχου. Οι τοποθετούμενοι, ως προϊστάμενοι, 
εξακολουθούν να ασκούν τα καθήκοντά τους, μέχρι τη 
τυχόν επανεκλογή τους ή την τοποθέτηση νέου Προ¬ 
ϊσταμένου. 

Γ ια την επιλογή Διευθυντών κρίνονται οι υπάλληλοι 
που κατατάσσονται στο βαθμό Α' και έχουν συνολικό 
χρόνο υπηρεσίας, δεκαεπτά (17) έτη οι υπάλληλοι κατη¬ 
γορίας Π.Ε., είκοσι ένα (21) έτη οι υπάλληλοι κατηγορίας 
Τ.Ε. και είκοσι τρία (23) έτη οι υπάλληλοι κατηγορίας 
Δ.Ε. Για τους αποφοίτους της Εθνικής Σχολής Δημόσιας 
Διοίκησης και τους κατόχους διδακτορικού διπλώματος 
που κατατάσσονται στο βαθμό Α' αρκεί συνολικός χρό¬ 
νος υπηρεσίας δεκαπέντε (15) ετών. 

Για την επιλογή τμηματαρχών κρίνονται οι υπάλληλοι 
που κατατάσσονται στο βαθμό Α' και έχουν ένα τουλά¬ 
χιστον έτος πλεονάζοντα χρόνο υπηρεσίας στο βαθμό 
αυτόν, σύμφωνα με την πράξη κατάταξης τους. 

Στις περιπτώσεις κατά τις οποίες δεν υπάρχουν ή 
δεν επαρκούν οι υπάλληλοι με τις προϋποθέσεις των 
προηγουμένων, κρίνονται για επιλογή και υπάλληλοι με 
βαθμό Α' ανεξαρτήτως συνολικού χρόνου υπηρεσίας. 


Και αν και πάλι δεν καλύπτονται οι θέσεις των προϊ¬ 
σταμένων οργανικών μονάδων, κρίνονται και υπάλληλοι 
με βαθμό Β' τρία (3) τουλάχιστον έτη στο βαθμό αυτό 
οι της κατηγορίας Π.Ε., τέσσερα (4) τουλάχιστον έτη 
οι της κατηγορίας Τ.Ε. και πέντε (5) τουλάχιστον έτη 
οι της κατηγορίας Δ.Ε. 

Η επιλογή των προϊσταμένων κάθε Διεύθυνσης γίνεται 
ως εξής: 

Για την ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ επι¬ 
λέγεται προϊστάμενος από το ειδικό ένστολο προσω¬ 
πικό. 

Για την ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ επιλέ¬ 
γεται προϊστάμενος από το Διοικητικό Προσωπικό. 

Για την ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ επι¬ 
λέγεται προϊστάμενος από το Διοικητικό Προσωπικό 
(ειδικότητας Οικονομικό ή Λογιστικό) ή Διοικητικό εν 
γένει. 

Για την ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ επιλέγεται 
προϊστάμενος από το Τεχνικό Προσωπικό. 

Για την ΔΙΕΥΘΥΝΣΗ ΠΕΡΙΒΑΛΛΟΝΤΟΣ επιλέγεται προ¬ 
ϊστάμενος από το Γεωπονικό ή Τεχνικό Προσωπικό. 

Γ ια το Κ.Ε.Π. (το οποίο λειτουργεί σε επίπεδο τμήμα¬ 
τος) επιλέγεται προϊστάμενος από τους υπαλλήλους 
των κλάδων Π.Ε. Διοικητικού-Οικονομικού ή Τ.Ε. Διοικη- 
τικού-Λογιστικού ή Δ.Ε. Διοικητικών Γραμματέων. 

Αρθρο 16 

Ο Οργανισμός αυτός ισχύει από την δημοσίευσή του 
στην Εφημερίδα της Κυβερνήσεως και κάθε προηγούμενη 
διάταξη ή τροποποίηση, σχετικά με αυτόν, καταργείται. 

Αρθρο 17 

Ακροτελεύτιο άρθρο 
ΚΑΛΥΨΗ ΔΑΠΑΝΗΣ 

Από την εκτέλεση της απόφασης αυτής «περί τρο¬ 
ποποίησης του Ο.Ε.Υ. Δήμου Παιανίας», προκαλείται 
επιπλέον δαπάνη εις βάρος του προϋπολογισμού του 
Δήμου έτους 2005, ύψους 3.329.536 € και για τα επόμενα 
έτη θα γίνονται ανάλογες προβλέψεις με την σταδιακή 
κάλυψη των κενών θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 12 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




